CELEX: 52011PC0625
Language: el
Date: 2011-10-12
Title: Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής

|
			
		
		
		52011PC0625
		
			Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής /* COM/2011/0625 τελικό - 2011/280 (COD) */
			
				
		
		
			
			   	ΑΙΤΙΟΛΟΓΙΚΗ
ΕΚΘΕΣΗ
1.           ΠΛΑΙΣΙΟ ΤΗΣ ΠΡΟΤΑΣΗΣ
Η πρόταση της Επιτροπής για το πολυετές
δημοσιονομικό πλαίσιο (ΠΔΠ) για την περίοδο 2014-2020 (η πρόταση ΠΔΠ)[1] ορίζει το δημοσιονομικό πλαίσιο
και τις βασικές κατευθύνσεις της Κοινής Γεωργικής Πολιτικής (ΚΓΠ). Στο πλαίσιο
αυτό, η Επιτροπή παρουσιάζει μια σειρά κανονισμών που καθορίζουν το νομοθετικό
πλαίσιο για την ΚΓΠ κατά την περίοδο 2014-2020, καθώς και μια εκτίμηση των
επιπτώσεων των εναλλακτικών σεναρίων για την εξέλιξη της πολιτικής. 
Οι τρέχουσες μεταρρυθμιστικές προτάσεις
βασίζονται στην ανακοίνωση σχετικά με την ΚΓΠ με χρονικό ορίζοντα το 2020[2] η οποία περιγράφει τρεις
γενικές εναλλακτικές επιλογές πολιτικής προκειμένου να ανταποκριθεί η ΚΓΠ στις
μελλοντικές προκλήσεις των γεωργικών και αγροτικών περιοχών και να εκπληρώσει
τους στόχους που έχουν τεθεί για την ΚΓΠ, δηλαδή 1) τη βιώσιμη παραγωγή
τροφίμων,·2) τη βιώσιμη διαχείριση των φυσικών πόρων και δράση για την
κλιματική αλλαγή, και 3) την ισόρροπη εδαφική ανάπτυξη. Οι μεταρρυθμιστικές
κατευθύνσεις της ανακοίνωσης έχουν έκτοτε υποστηριχθεί ευρέως τόσο στο πλαίσιο
του διοργανικού διαλόγου[3]
όσο και στο πλαίσιο διαβούλευσης των ενδιαφερόμενων μερών που έλαβε χώρα στο
πλαίσιο της εκτίμησης επιπτώσεων. 
Ένα κοινό θέμα που προέκυψε κατά τη διαδικασία
αυτή είναι η ανάγκη προώθησης της αποδοτικότητας των πόρων με σκοπό την
επίτευξη έξυπνης, βιώσιμης και χωρίς αποκλεισμούς ανάπτυξης των γεωργικών και
αγροτικών περιοχών της ΕΕ σε συνάρτηση με τη στρατηγική «Ευρώπη 2020», με την
παράλληλη διατήρηση της διάρθρωσης της ΚΓΠ γύρω από δυο πυλώνες οι οποίοι
χρησιμοποιούν συμπληρωματικά μέσα για την επίτευξη των ίδιων στόχων. Ο πρώτος
πυλώνας αφορά τις άμεσες ενισχύσεις και τα μέτρα για την αγορά τα οποία
παρέχουν βασική ετήσια εισοδηματική στήριξη των γεωργών της ΕΕ και στήριξη σε
περίπτωση διαταραχών της αγοράς, ενώ ο δεύτερος πυλώνας αφορά την αγροτική
ανάπτυξη στο πλαίσιο της οποίας τα κράτη μέλη καταρτίζουν και συγχρηματοδοτούν
πολυετή προγράμματα σε ένα κοινό πλαίσιο[4].
Η ΚΓΠ έχει, μέσω διαδοχικών μεταρρυθμίσεων,
αυξήσει τον προσανατολισμό της αγοράς προς τη γεωργία ενώ παράλληλα παρέχει
στήριξη στα εισοδήματα των παραγωγών, έχει βελτιώσει την ενσωμάτωση των
περιβαλλοντικών απαιτήσεων και έχει ενισχύσει τη στήριξη της ανάπτυξης των
αγροτικών περιοχών, ως μια ολοκληρωμένη πολιτική για την ανάπτυξη αγροτικών
περιοχών σε ολόκληρη την ΕΕ. Ωστόσο, η ίδια μεταρρυθμιστική διαδικασία εγείρει
απαιτήσεις για καλύτερη κατανομή της στήριξης μεταξύ και εντός των κρατών
μελών, καθώς και για καλύτερη στόχευση των μέτρων που αποσκοπούν στην
αντιμετώπιση των περιβαλλοντικών προκλήσεων και την καλύτερη αντιμετώπιση της
αυξημένης αστάθειας της αγοράς. 
Στο παρελθόν, οι μεταρρυθμίσεις αφορούσαν
κυρίως ενδογενείς προκλήσεις, από τεράστια πλεονάσματα έως κρίσεις ασφάλειας
των τροφίμων και έχουν εξυπηρετήσει την ΕΕ τόσο σε εγχώριο όσο και σε διεθνές
επίπεδο. Ωστόσο, οι περισσότερες σημερινές προκλήσεις υποκινούνται από
παράγοντες εξωγενείς ως προς τη γεωργία και απαιτούν, συνεπώς, ευρύτερη
πολιτική ανταπόκριση.
Η άσκηση πίεσης στο αγροτικό εισόδημα
αναμένεται να συνεχιστεί καθώς οι αγρότες αντιμετωπίζουν περισσότερους
κινδύνους, μείωση της παραγωγικότητας και συμπίεση των περιθωρίων εξαιτίας των
αυξανόμενων τιμών των εισροών· υπάρχει συνεπώς ανάγκη διατήρησης της στήριξης
εισοδήματος και ενίσχυσης των μέσων για την καλύτερη διαχείριση κινδύνων και
την αντιμετώπιση καταστάσεων κρίσης. Μια ισχυρή γεωργία είναι ζωτικής σημασίας
για τη βιομηχανία τροφίμων της ΕΕ και την παγκόσμια ασφάλεια τροφίμων.
Ταυτόχρονα, οι γεωργικές και αγροτικές
περιοχές καλούνται να εντείνουν τις προσπάθειές τους για την επίτευξη των
φιλόδοξων κλιματικών και ενεργειακών στόχων και τη στρατηγική για τη
βιοποικιλότητα τα οποία αποτελούν μέρος του θεματολογίου της Ευρώπης 2020. Οι
γεωργοί, οι οποίοι μαζί με τους δασοκόμους είναι οι κύριοι διαχειριστές της
γης, θα πρέπει να στηριχθούν στην υιοθέτηση και διατήρηση γεωργικών συστημάτων
και πρακτικών τα οποία ευνοούν κυρίως τους περιβαλλοντικούς και κλιματικούς
στόχους επειδή οι τιμές της αγοράς δεν αντανακλούν την παροχή τέτοιων δημοσίων
αγαθών. Σημαντική είναι επίσης η καλύτερη δυνατή αξιοποίηση των ποικίλων
δυνατοτήτων των αγροτικών περιοχών και η συνεισφορά με αυτόν τον τρόπο στην
χωρίς αποκλεισμούς ανάπτυξη και συνοχή.
Η παρούσα μεταρρύθμιση επιταχύνει τη
διαδικασία ενσωμάτωσης των περιβαλλοντικών απαιτήσεων. Εισάγει για πρώτη φορά
μια ισχυρή οικολογική συνιστώσα στον πρώτο πυλώνα της ΚΓΠ, διασφαλίζοντας έτσι
ότι όλοι οι γεωργοί της ΕΕ που λαμβάνουν στήριξη επιτυγχάνουν αποτελέσματα
πέραν των απαιτήσεων της πολλαπλής συμμόρφωσης και αποφέρουν οφέλη για το
περιβάλλον και το κλίμα στο πλαίσιο των καθημερινών τους δραστηριοτήτων. Το
τριάντα τοις εκατό των άμεσων ενισχύσεων θα συνδέεται εφεξής με την οικολογική
μέριμνα και οι εν λόγω ενισχύσεις θα διασφαλίζουν ότι όλες οι εκμεταλλεύσεις αποφέρουν
οφέλη για το περιβάλλον και το κλίμα μέσω της διατήρησης του άνθρακα στο έδαφος
και των λειμώνων που συνδέονται με μόνιμους βοσκοτόπους, της προσφοράς υδάτων
και προστασίας των ενδιαιτημάτων με τη θέσπιση περιοχών οικολογικής εστίασης
και τη βελτίωση της ανθεκτικότητας των εδαφών και των οικοσυστημάτων μέσω της
διαφοροποίησης των καλλιεργειών. Θα ενισχύσουν την ικανότητα της γης και των
φυσικών οικοσυστημάτων να συμβάλλουν στην αντιμετώπιση των μειζόνων ενωσιακών
στόχων της βιοποικιλότητας και προσαρμογής στην κλιματική αλλαγή. Η πολλαπλή
συμμόρφωση θα εξακολουθεί να στηρίζει τις άμεσες ενισχύσεις και θα επικεντρωθεί
περαιτέρω στην παροχή προστασίας για υγροτόπους και εδάφη πλούσια σε άνθρακα,
ενώ παράλληλα θα απλουστευθεί ώστε να μειωθούν οι διοικητικές επιβαρύνσεις. Η
Επιτροπή δεσμεύεται να εντάξει τις οδηγίες πλαίσια για τα ύδατα στην
αρμοδιότητα της πολλαπλής συμμόρφωσης όταν όλα τα κράτη μέλη θα τις έχουν
εφαρμόσει, ιδιαίτερα με σαφείς υποχρεώσεις για τους γεωργούς. Επίσης στο
πλαίσιο της αγροτικής ανάπτυξης, ιεραρχούνται οι αντικειμενικοί σκοποί της
αειφόρου διαχείρισης των φυσικών πόρων και της δράσης για το κλίμα μέσω της
αποκατάστασης, διατήρησης και ενίσχυσης των οικοσυστημάτων, καθώς και της
προώθησης του βαθμού απόδοσης των πόρων και γεωργικών μεθόδων χαμηλού άνθρακα
και αντοχής στην αλλαγή του κλίματος. Η αγροτική ανάπτυξη θα επιτρέψει
σημαντική συμβολή στην ολοκλήρωση της εφαρμογής αμφότερων, της οδηγίας Natura
2000 και των οδηγιών πλαισίων για τα ύδατα, και στην επιτυχία της στρατηγικής
της ΕΕ για τη βιοποικιλότητα το έτος 2020.
Συνεπώς, η μελλοντική ΚΓΠ δεν θα είναι
πολιτική η οποία θα εξυπηρετεί μόνο ένα μικρό αλλά σημαντικό τμήμα της
οικονομίας της ΕΕ, αλλά θα αποτελέσει και πολιτική στρατηγικής σημασίας για την
ασφάλεια τροφίμων, το περιβάλλον και την εδαφική ισορροπία. Σε αυτό το στοιχείο
έγκειται η ενωσιακή προστιθέμενη αξία μιας πραγματικά κοινής πολιτικής η οποία
χρησιμοποιεί με τον πιο αποτελεσματικό τρόπο τους περιορισμένους
δημοσιονομικούς πόρους για τη διατήρηση μιας βιώσιμης γεωργίας σε ολόκληρη την
ΕΕ, αντιμετωπίζει σημαντικά διασυνοριακά ζητήματα όπως η κλιματική αλλαγή και η
ενίσχυση της αλληλεγγύης μεταξύ των κρατών μελών και παράλληλα επιτρέπει
ευελιξία κατά την εφαρμογή για την αντιμετώπιση των τοπικών αναγκών. 
Το πλαίσιο που ορίζεται στην πρόταση ΠΔΠ
προβλέπει ότι η ΚΓΠ πρέπει να διατηρήσει τη διάρθρωσή της σε δύο πυλώνες,
διατηρώντας τον προϋπολογισμό για κάθε πυλώνα σε ονομαστικές τιμές στο επίπεδο
του 2013, με σαφή εστίαση στην επίτευξη αποτελεσμάτων επί των βασικών προτεραιοτήτων
της ΕΕ. Οι άμεσες ενισχύσεις πρέπει να προωθούν τη βιώσιμη παραγωγή με τη
διάθεση του 30% των κονδυλίων του προϋπολογισμού σε υποχρεωτικά μέτρα τα οποία
είναι επωφελή για το κλίμα και το περιβάλλον. Τα επίπεδα πληρωμών πρέπει
σταδιακά να συγκλίνουν και οι ενισχύσεις προς μεγάλους δικαιούχους να
υπόκεινται σε βαθμιαία επιβολή ανώτατου ορίου. Η αγροτική ανάπτυξη πρέπει να
εντάσσεται σε ένα Κοινό Πλαίσιο Στρατηγικής μαζί με άλλα κεφάλαια επιμερισμένης
διαχείρισης της ΕΕ με ενισχυμένη προσέγγιση με γνώμονα το αποτέλεσμα και να
υπόκειται σε σαφέστερες, εκ των προτέρων βελτιωμένες προϋποθέσεις. Τέλος, σε
ό,τι αφορά τα μέτρα της αγοράς, η χρηματοδότηση της ΚΓΠ πρέπει να ενισχυθεί με
δύο μέσα εκτός του ΠΔΠ: 1) αποθεματικό επείγουσας βοήθειας για την αντιμετώπιση
καταστάσεων κρίσης, και 2) επέκταση του πεδίου παρεμβάσεων του Ευρωπαϊκού
Ταμείου Προσαρμογής στην Παγκοσμιοποίηση. 
Σε αυτή τη βάση, τα βασικά στοιχεία του
νομοθετικού πλαισίου για την ΚΓΠ κατά την περίοδο 2014-2020 ορίζονται στους
ακόλουθους κανονισμούς: 
–                        
Πρόταση κανονισμού του Ευρωπαϊκού Κοινοβουλίου και
του Συμβουλίου για τη θέσπιση κανόνων για άμεσες ενισχύσεις των γεωργών δυνάμει
καθεστώτων στήριξης στο πλαίσιο της κοινής γεωργικής πολιτικής («ο κανονισμός
των άμεσων ενισχύσεων»)
–                        
Πρόταση κανονισμού του Ευρωπαϊκού Κοινοβουλίου και
του Συμβουλίου για τη θέσπιση κοινής οργάνωσης των αγορών γεωργικών προϊόντων
(ενιαίος κανονισμός ΚΟΑ) («ο ενιαίος κανονισμός ΚΟΑ»)·
–                        
Πρόταση κανονισμού του Ευρωπαϊκού Κοινοβουλίου και
του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό
Ταμείο Αγροτικής Ανάπτυξης (ΕΓΤΑΑ) («ο κανονισμός για την αγροτική ανάπτυξη»)·
–                        
Πρόταση κανονισμού του Ευρωπαϊκού Κοινοβουλίου και
του Συμβουλίου που αφορά τη χρηματοδότηση, τη διαχείριση και παρακολούθηση της
κοινής γεωργικής πολιτικής («ο οριζόντιος κανονισμός»)·
–                        
Πρόταση κανονισμού του Ευρωπαϊκού Κοινοβουλίου για
τον καθορισμό ορισμένων ενισχύσεων και επιστροφών που σχετίζονται με την κοινή
οργάνωση των αγορών στον τομέα των γεωργικών προϊόντων·
–                        
Πρόταση κανονισμού του Ευρωπαϊκού Κοινοβουλίου και
του Συμβουλίου για την τροποποίηση του κανονισμού (EΚ) αριθ. 73/2009 του
Συμβουλίου σχετικά µε την εφαρμογή των άμεσων ενισχύσεων των γεωργών όσον αφορά
το έτος 2013·
–                        
Πρόταση κανονισμού του Ευρωπαϊκού Κοινοβουλίου και
του Συμβουλίου για την τροποποίηση του κανονισμού (EΚ) αριθ. 1234/2007 του
Συμβουλίου σχετικά µε το καθεστώς ενιαίας ενίσχυσης και στήριξης των
αμπελοκαλλιεργητών. 
Ο
κανονισμός για την αγροτική ανάπτυξη βασίζεται στην πρόταση που παρουσίασε η
Επιτροπή στις 6 Οκτωβρίου 2011, η οποία θεσπίζει κοινούς κανόνες για όλα τα
ταμεία που λειτουργούν στο πλαίσιο του Κοινού Πλαισίου Στρατηγικής[5]. Θα επακολουθήσει κανονισμός
για το καθεστώς των απόρων, η χρηματοδότηση των οποίων εγγράφεται πλέον σε
διαφορετικά κονδύλια του προϋπολογισμού του ΠΔΠ.
Επιπλέον, καταρτίζονται επίσης νέοι κανόνες
για τη δημοσίευση πληροφοριών που αφορούν τους δικαιούχους οι οποίοι λαμβάνουν
υπόψη τις αντιρρήσεις που διατύπωσε το Δικαστήριο της Ευρωπαϊκής Ένωσης, με
σκοπό την εξεύρεση του πιο κατάλληλου τρόπου για την εναρμόνιση του δικαιώματος
προστασίας των προσωπικών δεδομένων των δικαιούχων με την αρχή της διαφάνειας.
2.           ΑΠΟΤΕΛΕΣΜΑΤΑ ΤΩΝ
ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΕΠΙΠΤΩΣΕΩΝ
Με βάση την αξιολόγηση του σημερινού πολιτικού
πλαισίου και μία ανάλυση των μελλοντικών προκλήσεων και αναγκών, η εκτίμηση
επιπτώσεων αξιολογεί και συγκρίνει τον αντίκτυπο τριών εναλλακτικών σεναρίων.
Αυτό είναι το αποτέλεσμα μιας μακράς διαδικασίας η οποία ξεκίνησε τον Απρίλιο
2010 και διευθυνόταν από μια διυπηρεσιακή ομάδα που διεξήγαγε μια εκτενή
ποσοτική και ποιοτική ανάλυση, συμπεριλαμβάνοντας τον καθορισμό της βάσης υπό
τη μορφή μεσοπρόθεσμων προβλέψεων για τις γεωργικές αγορές και εισοδήματα έως
το 2020 και την προσομοίωση των επιπτώσεων που επιφέρουν τα διαφορετικά σενάρια
πολιτικής στην οικονομική κατάσταση του τομέα.
Τα τρία σενάρια που καταρτίστηκαν στην
εκτίμηση επιπτώσεων είναι: 1) ένα σενάριο προσαρμογής το οποίο υιοθετεί το
ισχύον πλαίσιο πολιτικής ενώ παράλληλα αντιμετωπίζει τις πιο σημαντικές του
ελλείψεις, όπως η κατανομή των άμεσων ενισχύσεων· 2) ένα σενάριο ενσωμάτωσης το
οποίο περιλαμβάνει σημαντικές μεταβολές πολιτικής υπό τη μορφή βελτιωμένης
στόχευσης και περιβαλλοντικού προσανατολισμού των άμεσων ενισχύσεων και
ενισχυμένης στρατηγικής στόχευσης της πολιτικής αγροτικής ανάπτυξης στο πλαίσιο
καλύτερης συνεργασίας με άλλες πολιτικές της ΕΕ, καθώς και διεύρυνση της
νομικής βάσης με σκοπό ένα ευρύτερο πεδίο συνεργασίας των παραγωγών· και 3) ένα
σενάριο επανεστίασης με το οποίο ο προσανατολισμός της πολιτικής εστιάζεται
αποκλειστικά στο περιβάλλον με σταδιακή κατάργηση των άμεσων ενισχύσεων, υπό
την προϋπόθεση διατήρησης της παραγωγικής ικανότητας χωρίς την ανάγκη στήριξης
και ότι οι κοινωνικοοικονομικές ανάγκες των αγροτικών περιοχών μπορούν να
καλυφθούν από άλλες πολιτικές.
Δεδομένης της οικονομικής κρίσης και της
πίεσης που ασκείται στα δημόσια οικονομικά, στα οποία η ΕΕ ανταποκρίνεται με τη
στρατηγική «Ευρώπη 2020» και την πρόταση ΠΔΠ, και τα τρία σενάρια δίνουν
διαφορετική βαρύτητα σε καθέναν από τους τρεις στόχους πολιτικής της
μελλοντικής ΚΓΠ που αποσκοπεί σε μια πιο ανταγωνιστική και βιώσιμη γεωργία σε
δυναμικές αγροτικές περιοχές. Με στόχο την καλύτερη ευθυγράμμιση με τη
στρατηγική «Ευρώπη 2020», κυρίως στο πλαίσιο της αποδοτικότητας των πόρων,
καθίσταται ολοένα και πιο σημαντική η βελτίωση της γεωργικής παραγωγικότητας
μέσω της έρευνας, της μετάδοσης της γνώσης και της προώθησης της συνεργασίας
και της καινοτομίας (μεταξύ άλλων η ευρωπαϊκή σύμπραξη καινοτομίας για τη γεωργική
παραγωγικότητα και βιωσιμότητα). Παρά το γεγονός ότι η γεωργική πολιτική της ΕΕ
δεν λειτουργεί πλέον εντός ενός περιβάλλοντος στρεβλωτικής για το εμπόριο
πολιτικής, αναμένεται η άσκηση πρόσθετης πίεσης στον τομέα λόγω της περαιτέρω
απελευθέρωσης, κυρίως στο πλαίσιο του αναπτυξιακού προγράμματος της Ντόχα ή της
ΖΕΣ με την Mercosur. 
Τα τρία σενάρια πολιτικής καταρτίστηκαν
λαμβάνοντας υπόψη τις προτιμήσεις που εκφράστηκαν κατά τη διαβούλευση η οποία
διενεργήθηκε στο πλαίσιο της εκτίμησης επιπτώσεων. Ενδιαφερόμενα μέρη κλήθηκαν
να υποβάλλουν συνεισφορές μεταξύ 23.11.2010 και 25.1.2011 και η συνεδρίαση μιας
συμβουλευτικής επιτροπής οργανώθηκε στις 12.1.2011. Τα βασικά σημεία
συνοψίζονται κατωτέρω[6]:

–     
Υπάρχει ευρεία συναίνεση μεταξύ των ενδιαφερόμενων
μερών όσον αφορά την ανάγκη μιας ισχυρής ΚΓΠ η οποία διαρθρώνεται γύρω από δύο
πυλώνες για την αντιμετώπιση των προκλήσεων της επισιτιστικής ασφάλειας, της
βιώσιμης διαχείρισης των φυσικών πόρων και της εδαφικής ανάπτυξης.
–     
Οι περισσότεροι ερωτηθέντες θεωρούν ότι η ΚΓΠ θα
έπρεπε να διαδραματίζει ρόλο στη σταθεροποίηση των αγορών και των τιμών. 
–     
Τα ενδιαφερόμενα μέρη έχουν διαφορετικές απόψεις
σχετικά με τη στόχευση της στήριξης (ειδικά την αναδιανομή των άμεσων
ενισχύσεων και την πρόβλεψη ανώτατου ορίου για τις ενισχύσεις). 
–     
Γίνεται δεκτό ότι και οι δύο πυλώνες διαδραματίζουν
σημαντικό ρόλο στην ενίσχυση της δράσης για το κλίμα και στην αύξηση της
περιβαλλοντικής απόδοσης προς όφελος της κοινωνίας της ΕΕ. Μολονότι πολλοί
γεωργοί πιστεύουν ότι αυτό ισχύει ακόμη και σήμερα, το ευρύτερο κοινό
ισχυρίζεται ότι οι ενισχύσεις του πρώτου πυλώνα μπορούν να χρησιμοποιηθούν πιο
αποτελεσματικά.
–     
Οι ερωτηθέντες επιθυμούν να αποτελέσουν όλα τα
τμήματα της ΕΕ, συμπεριλαμβανομένων των λιγότερο ευνοημένων περιοχών, μέρος της
μελλοντικής ανάπτυξης και εξέλιξης. 
–     
Πολλοί ερωτηθέντες έδωσαν έμφαση στην ενσωμάτωση
της ΚΓΠ σε άλλες πολιτικές, όπως στην πολιτική για το περιβάλλον, την υγεία, το
εμπόριο, την ανάπτυξη.
–     
Η καινοτομία, η ανάπτυξη ανταγωνιστικών
επιχειρήσεων και η παροχή δημοσίων αγαθών σε πολίτες της ΕΕ θεωρούνται τρόποι
ευθυγράμμισης της ΚΓΠ με τη στρατηγική «Ευρώπη 2020».
Η εκτίμηση επιπτώσεων συνέκρινε επομένως τα
τρία εναλλακτικά σενάρια πολιτικής:
Το σενάριο επανεστίασης θα μπορούσε να
επιταχύνει τη διαρθρωτική προσαρμογή στον τομέα της γεωργίας με τη μετατόπιση
της παραγωγής στις περιοχές με το πιο αποδοτικό κόστος και κερδοφόρους τομείς.
Παράλληλα με τη σημαντική αύξηση της χρηματοδότησης για το περιβάλλον, θα
εξέθετε τον τομέα σε μεγαλύτερους κινδύνους λόγω των περιορισμένων δυνατοτήτων
παρέμβασης στην αγορά. Επιπλέον, θα επέφερε σημαντικό κοινωνικό και
περιβαλλοντικό κόστος καθώς οι λιγότερο ανταγωνιστικές περιοχές θα
αντιμετώπιζαν σημαντική μείωση εισοδήματος και υποβάθμιση του περιβάλλοντος,
δεδομένου ότι η πολιτική θα έχανε την προσέλκυση των άμεσων ενισχύσεών της σε
συνδυασμό με τις απαιτήσεις πολλαπλής συμμόρφωσης.
Στο άλλο άκρο της προσέγγισης, το σενάριο
προσαρμογής θα επέτρεπε την καλύτερη διασφάλιση της συνέχειας της πολιτικής με
περιορισμένες αλλά απτές βελτιώσεις τόσο στη γεωργική ανταγωνιστικότητα όσο και
στις περιβαλλοντικές επιδόσεις. Υπάρχουν ωστόσο σημαντικές αμφιβολίες σχετικά
με το κατά πόσον το σενάριο αυτό θα αντιμετώπιζε επαρκώς τις σημαντικές
κλιματικές και περιβαλλοντικές προκλήσεις του μέλλοντος, στις οποίες βασίζεται
και η μακροπρόθεσμη βιωσιμότητα της γεωργίας.
Το σενάριο ενσωμάτωσης καινοτομεί με την
ενισχυμένη στόχευση και τον περιβαλλοντικό προσανατολισμό των άμεσων
ενισχύσεων. Από την ανάλυση προκύπτει ότι ο περιβαλλοντικός προσανατολισμός
είναι εφικτός με λογικό κόστος για τους αγρότες μολονότι η διοικητική
επιβάρυνση είναι αναπόφευκτη. Παρομοίως, είναι δυνατή μια νέα ώθηση στην
αγροτική ανάπτυξη υπό τον όρο ότι οι νέες δυνατότητες χρησιμοποιούνται
αποτελεσματικά από τα κράτη μέλη και τις περιφέρειες και ότι το κοινό πλαίσιο
στρατηγικής μαζί με τα άλλα ταμεία της ΕΕ δεν καταργεί τις συνέργειες με τον
πρώτο πυλώνα ούτε αποδυναμώνει τα διακριτικά πλεονεκτήματα της αγροτικής
ανάπτυξης. Εάν επιτευχθεί η κατάλληλη ισορροπία, το σενάριο αυτό θα μπορούσε να
αντιμετωπίσει με τον καλύτερο τρόπο την μακροπρόθεσμη βιωσιμότητα των γεωργικών
και αγροτικών περιοχών. 
Σε αυτήν τη βάση, η εκτίμηση επιπτώσεων
καταλήγει στο συμπέρασμα ότι το σενάριο ενσωμάτωσης είναι το πιο ισορροπημένο
όσον αφορά τη σταδιακή ευθυγράμμιση της ΚΓΠ με τους στρατηγικούς στόχους της ΕΕ
και η ισορροπία αυτή εκδηλώνεται επίσης με την υλοποίηση των διαφορετικών
στοιχείων των νομοθετικών προτάσεων. Είναι επίσης σημαντική η ανάπτυξη ενός
πλαισίου αξιολόγησης για τον υπολογισμό της επίδοσης της ΚΓΠ με τον καθορισμό
ενός κοινού συνόλου δεικτών οι οποίοι θα σχετίζονται με τους στόχους πολιτικής.
Η απλούστευση έχει αποτελέσει σημαντικό
παράγοντα στο σύνολο της διαδικασίας και πρέπει να ενισχυθεί με διάφορους
τρόπους, όπως για παράδειγμα στον εξορθολογισμό των οργάνων πολλαπλής
συμμόρφωσης και μέσων της αγοράς, ή για το σχεδιασμό του καθεστώτος για τους
παραγωγούς μικρής κλίμακας. Επιπλέον, ο περιβαλλοντικός προσανατολισμός των
άμεσων ενισχύσεων πρέπει να σχεδιαστεί με τέτοιο τρόπο, ώστε να ελαχιστοποιεί
τον διοικητικό φόρτο συμπεριλαμβανομένου του κόστους των ελέγχων. 
3.           ΝΟΜΙΚΑ ΣΤΟΙΧΕΙΑ ΤΗΣ
ΠΡΟΤΑΣΗΣ
Προτείνεται η διατήρηση της τρέχουσας
διάρθρωσης της ΚΓΠ σε δύο πυλώνες με ετήσια υποχρεωτικά μέτρα γενικής εφαρμογής
στον πρώτο πυλώνα τα οποία συμπληρώνονται με προαιρετικά μέτρα που
προσαρμόζονται καλύτερα στις εθνικές και τοπικές ιδιαιτερότητες στο πλαίσιο
μιας πολυετούς προσέγγισης προγραμματισμού στο δεύτερο πυλώνα. Ωστόσο, ο νέος
σχεδιασμός των άμεσων ενισχύσεων αποσκοπεί στην καλύτερη εκμετάλλευση των
συνεργειών με τον δεύτερο πυλώνα, ο οποίος εντάσσεται με τη σειρά του σε ένα
κοινό πλαίσιο στρατηγικής για τον καλύτερο συντονισμό με άλλα ευρωπαϊκά
κεφάλαια επιμερισμένης διαχείρισης. 
Σε αυτήν τη βάση, διατηρείται επίσης η παρούσα
δομή των τεσσάρων βασικών νομοθετικών πράξεων, μολονότι διευρύνεται το πεδίο
εφαρμογής του κανονισμού χρηματοδότησης για τη συγκέντρωση κοινών διατάξεων
στον επί του παρόντος επονομαζόμενο οριζόντιο κανονισμό. 
Οι προτάσεις είναι σύμφωνες με την αρχή της
επικουρικότητας. Η ΚΓΠ είναι μια πραγματικά κοινή πολιτική: αποτελεί τομέα
συντρέχουσας αρμοδιότητας τόσο της ΕΕ όσο και των κρατών μελών η οποία
αντιμετωπίζεται σε ευρωπαϊκό επίπεδο με σκοπό τη διατήρηση της βιωσιμότητας και
της διαφοροποίησης της γεωργίας εντός της ΕΕ, με την αντιμετώπιση σημαντικών
διασυνοριακών ζητημάτων όπως η αλλαγή του κλίματος και η ενίσχυση της
αλληλεγγύης μεταξύ των κρατών μελών. Λαμβανομένης υπόψη της σημασίας των
μελλοντικών προκλήσεων για την ασφάλεια τροφίμων, το περιβάλλον και την εδαφική
ισορροπία, η ΚΓΠ εξακολουθεί να είναι πολιτική στρατηγικής σημασίας για τη
διασφάλιση της πιο αποτελεσματικής επίλυσης των πολιτικών προκλήσεων και της
πιο αποτελεσματικής χρήσης των δημοσιονομικών πόρων. Επιπλέον, προτείνεται η
διατήρηση της παρούσας διάρθρωσης των μέσων σε δύο πυλώνες στα σημεία που τα
κράτη μέλη διαθέτουν μεγαλύτερη ευχέρεια ως προς την προσαρμογή των λύσεων στις
τοπικές ιδιαιτερότητές τους και επίσης η συγχρηματοδότηση του δεύτερου πυλώνα.
Τα νέα εργαλεία για την ευρωπαϊκή σύμπραξη καινοτομίας και διαχείρισης κινδύνων
εντάσσονται επίσης στον δεύτερο πυλώνα. Ταυτόχρονα, η πολιτική θα εναρμονίζεται
καλύτερα με τη στρατηγική «Ευρώπη 2020» (συμπεριλαμβανομένου ενός κοινού
πλαισίου με άλλα ταμεία της ΕΕ) και θα εισαχθεί μια σειρά στοιχείων βελτίωσης και
απλούστευσης. Τέλος, από την ανάλυση που πραγματοποιήθηκε στο πλαίσιο της
εκτίμησης των επιπτώσεων προκύπτει ξεκάθαρα το κόστος της μη παρέμβασης σε ό,τι
αφορά τις αρνητικές συνέπειες στην οικονομία, το περιβάλλον και την κοινωνία. 
Ο κανονισμός περί άμεσων επενδύσεων θεσπίζει
κοινούς κανόνες για το βασικό καθεστώς ενίσχυσης και για συναφείς ενισχύσεις.
Αξιοποιώντας τη μεταρρύθμιση του 2003 και τον διαγνωστικό έλεγχο του 2008 τα
οποία αποσύνδεσαν τις άμεσες ενισχύσεις από την παραγωγή και παράλληλα τις υπέβαλαν
σε απαιτήσεις πολλαπλής συμμόρφωσης, ο κανονισμός αποσκοπεί πλέον στην καλύτερα
στοχευμένη στήριξη ορισμένων δράσεων, περιοχών ή δικαιούχων καθώς και στη
χάραξη της πορείας για σύγκλιση του επιπέδου στήριξης εντός και μεταξύ των
κρατών μελών. Ο κανονισμός περιλαμβάνει επίσης ένα τμήμα για τη συνδεδεμένη
στήριξη.
Ένα ενιαίο καθεστώς εντός της ΕΕ, το καθεστώς
βασικής ενίσχυσης, αντικαθιστά το καθεστώς ενιαίας ενίσχυσης και το καθεστώς
ενιαίας στρεμματικής ενίσχυσης από το 2014. Το καθεστώς θα λειτουργεί με βάση
τα δικαιώματα ενίσχυσης που χορηγούνται σε εθνικό ή περιφερειακό επίπεδο σε
όλους τους γεωργούς με βάση τα επιλέξιμα εκτάριά τους κατά τον πρώτο χρόνο
εφαρμογής. Επομένως, η χρήση του περιφερειακού μοντέλου η οποία ήταν
προαιρετική κατά την τρέχουσα περίοδο γενικεύεται, εισάγοντας με αποτελεσματικό
τρόπο όλα τα γεωγραφικά εδάφη εντός του συστήματος. Οι κανόνες που διέπουν τη
διαχείριση των δικαιωμάτων και το εθνικό αποθεματικό βασίζονται σε μεγάλο βαθμό
στους ισχύοντες κανόνες. 
Με στόχο μια πιο δίκαιη κατανομή της στήριξης,
η αξία των δικαιωμάτων πρέπει να συγκλίνει σε εθνικό ή περιφερειακό επίπεδο
προς την κατεύθυνση μιας ενιαίας τιμής. Αυτό πραγματοποιείται σταδιακά
προκειμένου να αποφευχθούν οι μείζονες διακοπές. 
Σημαντικό στοιχείο αποτελεί η ενίσχυση των
συνολικών περιβαλλοντικών επιδόσεων της ΚΓΠ μέσω του περιβαλλοντικού
προσανατολισμού των άμεσων ενισχύσεων μέσω ορισμένων γεωργικών πρακτικών
επωφελών για το κλίμα και το περιβάλλον τις οποίες πρέπει να τηρούν όλοι οι
γεωργοί και οι οποίες ξεπερνούν την πολλαπλή συμμόρφωση και αποτελούν με τη
σειρά τους τη βάση για τα μέτρα του δεύτερου πυλώνα. 
Ο ορισμός του ενεργού γεωργού ενισχύει
περαιτέρω τη στόχευση σε γεωργούς οι οποίοι ασχολούνται πραγματικά με γεωργικές
δραστηριότητες και ως εκ τούτου νομιμοποιείται η στήριξη. Επιπλέον, προβλέπεται
η σταδιακή μείωση και η επιβολή ανώτατου ορίου στη στήριξη προς μεγάλους
δικαιούχους, λαμβάνοντας ταυτόχρονα δεόντως υπόψη την απασχόληση.
Προβλέπονται επίσης οι ακόλουθες ενισχύσεις:
–                        
ενίσχυση (30% του ετήσιου εθνικού ανώτατου ορίου)
για γεωργούς οι οποίοι ασχολούνται με γεωργικές πρακτικές επωφελείς για το
κλίμα και το περιβάλλον: διαφοροποίηση των καλλιεργειών, διατήρηση των μόνιμων
βοσκότοπων και περιοχές με οικολογική εστίαση. Η βιολογική γεωργία επωφελείται
αυτόματα από αυτή την ενίσχυση, ενώ οι γεωργοί που απασχολούνται σε περιοχές
του Natura 2000 πρέπει να συμμορφωθούν με τις σχετικές απαιτήσεις στο μέτρο που
είναι συμβατές με τη νομοθεσία του Natura 2000·
–                        
προαιρετική ενίσχυση (έως 5% του ετήσιου εθνικού
ανώτατου ορίου) για γεωργούς σε περιοχές αντιμέτωπες με ειδικούς φυσικούς
περιορισμούς (περιοχές που οριοθετούνται με τον ίδιο τρόπο όπως και για σκοπούς
αγροτικής ανάπτυξης). Η ενίσχυση αυτή αναγνωρίζει την ανάγκη διατήρησης της
εισοδηματικής στήριξης σε περιοχές αντιμέτωπες με ειδικούς, φυσικούς
περιορισμούς και συμπληρώνει την υπάρχουσα στήριξη στο πλαίσιο της αγροτικής
ανάπτυξης·
–                        
ενίσχυση (έως και 2% του ετήσιου εθνικού ανώτατου
ορίου) για νεαρούς γεωργούς στην εγκατάστασή τους, η οποία μπορεί να συμπληρώνεται
με ενίσχυση εγκατάστασης στο πλαίσιο της αγροτικής ανάπτυξης· και
Συγχρόνως, ο κανονισμός θεσπίζει ένα
απλουστευμένο καθεστώς για τους μικροκαλλιεργητές (έως 10% του ετήσιου
εθνικού ανώτατου ορίου), οι οποίοι εισπράττουν κατ’ αυτόν τον τρόπο ένα κατ’
αποκοπή ποσό το οποίο αντικαθιστά το σύνολο των άμεσων ενισχύσεων και
συνεπάγεται απλούστευση των διοικητικών διαδικασιών και, παράλληλα, χαλάρωση
των υποχρεώσεων των εν λόγω γεωργών όσον αφορά τον περιβαλλοντικό
προσανατολισμό, την πολλαπλή συμμόρφωση και τους ελέγχους.
Καθεστώς προαιρετικής συνδεδεμένης στήριξης
προβλέπεται για ειδικούς τύπους γεωργίας ή ειδικά γεωργικά συστήματα που
αντιμετωπίζουν ορισμένες δυσκολίες και τα οποία είναι ιδιαίτερα σημαντικά για
οικονομικούς ή/και κοινωνικούς λόγους. Υποστήριξη παρέχεται στο βαθμό που
απαιτείται για τη διατήρηση των τρεχόντων επιπέδων παραγωγής (έως 5% του
ετήσιου εθνικού ανώτατου ορίου με δυνατότητα υπέρβασης σε ειδικές περιπτώσεις).
Επιπλέον, στον κανονισμό διατηρείται η
δυνατότητα για συμπληρωματικές εθνικές άμεσες ενισχύσεις για τη Βουλγαρία και
τη Ρουμανία και περιλαμβάνεται ειδική ενίσχυση για το βαμβάκι.
Από την άποψη της απλούστευσης, το νέο σύστημα
άμεσων ενισχύσεων θα βασίζεται σε έναν ενιαίο τύπο δικαιωμάτων ενίσχυσης και
στον εξορθολογισμό των κανόνων μεταφοράς, απλουστεύοντας με αυτόν τον τρόπο τη
διαχείρισή του. Η εναρμόνιση των διατάξεων για τις συνδεδεμένες ενισχύσεις σε
ένα κεφάλαιο καθιστά το νομικό πλαίσιο περισσότερο φιλικό προς τον χρήστη και
το καθεστώς για τους μικροκαλλιεργητές με τις απλουστευμένες απαιτήσεις και
διαδικασίες θα μειώσει τη γραφειοκρατία για τους μικροκαλλιεργητές και θα
ενισχύσει την ανταγωνιστικότητά τους.
4.           ΔΗΜΟΣΙΟΝΟΜΙΚΕΣ
ΕΠΙΠΤΩΣΕΙΣ 
Η πρόταση ΠΔΠ προβλέπει ότι ένα σημαντικό
τμήμα του προϋπολογισμού της ΕΕ θα πρέπει να εξακολουθεί να επενδύεται στη
γεωργία, η οποία είναι μια κοινή πολιτική στρατηγικής σημασίας. Επομένως, με
βάση τις τρέχουσες τιμές, προτείνεται η ΚΓΠ να επικεντρωθεί στις βασικές
δραστηριότητές της με τη διάθεση 317,2 δισεκατομμυρίων ευρώ στον πρώτο πυλώνα
και 101,2 δισεκατομμύρια ευρώ στον δεύτερο πυλώνα για την περίοδο 2014-2020. 
Η χρηματοδότηση του πρώτου και του δεύτερου
πυλώνα συμπληρώνεται με την πρόσθετη χρηματοδότηση ύψους 17,1 δισεκατομμυρίων
ευρώ, εκ των οποίων 5,1 δισεκατομμύρια ευρώ εκχωρούνται για έρευνα και
καινοτομία, 2,5 δισεκατομμύρια ευρώ για την ασφάλεια τροφίμων και 2,8
δισεκατομμύρια ευρώ για επισιτιστική βοήθεια στους απόρους σε άλλες κατηγορίες
του ΠΔΠ καθώς και 3,9 δισεκατομμύρια ευρώ για ένα νέο απόθεμα για τις κρίσεις
στον γεωργικό τομέα και έως 2,8 δισεκατομμύρια για το Ευρωπαϊκό Ταμείο
Προσαρμογής στην Παγκοσμιοποίηση εκτός του ΠΔΠ, καταλήγοντας στον συνολικό
προϋπολογισμό των 435,6 δισεκατομμυρίων ευρώ για την περίοδο 2014-2020.
Σχετικά με την κατανομή της στήριξης μεταξύ
των κρατών μελών, προτείνεται για όλα τα κράτη μέλη που εισπράττουν άμεσες
ενισχύσεις κάτω του 90% του ευρωπαϊκού μέσου όρου, η κάλυψη αυτού του κενού
κατά ένα τρίτο. Τα εθνικά ανώτατα όρια που αναφέρονται στον κανονισμό για τις
άμεσες ενισχύσεις υπολογίζονται σε αυτήν τη βάση. 
Η κατανομή της στήριξης της αγροτικής
ανάπτυξης βασίζεται σε αντικειμενικά κριτήρια τα οποία συνδέονται με τους
στόχους πολιτικής που λαμβάνουν υπόψη την τρέχουσα κατανομή. Με βάση ό,τι
ισχύει σήμερα, οι λιγότερο αναπτυγμένες περιφέρειες πρέπει να συνεχίσουν να
επωφελούνται από υψηλότερα επίπεδα συγχρηματοδότησης, τα οποία θα ισχύουν
επίσης και για ορισμένα μέτρα όπως η μεταφορά γνώσης, ομάδες παραγωγών,
συνεργασία και Leader. 
Ένας βαθμός ευελιξίας εισάγεται για μεταφορές
μεταξύ των πυλώνων (έως 5% των άμεσων ενισχύσεων): από τον πρώτο πυλώνα στον
δεύτερο πυλώνα προκειμένου να επιτραπεί στα κράτη μέλη να ενισχύσουν την
πολιτική αγροτικής ανάπτυξής τους, και από τον δεύτερο πυλώνα στον πρώτο πυλώνα
για τα εκείνα τα κράτη μέλη στα οποία το επίπεδο των άμεσων ενισχύσεων
παραμένει κάτω από το 90% του μέσου όρου της ΕΕ.
Λεπτομέρειες για τις δημοσιονομικές επιπτώσεις
των μεταρρυθμιστικών προτάσεων της ΚΓΠ ορίζονται στο δημοσιονομικό δελτίο που
συνοδεύει τις προτάσεις.
2011/280 (COD)
Πρόταση
ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
ΚΑΙ ΤΟΥ ΣΥΜΒΟΥΛΙΟΥ
περί θεσπίσεως κανόνων για άμεσες ενισχύσεις
στους γεωργούς βάσει καθεστώτων στήριξης στο πλαίσιο της κοινής γεωργικής
πολιτικής
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ
ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη συνθήκη για τη λειτουργία της
Ευρωπαϊκής Ένωσης, και ιδίως το άρθρο 42 και το άρθρο 43 παράγραφος 2,
Έχοντας υπόψη την πράξη προσχώρησης του 1979,
και ιδίως την παράγραφο 6 του πρωτοκόλλου αριθ. 4 για το βαμβάκι που
επισυνάπτεται σε αυτήν,
Έχοντας υπόψη την πρόταση της Ευρωπαϊκής
Επιτροπής[7],
Κατόπιν διαβίβασης του σχεδίου νομοθετικής
πράξης στα εθνικά κοινοβούλια,
Έχοντας υπόψη τη γνώμη της Ευρωπαϊκής
Οικονομικής και Κοινωνικής Επιτροπής[8],
Έχοντας υπόψη τη γνώμη της Επιτροπής των Περιφερειών[9],
Μετά από διαβούλευση με τον Ευρωπαίο Επόπτη
Προστασίας Δεδομένων[10],
Αποφασίζοντας σύμφωνα με τη συνήθη νομοθετική
διαδικασία,
Εκτιμώντας τα
ακόλουθα:
(1)              
Η ανακοίνωση της Επιτροπής προς το Ευρωπαϊκό
Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και
την Επιτροπή των Περιφερειών «Η ΚΓΠ με χρονικό ορίζοντα το 2020: η
αντιμετώπιση των μελλοντικών προκλήσεων όσον αφορά τη διατροφή, τους φυσικούς
πόρους και το έδαφος»[11]
ορίζει τις δυνητικές προκλήσεις, τους στόχους και κατευθύνσεις για την Κοινή
Γεωργική Πολιτική (ΚΓΠ) μετά το 2013. Λαμβάνοντας υπόψη τον διάλογο σχετικά με
την ανακοίνωση, η ΚΓΠ πρέπει να μεταρρυθμιστεί με έναρξη ισχύος την 1η
Ιανουαρίου 2014. Η μεταρρύθμιση αυτή πρέπει να επεκταθεί σε όλες τις κύριες
νομοθετικές πράξεις της ΚΓΠ, συμπεριλαμβανομένου του κανονισμού (ΕΚ) αριθ.
73/2009 του Συμβουλίου, της 19ης Ιανουαρίου 2009, για τη θέσπιση κανόνων για τα
καθεστώτα άμεσης στήριξης των γεωργών στο πλαίσιο της κοινής γεωργικής
πολιτικής και για τη θέσπιση ορισμένων καθεστώτων στήριξης για τους γεωργούς
και για την τροποποίηση των κανονισμών (ΕΚ) αριθ. 1290/2005, (ΕΚ) αριθ.
247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ.
1782/2003[12].
Λαμβάνοντας υπόψη την έκταση της μεταρρύθμισης αυτής, είναι αναγκαία η
κατάργηση του κανονισμού (ΕΚ) αριθ. 73/2009 και η αντικατάστασή του με νέο
κείμενο. Η μεταρρύθμιση πρέπει επίσης, στο μέτρο του δυνατού, να εξορθολογίσει
και να απλουστεύσει τις διατάξεις.
(2)              
Ο παρών κανονισμός πρέπει να περιλαμβάνει όλα τα
βασικά στοιχεία που αφορούν την καταβολή της στήριξης της Ένωσης σε γεωργούς
και να ορίζει κριτήρια και όρους πρόσβασης σε αυτές τις ενισχύσεις τα οποία
είναι άρρηκτα συνδεμένα με αυτά τα βασικά στοιχεία. 
(3)              
Πρέπει να διευκρινιστεί ότι ο κανονισμός (ΕΕ) αριθ.
[…] του Ευρωπαϊκού Κοινοβουλίου και του Συμβουλίου, της… για τη χρηματοδότηση,
διαχείριση και παρακολούθηση της κοινής γεωργικής πολιτικής[13] [οριζόντιος κανονισμός ΚΓΠ:
ΟΡΚ] και οι διατάξεις που θεσπίζονται δυνάμει αυτού πρέπει να εφαρμόζονται σε
σχέση με τα μέτρα που ορίζονται στον παρόντα κανονισμό. Για λόγους συνοχής με
άλλες νομοθετικές πράξεις σε σχέση με την ΚΓΠ, ορισμένοι κανόνες που
προβλέπονται επί του παρόντος στον κανονισμό (ΕΚ) αριθ. 73/2009, θεσπίζονται
πλέον στον κανονισμό (ΕΕ) αριθ. […] [ΟΡΚ], συγκεκριμένα κανόνες για την εγγύηση
της συμμόρφωσης με τις υποχρεώσεις που ορίζουν οι διατάξεις για τις άμεσες
ενισχύσεις, συμπεριλαμβανομένων ελέγχων και την επιβολή διοικητικών μέτρων και
διοικητικών ποινών σε περίπτωση μη συμμόρφωσης, κανόνες σχετικοί με την πολλαπλή
συμμόρφωση όπως οι κανονιστικές απαιτήσεις διαχείρισης, η ορθή γεωργική και
περιβαλλοντική κατάσταση, η παρακολούθηση των αντίστοιχων μέτρων και κανόνες
σχετικοί με την ανάκτηση των αχρεωστήτως καταβληθέντων ποσών.
(4)              
Για τη συμπλήρωση ή τροποποίηση ορισμένων μη
ουσιωδών στοιχείων του παρόντος κανονισμού, η Επιτροπή πρέπει να εξουσιοδοτηθεί
να εκδίδει πράξεις σύμφωνα με το άρθρο 290 της Συνθήκης. Συνεπώς, είναι
ιδιαιτέρως σημαντικό η Επιτροπή να προβεί στις κατάλληλες διαβουλεύσεις, και σε
επίπεδο εμπειρογνωμόνων, κατά τις προπαρασκευαστικές εργασίες της. Η Επιτροπή,
κατά την προετοιμασία και τη σύνταξη κατ’ εξουσιοδότηση πράξεων, θα πρέπει να
διασφαλίζει την κατά τον δέοντα τρόπο ταυτόχρονη και έγκαιρη διαβίβαση των
συναφών εγγράφων στο Ευρωπαϊκό Κοινοβούλιο και το Συμβούλιο.
(5)              
Για να διασφαλιστούν ενιαίοι όροι εφαρμογής του
παρόντος κανονισμού και για την αποφυγή του αθέμιτου ανταγωνισμού ή των
διακρίσεων μεταξύ των γεωργών, πρέπει να ανατεθούν εκτελεστικές εξουσίες στην
Επιτροπή, σχετικά με: τον καθορισμό του ετήσιου ανώτατου ορίου για το καθεστώς
βασικής στήριξης· τη θέσπιση κανόνων σχετικά με αιτήσεις χορήγησης δικαιωμάτων
ενίσχυσης· τη θέσπιση μέτρων σχετικά με την επιστροφή των αχρησιμοποίητων
δικαιωμάτων ενίσχυσης στο εθνικό απόθεμα· τη θέσπιση απαιτήσεων σχετικά με την
κοινοποίηση της μεταβίβασης δικαιωμάτων ενίσχυσης προς τις εθνικές αρχές και
τις προθεσμίες εντός των οποίων πραγματοποιείται η κοινοποίηση αυτή· τον
καθορισμό του ανώτατου ορίου για την ενίσχυση γεωργικών πρακτικών επωφελών για
το κλίμα και το περιβάλλον· τον καθορισμό του ετήσιου ανώτατου ορίου για την
ενίσχυση περιοχών με φυσικούς περιορισμούς· τον καθορισμό του ετήσιου ανώτατου
ορίου για την ενίσχυση γεωργών νεαρής ηλικίας· τον καθορισμό του ετήσιου
ανώτατου ορίου για την προαιρετική συνδεδεμένη ενίσχυση· τη θέσπιση κανόνων για
τη διαδικασία αξιολόγησης και έγκρισης των αποφάσεων στο πλαίσιο της
προαιρετικής συνδεδεμένης στήριξης· τη θέσπιση κανόνων για τη διαδικασία
έγκρισης και τις κοινοποιήσεις προς τους παραγωγούς σχετικά με την έγκριση των
εκτάσεων και των ποικιλιών για τους σκοπούς της ειδικής καλλιεργητικής
ενίσχυσης για το βαμβάκι· τη θέσπιση κανόνων για τον υπολογισμό της μείωσης του
ποσού της ειδικής καλλιεργητικής ενίσχυσης για το βαμβάκι· τη θέσπιση κανόνων
σχετικά με γενικές απαιτήσεις κοινοποίησης. Οι εξουσίες αυτές πρέπει να ασκούνται σύμφωνα με τον
κανονισμό (ΕΕ) αριθ. 182/2011 του Ευρωπαϊκού Κοινοβουλίου και του
Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών
σχετικά με τους τρόπους ελέγχου από τα κράτη μέλη της άσκησης των εκτελεστικών
αρμοδιοτήτων από την Επιτροπή[14].
(6)              
Η Επιτροπή θα πρέπει να εγκρίνει εκτελεστικές
πράξεις άμεσης εφαρμογής, όταν το απαιτούν επιτακτικοί λόγοι επείγουσας ανάγκης
σε δεόντως αιτιολογημένες περιπτώσεις, με σκοπό την επίλυση επειγόντων και
απρόβλεπτων προβλημάτων που ανακύπτουν σε ένα ή περισσότερα κράτη μέλη.
(7)              
Η εκπλήρωση των στόχων του παρόντος κανονισμού
μπορεί να επιτευχθεί αποτελεσματικότερα στο επίπεδο της Ένωσης μέσω της
εξασφάλισης πολυετούς χρηματοδότησης της Ένωσης και με την επικέντρωση σε σαφώς
καθορισμένες προτεραιότητες του, δεδομένων των δεσμών μεταξύ του παρόντος
κανονισμού και των άλλων μέσων της ΚΓΠ, των ανισοτήτων μεταξύ των διαφόρων
αγροτικών περιοχών και των περιορισμένων δημοσιονομικών πόρων των κρατών μελών
σε μια διευρυμένη Ένωση. Ο παρών κανονισμός ευθυγραμμίζεται, συνεπώς, με την
αρχή της επικουρικότητας όπως ορίζεται στο άρθρο 5, παράγραφος 3, της Συνθήκης
για την Ευρωπαϊκή Ένωση. Εφόσον το πεδίο εφαρμογής του παρόντος κανονισμού
περιορίζεται στα απολύτως αναγκαία για την επίτευξη των στόχων του, τηρείται
επίσης η αρχή της αναλογικότητας όπως ορίζεται στο άρθρο 5, παράγραφος 4, της
εν λόγω Συνθήκης.
(8)              
Προκειμένου να ληφθεί υπόψη η νέα νομοθεσία σχετικά
με τα καθεστώτα στήριξης που ενδέχεται να θεσπιστούν μετά την έναρξη ισχύος του
παρόντος κανονισμού, η Επιτροπή πρέπει να εξουσιοδοτηθεί να εκδίδει πράξεις
σύμφωνα με το άρθρο 290 της Συνθήκης για την τροποποίηση του καταλόγου των
καθεστώτων στήριξης που καλύπτονται από τον παρόντα κανονισμό.
(9)              
Προκειμένου να ληφθούν υπόψη ειδικά νέα στοιχεία
και να διασφαλιστεί η προστασία των δικαιωμάτων των δικαιούχων, η Επιτροπή
πρέπει να εξουσιοδοτηθεί να εκδίδει πράξεις σύμφωνα με το άρθρο 290 της
Συνθήκης για τη θέσπιση πρόσθετων ορισμών σχετικά με την πρόσβαση στη στήριξη
βάσει του παρόντος κανονισμού, τον καθορισμό του πλαισίου εντός του οποίου τα
κράτη μέλη καθορίζουν τις ελάχιστες δραστηριότητες που πρόκειται να ασκούνται
σε εκτάσεις εκ φύσεως διατηρούμενες σε κατάσταση κατάλληλη για βοσκή ή
καλλιέργεια, καθώς και των κριτηρίων που πρέπει να πληρούν οι γεωργοί, ώστε να
θεωρείται ότι έχουν τηρήσει την υποχρέωση της διατήρησης της γεωργικής έκτασης
σε κατάσταση κατάλληλη για παραγωγή και των κριτηρίων προσδιορισμού της
επικράτησης αγρωστωδών και λοιπών ποωδών κτηνοτροφικών φυτών όσον αφορά τους
μόνιμους βοσκότοπους.
(10)          
Για τη διασφάλιση της προστασίας των δικαιωμάτων
των δικαιούχων, η Επιτροπή πρέπει να εξουσιοδοτηθεί να εκδίδει πράξεις σύμφωνα
με το άρθρο 290 της Συνθήκης για τον σκοπό της θέσπισης κανόνων με βάση τον
υπολογισμό των μειώσεων που πρόκειται να εφαρμόσουν τα κράτη μέλη δυνάμει της
εφαρμογής της αρχής της δημοσιονομικής πειθαρχίας.
(11)          
Με στόχο τη διασφάλιση ότι τα ποσά για τη
χρηματοδότηση της ΚΓΠ συμμορφώνονται με τα ετήσια ανώτατα όρια που προβλέπονται
στο άρθρο 16, παράγραφος 1 του κανονισμού (ΕΕ) αριθ. […] [ΟΡΚ], πρέπει να
διατηρηθεί μια προσαρμογή του επιπέδου άμεσης ενίσχυσης σε οποιοδήποτε
ημερολογιακό έτος. Η προσαρμογή των άμεσων ενισχύσεων πρέπει να εφαρμόζεται
μόνο σε ενισχύσεις προς χορήγηση σε γεωργούς οι οποίες υπερβαίνουν τα 5.000
ευρώ στο αντίστοιχο ημερολογιακό έτος. Λαμβάνοντας υπόψη τα επίπεδα των άμεσων
ενισχύσεων για γεωργούς στη Βουλγαρία και τη Ρουμανία στο πλαίσιο εφαρμογής του
μηχανισμού σταδιακής εισαγωγής στο σύνολο των ενισχύσεων που χορηγούνται σε
αυτά τα κράτη μέλη, αυτό το μέσο δημοσιονομικής πειθαρχίας πρέπει να
εφαρμόζεται μόνο σε αυτά τα κράτη μέλη από την 1η Ιανουαρίου 2016. 
(12)          
Προκειμένου να ληφθούν υπόψη οι εξελίξεις σχετικά
με τα συνολικά ανώτατα όρια των άμεσων ενισχύσεων που μπορούν να χορηγηθούν,
συμπεριλαμβανομένων αυτών που προκύπτουν από τις αποφάσεις που πρόκειται να
ληφθούν από τα κράτη μέλη σχετικά με τις μεταφορές μεταξύ πρώτου και δεύτερου
πυλώνα, η Επιτροπή πρέπει να εξουσιοδοτηθεί να εκδίδει πράξεις σύμφωνα με το
άρθρο 290 της Συνθήκης για τον σκοπό της αναθεώρησης των εθνικών και καθαρών
ανωτάτων ορίων που ορίζονται στον παρόντα κανονισμό.
(13)          
Η πείρα από την εφαρμογή των διάφορων καθεστώτων
στήριξης σε γεωργούς κατέδειξε ότι, σε αρκετές περιπτώσεις, η στήριξη χορηγήθηκε
σε δικαιούχους των οποίων ο επιχειρηματικός στόχος δεν αφορά καθόλου ή μόνο
οριακά την άσκηση γεωργικής δραστηριότητας, όπως σε αερολιμένες, σιδηροδρομικές
εταιρίες, μεσιτικές εταιρίες και εταιρίες διαχείρισης αθλητικών γηπέδων Για τη
διασφάλιση της καλύτερης στόχευσης της στήριξης, τα κράτη μέλη δεν θα πρέπει να
χορηγούν άμεσες ενισχύσεις σε τέτοια φυσικά και νομικά πρόσωπα. Οι
μικροκαλλιεργητές μερικής απασχόλησης συμβάλλουν άμεσα στη ζωτικότητα των
αγροτικών περιοχών και για αυτόν τον λόγο δεν πρέπει να παρεμποδίζεται η
χορήγηση άμεσων ενισχύσεων προς αυτούς.
(14)          
Προκειμένου να αποφευχθεί ο υπερβολικός διοικητικός
φόρτος που προκαλείται από τη διαχείριση των ενισχύσεων μικρών ποσών, τα κράτη
μέλη δεν θα πρέπει γενικά να χορηγούν άμεσες ενισχύσεις όταν το σχετικό ποσό
δεν υπερβαίνει τα 100 ευρώ ή όταν η αίτηση ενίσχυσης αφορά επιλέξιμη έκταση
μικρότερη από ένα εκτάριο. Ωστόσο, δεδομένου ότι οι διαρθρώσεις των γεωργικών
οικονομιών των κρατών μελών διαφέρουν σημαντικά μεταξύ τους και είναι δυνατόν
να διαφέρουν σημαντικά από τη μέση διάρθρωση γεωργικών εκμεταλλεύσεων στην
Ένωση, θα πρέπει να επιτραπεί στα κράτη μέλη να εφαρμόζουν ελάχιστα κατώτατα
όρια, τα οποία αντικατοπτρίζουν την ειδική κατάστασή τους Λόγω της πολύ ειδικής
γεωργικής διάρθρωσης των άκρως απόκεντρων περιφερειών και των νήσων του
Αιγαίου, τα κράτη μέλη θα πρέπει να είναι σε θέση να αποφασίζουν εάν στις εν
λόγω περιφέρειες θα πρέπει να εφαρμόζονται ελάχιστα κατώτατα όρια. Επιπλέον,
ενδείκνυται να αφεθεί στη διακριτική ευχέρεια των κρατών μελών η επιλογή της
εφαρμογής του ενός από τους δύο αυτούς τύπους ελάχιστων κατώτατων ορίων ανάλογα
με τις ιδιαιτερότητες της διάρθρωσης των γεωργικών τους τομέων. Δεδομένου ότι
ενίσχυση μπορεί να χορηγηθεί σε κατόχους εκμεταλλεύσεων «χωρίς γη», η εφαρμογή
του κριτηρίου της έκτασης θα ήταν απρόσφορη. Επομένως, στους γεωργούς αυτούς θα
πρέπει να ισχύει το ελάχιστο ποσό σε σχέση με τη στήριξη. Προκειμένου να
εξασφαλισθεί η ίση μεταχείριση των γεωργών, οι άμεσες ενισχύσεις των οποίων
υπόκεινται στο πλαίσιο διαδικασίας σταδιακής εισαγωγής στη Βουλγαρία και τη
Ρουμανία, το ελάχιστο κατώτατο όριο θα πρέπει να βασίζεται στα τελικά ποσά που
θα παρέχονται στο τέλος της διαδικασίας σταδιακής εισαγωγής.
(15)          
Η κατανομή της άμεσης εισοδηματικής στήριξης μεταξύ
των γεωργών χαρακτηρίζεται από τη διάθεση δυσανάλογων ποσών ενίσχυσης σε
σχετικά μικρό αριθμό μεγάλων δικαιούχων. Λόγω οικονομιών μεγέθους, οι
μεγαλύτεροι δικαιούχοι δεν χρειάζονται το ίδιο επίπεδο ενιαίας στήριξης για να
επιτευχθεί αποτελεσματικά ο στόχος της εισοδηματικής στήριξης. Επιπλέον, χάρη
στις δυνατότητες προσαρμογής τους, οι δικαιούχοι αυτοί μπορούν ευκολότερα να
λειτουργήσουν με χαμηλότερα επίπεδα ενιαίας στήριξης. Επομένως, είναι δίκαιη η
εισαγωγή ενός συστήματος για μεγάλους δικαιούχους σύμφωνα με το οποίο το επίπεδο
στήριξης μειώνεται σταδιακά και τελικά περιορίζεται με την επιβολή ανώτατου
ορίου για τη βελτίωση της κατανομής των ενισχύσεων μεταξύ των γεωργών. Ένα
τέτοιο σύστημα πρέπει ωστόσο να λαμβάνει υπόψη τα επίπεδα έντασης της μισθωτής
εργασίας, προκειμένου να αποφευχθούν δυσανάλογες επιπτώσεις σε μεγάλες
αγροτικές εκμεταλλεύσεις με υψηλό αριθμό απασχολουμένων. Τα ανώτατα αυτά
επίπεδα δεν πρέπει να εφαρμόζονται σε ενισχύσεις που χορηγούνται σε γεωργικές
πρακτικές επωφελείς για το κλίμα και το περιβάλλον εφόσον κάτι τέτοιο μπορεί να
έχει ως αποτέλεσμα τη μείωση των ευεργετικών επιδιωκόμενων στόχων. Προκειμένου
να εφαρμοστεί η επιβολή ανώτατου ορίου, τα κράτη μέλη πρέπει να θεσπίσουν
ορισμένα κριτήρια για να αποφευχθεί η καταχρηστική χρήση από τους γεωργούς οι οποίοι
επιδιώκουν να αποφύγουν τις επιπτώσεις της. Τα έσοδα από τη μείωση και την
επιβολή ανώτατου ορίου στις ενισχύσεις προς μεγάλους δικαιούχους πρέπει να
παραμένουν στα κράτη μέλη όπου δημιουργήθηκαν και να χρησιμοποιούνται για τη
χρηματοδότηση έργων με σημαντική συνεισφορά στην καινοτομία σύμφωνα με τον
κανονισμό (ΕΕ) αριθ. […] του Ευρωπαϊκού Κοινοβουλίου και του Συμβουλίου, της
…., για τη στήριξη της αγροτικής ανάπτυξης από το Ευρωπαϊκό Γεωργικό Ταμείο
Αγροτικής Ανάπτυξης (ΕΓΤΑΑ)[15]
[RDR].
(16)          
Προκειμένου να διευκολυνθεί η εφαρμογή της επιβολής
ανώτατου ορίου, ιδίως όσον αφορά τις διαδικασίες χορήγησης άμεσων ενισχύσεων σε
γεωργούς και τις αντίστοιχες μεταφορές στην αγροτική ανάπτυξη, θα πρέπει να
καθοριστούν καθαρά ανώτατα όρια για κάθε κράτος μέλος προκειμένου να
περιοριστούν οι ενισχύσεις προς καταβολή στους γεωργούς κατόπιν της εφαρμογής
της επιβολής ανώτατου ορίου. Για να ληφθούν υπόψη οι ιδιαιτερότητες της
στήριξης που παρέχει η ΚΓΠ σύμφωνα με τον κανονισμό (ΕΚ) αριθ. 247/2006 του
Συμβουλίου, της 30ής Ιανουαρίου 2006 για τη θέσπιση των ειδικών μέτρων για τις
εξόχως απόκεντρες περιφέρειες[16]
και τον κανονισμό (ΕΚ) αριθ. 1405/2006 του Συμβουλίου, της 18ης Σεπτεμβρίου
2006 σχετικά με τον καθορισμό ειδικών μέτρων για τη γεωργία στα μικρά νησιά του
Αιγαίου και για την τροποποίηση του κανονισμού (ΕΚ) αριθ. 1782/2003[17], και το γεγονός ότι αυτές οι
άμεσες ενισχύσεις δεν υπόκεινται σε ανώτατα όρια, τα καθαρά ανώτατα όρια για τα
ενδιαφερόμενα κράτη μέλη δεν πρέπει να περιλαμβάνουν τις εν λόγω άμεσες
ενισχύσεις.
(17)          
Επισημαίνεται ότι οι διατάξεις του παρόντος
κανονισμού, οι οποίες ενδέχεται να οδηγήσουν σε ενέργεια κράτους μέλους που
πιθανόν να συνιστά κρατική ενίσχυση, εξαιρούνται από την εφαρμογή των κανόνων
για τις κρατικές ενισχύσεις, δεδομένου ότι οι εν λόγω διατάξεις περιλαμβάνουν
κατάλληλους όρους για τη χορήγηση στήριξης ή προβλέπουν την έγκριση τέτοιων
όρων από την Επιτροπή, προκειμένου να αποφεύγεται αθέμιτη στρέβλωση του
ανταγωνισμού.
(18)          
Προκειμένου να επιτευχθούν οι στόχοι της ΚΓΠ, τα
καθεστώτα στήριξης ενδέχεται να πρέπει να προσαρμόζονται στις μεταβαλλόμενες
εξελίξεις, εν ανάγκη εντός στενών χρονικών ορίων. Συνεπώς, είναι απαραίτητο να
προβλέπεται η ενδεχόμενη αναθεώρηση των καθεστώτων, ιδίως υπό το πρίσμα των
οικονομικών εξελίξεων ή της κατάστασης του προϋπολογισμού, γεγονός που
συνεπάγεται ότι οι δικαιούχοι δεν μπορούν να επαφίενται στην υπόθεση ότι οι
συνθήκες στήριξης θα παραμείνουν αμετάβλητες.
(19)          
Οι γεωργοί κρατών μελών που προσχώρησαν στην
Ευρωπαϊκή Ένωση την 1η Μαΐου 2004 ή μετά την ημερομηνία αυτή έλαβαν άμεσες
ενισχύσεις με βάση έναν μηχανισμό σταδιακής εισαγωγής που ορίζεται στις
αντίστοιχες πράξεις προσχώρησης. Για τη Βουλγαρία και τη Ρουμανία, ένας τέτοιος
μηχανισμός θα εξακολουθεί να ισχύει το 2014 και το 2015. Επιπλέον, είχε
επιτραπεί σε αυτά τα κράτη μέλη να χορηγούν συμπληρωματικές εθνικές άμεσες
ενισχύσεις. Η δυνατότητα χορήγησης τέτοιων ενισχύσεων πρέπει να διατηρηθεί για
τη Βουλγαρία και τη Ρουμανία μέχρι την πλήρη εισαγωγή τους.
(20)          
Προκειμένου να διασφαλιστεί η καλύτερη κατανομή της
στήριξης μεταξύ των αγροτικών εκτάσεων στην Ένωση, συμπεριλαμβανομένων των
εκτάσεων σε εκείνα τα κράτη μέλη τα οποία εφάρμοσαν το καθεστώς ενιαίας
στρεμματικής ενίσχυσης σύμφωνα με τον κανονισμό (ΕΚ) αριθ. 73/2009, ένα νέο
καθεστώς βασικής ενίσχυσης πρέπει να αντικαταστήσει το καθεστώς ενιαίας
ενίσχυσης το οποίο θεσπίστηκε δυνάμει του κανονισμού (ΕΚ) αριθ. 1782/2003 του
Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα
καθεστώτα άμεσης στήριξης στο πλαίσιο της κοινής γεωργικής πολιτικής και τη
θέσπιση ορισμένων ειδικών καθεστώτων στήριξης για τους γεωργούς[18], και συνέχισε να ισχύει στο
πλαίσιο του κανονισμού (ΕΚ) αριθ. 73/2009, ο οποίος συνένωσε σε ένα ενιαίο
καθεστώς αποσυνδεδεμένων άμεσων ενισχύσεων τους προηγουμένως υφιστάμενους
μηχανισμούς στήριξης. Μια τέτοια κίνηση πρέπει να συνεπάγεται τη λήξη ισχύος
των δικαιωμάτων ενίσχυσης που λαμβάνονται στο πλαίσιο αυτών των κανονισμών και
τη χορήγηση νέων, παρά το γεγονός ότι βασίζονται ακόμα στον αριθμό των
επιλέξιμων εκταρίων τα οποία διαθέτουν οι γεωργοί κατά το πρώτο έτος εφαρμογής
του καθεστώτος. 
(21)          
Λόγω της διαδοχικής ένταξης διάφορων τομέων στο
καθεστώς ενιαίας ενίσχυσης και της επακόλουθης περιόδου προσαρμογής για τους
γεωργούς, έχει καταστεί ολοένα και πιο δύσκολο να δικαιολογηθεί η παρουσία
σημαντικών ατομικών διαφορών στο επίπεδο στήριξης ανά εκτάριο που προκύπτει από
τη χρήση ιστορικών αναφορών. Συνεπώς, η άμεση εισοδηματική στήριξη πρέπει να
κατανέμεται πιο δίκαια μεταξύ των κρατών μελών, μειώνοντας τη σύνδεση με
ιστορικές αναφορές και έχοντας υπόψη το συνολικό πλαίσιο του προϋπολογισμού της
Ένωσης. Προκειμένου να εξασφαλιστεί η δικαιότερη κατανομή της άμεσης στήριξης
και να λαμβάνονται παράλληλα υπόψη οι διαφορές που εξακολουθούν να υπάρχουν στα
επίπεδα των ημερομισθίων και το κόστος των εισροών, θα πρέπει να προσαρμοστούν
σταδιακά τα επίπεδα άμεσης στήριξης ανά εκτάριο. Τα κράτη µέλη των οποίων οι
άμεσες πληρωμές είναι κάτω από το επίπεδο του 90% του μέσου όρου θα πρέπει να
καλύψουν το ένα τρίτο του χάσματος ανάμεσα στο τρέχον επίπεδό τους και το επίπεδο
αυτό. Η σύγκλιση αυτή θα πρέπει να χρηματοδοτηθεί αναλογικά από όλα τα κράτη
µέλη µε άμεσες ενισχύσεις που υπερβαίνουν τον µέσο όρο της Ένωσης. Επιπλέον, το
σύνολο των δικαιωμάτων ενίσχυσης που ενεργοποιούνται το 2019 σε ένα κράτος
μέλος ή σε μια περιοχή πρέπει να έχουν ενιαία μοναδιαία αξία κατόπιν σύγκλισης
προς την τιμή αυτή η οποία πρέπει να διενεργείται γραμμικά κατά τη μεταβατική
περίοδο. Ωστόσο, προκειμένου να αποφευχθούν οι διασπαστικές οικονομικές
επιπτώσεις για τους γεωργούς, τα κράτη μέλη που έχουν εφαρμόσει το καθεστώς
ενιαίας ενίσχυσης και πιο συγκεκριμένα το ιστορικό μοντέλο, πρέπει να έχουν τη
δυνατότητα να λαμβάνουν μερικώς υπόψη ιστορικούς παράγοντες κατά τον υπολογισμό
της αξίας των δικαιωμάτων ενίσχυσης κατά το πρώτο έτος εφαρμογής του νέου
καθεστώτος. Ο διάλογος με αντικείμενο το επόμενο Πολυετές Δημοσιονομικό Πλαίσιο
για την περίοδο με έναρξη το 2021 θα πρέπει επίσης να εστιαστεί στον στόχο της
πλήρους σύγκλισης μέσω της ίσης κατανομής της άμεσης στήριξης ανά την Ευρωπαϊκή
Ένωση στη διάρκεια αυτής της περιόδου.
(22)          
Η πείρα που αποκτήθηκε με την εφαρμογή του
καθεστώτος ενιαίας ενίσχυσης καταδεικνύει ότι μερικά από τα βασικά στοιχεία του
πρέπει να διατηρηθούν, συμπεριλαμβανομένου του καθορισμού εθνικών ανώτατων
ορίων για τη διασφάλιση ότι το συνολικό επίπεδο στήριξης δεν υπερβαίνει τους
υφιστάμενους περιορισμούς του προϋπολογισμού. Τα κράτη μέλη πρέπει επίσης να
συνεχίσουν να διαθέτουν εθνικό απόθεμα το οποίο πρέπει να χρησιμοποιούν για να
διευκολύνουν τη συμμετοχή νέων γεωργών νεαρής ηλικίας στο καθεστώς ή το οποίο
μπορεί να χρησιμοποιείται για να ανταποκρίνονται στις ειδικές ανάγκες ορισμένων
περιοχών. Θα πρέπει να διατηρηθούν οι κανόνες σχετικά με τη μεταβίβαση και τη
χρήση των δικαιωμάτων ενίσχυσης, αλλά να απλουστευτούν στο μέτρο του δυνατού.
(23)          
Για τη διασφάλιση της προστασίας των δικαιωμάτων
των δικαιούχων και προκειμένου να διευκρινιστούν οι ειδικές καταστάσεις που
ενδέχεται να προκύψουν κατά την εφαρμογή του καθεστώτος βασικής ενίσχυσης, η
Επιτροπή πρέπει να εξουσιοδοτηθεί να εκδίδει πράξεις σύμφωνα με το άρθρο 290
της Συνθήκης για τον σκοπό της θέσπισης κανόνων για την επιλεξιμότητα και την
πρόσβαση των γεωργών στο καθεστώς ενιαίας ενίσχυσης, σε περίπτωση υφιστάμενης
κληρονομιάς (κληρονομικής διαδοχής) και αναμενόμενης κληρονομιάς (νέμησης
ανιόντος), διαδοχής βάσει συμβατικής μίσθωσης, μεταβολής του νομικού καθεστώτος
ή της επωνυμίας, καθώς και σε περίπτωση συγχώνευσης ή κατάτμησης της
εκμετάλλευσης· τη θέσπιση κανόνων για τον υπολογισμό της αξίας και του αριθμού
των δικαιωμάτων ενίσχυσης ή την αύξηση της αξίας των δικαιωμάτων ενίσχυσης σε
σχέση με την κατανομή των δικαιωμάτων ενίσχυσης, συμπεριλαμβανομένων κανόνων
για τη δυνατότητα η αξία και ο αριθμός ή η αύξηση των δικαιωμάτων ενίσχυσης που
κατανέμονται βάσει της αίτησης του γεωργού να είναι προσωρινά, κανόνων για τον
καθορισμό σε προσωρινή και οριστική βάση της αξίας και του αριθμού των
δικαιωμάτων ενίσχυσης και κανόνων για τις περιπτώσεις στις οποίες η κατανομή
των δικαιωμάτων ενδέχεται να επηρεαστεί από πώληση ή συμβατική μίσθωση· τη θέσπιση
κανόνων για τον καθορισμό και τον υπολογισμό της αξίας και του αριθμού των
δικαιωμάτων ενίσχυσης που λαμβάνονται από το εθνικό απόθεμα· τη θέσπιση κανόνων
για την τροποποίηση της μοναδιαίας αξίας των δικαιωμάτων ενίσχυσης σε περίπτωση
υποδιαιρέσεων των δικαιωμάτων ενίσχυσης και κριτηρίων για την κατανομή των
δικαιωμάτων ενίσχυσης ως επακόλουθο της χρήσης του εθνικού αποθέματος και προς
γεωργούς οι οποίοι δεν υπέβαλαν αίτηση στήριξης το 2011.
(24)          
            Για τη διασφάλιση της ορθής διαχείρισης
των δικαιωμάτων ενίσχυσης, η Επιτροπή πρέπει να εξουσιοδοτηθεί να εκδίδει
πράξεις σύμφωνα με το άρθρο 290 της Συνθήκης για τον σκοπό της θέσπισης κανόνων
για τη δήλωση και ενεργοποίηση των δικαιωμάτων ενίσχυσης.
(25)          
Όσον αφορά την κάνναβη, πρέπει να τηρηθούν ειδικά
μέτρα προκειμένου να διασφαλισθεί ότι ανάμεσα στις καλλιέργειες που είναι
επιλέξιμες για τη βασική ενίσχυση δεν θα αποκρύβονται παράνομες καλλιέργειες,
με αποτέλεσμα να διαταραχθεί η κοινή οργάνωση της αγοράς για την κάνναβη.
Επομένως, οι ενισχύσεις πρέπει να εξακολουθήσουν να χορηγούνται μόνο για τις
περιοχές που έχουν σπαρθεί με ποικιλίες κάνναβης οι οποίες παρέχουν ορισμένες
εγγυήσεις όσον αφορά την περιεκτικότητα σε ψυχοτρόπες ουσίες. Για τη διαφύλαξη
της δημόσιας υγείας, η Επιτροπή πρέπει να εξουσιοδοτηθεί να εκδίδει πράξεις
σύμφωνα με το άρθρο 290 της Συνθήκης για τον σκοπό της θέσπισης, κανόνων που
εξαρτούν τη χορήγηση των ενισχύσεων από τη χρήση πιστοποιημένων σπόρων
ορισμένων ποικιλιών κάνναβης και καθορίζουν τη διαδικασία για τον καθορισμό των
ποικιλιών κάνναβης και την εξακρίβωση της περιεκτικότητάς τους σε
τετραϋδροκανναβινόλη.
(26)          
Ένας από τους στόχους της νέας ΚΓΠ είναι η ενίσχυση
των περιβαλλοντικών επιδόσεων μέσω ενός υποχρεωτικού «οικολογικού» συντελεστή
των άμεσων ενισχύσεων ο οποίος θα στηρίζει τις γεωργικές πρακτικές που είναι
επωφελείς για το κλίμα και το περιβάλλον και εφαρμόζονται σε ολόκληρη την
Ένωση. Για τον σκοπό αυτό, τα κράτη μέλη πρέπει να χρησιμοποιούν μέρος των
εθνικών ανώτατων ορίων τους για τις άμεσες ενισχύσεις για τη χορήγηση ετήσιας
ενίσχυσης, πέραν της βασικής ενίσχυσης, προκειμένου να τηρούνται οι
υποχρεωτικές πρακτικές από γεωργούς οι οποίοι επιδιώκουν κατά προτεραιότητα
στόχους κλιματικής και περιβαλλοντικής πολιτικής. Οι πρακτικές αυτές πρέπει να
λάβουν τη μορφή απλών, γενικών, μη συμβατικών και ετήσιων δράσεων οι οποίες
ξεπερνούν την πολλαπλή συμμόρφωση και συνδέονται με τη γεωργία, όπως η
διαφοροποίηση των καλλιεργειών, η συντήρηση των μόνιμων βοσκότοπων και οι
περιοχές με οικολογική εστίαση. Η υποχρεωτική φύση των πρακτικών αυτών πρέπει
να αφορά επίσης τους γεωργούς των οποίων οι εκμεταλλεύσεις βρίσκονται ολικά ή
μερικά στις περιοχές του δικτύου Natura 2000 οι οποίες καλύπτονται από την
οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των
φυσικών οικοτόπων καθώς και της άγριας πανίδας και χλωρίδας[19] και την οδηγία 2009/147/ΕΚ του
Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, περί της
διατηρήσεως των αγρίων πτηνών[20],
εφόσον οι πρακτικές αυτές είναι συμβατές με τους στόχους των εν λόγω οδηγιών.
Οι γεωργοί που πληρούν τους όρους που θεσπίζονται στον κανονισμό (ΕΚ) αριθ.
834/2007 του Συμβουλίου, της 28ης Ιουνίου 2007, για τη βιολογική παραγωγή και
την επισήμανση των βιολογικών προϊόντων και την κατάργηση του κανονισμού (ΕΟΚ)
αριθ. 2092/91[21]
πρέπει να επωφελούνται από τον «οικολογικό» συντελεστή χωρίς καμία περαιτέρω
υποχρέωση, δεδομένων των αναγνωρισμένων περιβαλλοντικών οφελών των συστημάτων
βιολογικής γεωργίας. Η μη τήρηση της συνιστώσας για οικολογική μέριμνα θα
πρέπει να συνεπάγεται πρόστιμα με βάση το άρθρο 65 του κανονισμού (ΕΕ) αριθ.
[…] [HZR].
(27)          
Προκειμένου να διασφαλιστεί ότι οι υποχρεώσεις που
προβλέπονται για το μέτρο της διαφοροποίησης της γεωργίας εφαρμόζονται με
αναλογικό και αμερόληπτο τρόπο και οδηγούν στη βελτίωση της περιβαλλοντικής προστασίας,
η Επιτροπή πρέπει να εξουσιοδοτηθεί να εκδίδει πράξεις σύμφωνα με το άρθρο 290
της Συνθήκης για τον σκοπό της θέσπισης του ορισμού της έννοιας «καλλιέργεια»
και των κανόνων σχετικά με την εφαρμογή του μέτρου.
(28)          
Για να διασφαλιστεί ότι οι εκτάσεις εντός των
μόνιμων βοσκοτόπων διατηρούνται ως τέτοιες από τους γεωργούς, η Επιτροπή πρέπει
να εξουσιοδοτηθεί να εκδίδει πράξεις σύμφωνα με το άρθρο 290 της Συνθήκης για
τον σκοπό της θέσπισης κανόνων σχετικά με την εφαρμογή του μέτρου.
(29)          
Για τη διασφάλιση της εφαρμογής του μέτρου για τις
περιοχές οικολογικής εστίασης με αποτελεσματικό και συνεκτικό τρόπο,
λαμβάνοντας παράλληλα υπόψη τις ιδιαιτερότητες των κρατών μελών, η Επιτροπή
πρέπει να εξουσιοδοτηθεί να εκδίδει πράξεις σύμφωνα με το άρθρο 290 της Συνθήκης
για τον σκοπό του πρόσθετου ορισμού των τύπων των περιοχών με οικολογική
εστίαση οι οποίες αναφέρονται στο κεφάλαιο με το μέτρο αυτό και την προσθήκη
και ορισμό άλλων τύπων περιοχών οικολογικής εστίασης οι οποίες μπορούν να
ληφθούν υπόψη για την τήρηση του ποσοστού που προβλέπεται στο μέτρο αυτό.
(30)          
Για την προώθηση της βιώσιμης ανάπτυξης της
γεωργίας σε περιοχές με ειδικούς φυσικούς περιορισμούς, τα κράτη μέλη πρέπει να
έχουν τη δυνατότητα να χρησιμοποιούν μέρος των καθαρών ανώτατων ορίων τους για
τις άμεσες ενισχύσεις για τη χορήγηση ετήσιας ενίσχυσης σε σχέση με την έκταση
επιπλέον της βασικής ενίσχυσης, σε όλους τους ενεργούς γεωργούς σε τέτοιες
περιοχές. Η ενίσχυση αυτή δεν πρέπει να αντικαθιστά τη στήριξη που χορηγείται
στο πλαίσιο των προγραμμάτων αγροτικής ανάπτυξης και δεν πρέπει να χορηγείται
σε γεωργούς σε περιοχές οι οποίες έχουν οριστεί σύμφωνα με τον κανονισμό
1698/2005 του Συμβουλίου, της 20ής Σεπτεμβρίου 2005, για τη στήριξη της
αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης
(ΕΓΤΑΑ)[22]
αλλά δεν έχουν οριστεί σύμφωνα με το άρθρο 46, παράγραφος 1, του κανονισμού
(ΕΕ) αριθ. […] του Ευρωπαϊκού Κοινοβουλίου και του Συμβουλίου, της … για τη
στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής
Ανάπτυξης (ΕΓΤΑΑ)[23]
[RDR].
(31)          
Η δημιουργία και ανάπτυξη νέας οικονομικής
δραστηριότητας στον γεωργικό τομέα από γεωργούς νεαρής ηλικίας αποτελεί
οικονομική πρόκληση και στοιχείο που πρέπει να ληφθεί υπόψη κατά την κατανομή
και στόχευση των άμεσων ενισχύσεων. Η ανάπτυξη αυτή είναι ουσιώδης για την
ανταγωνιστικότητα του γεωργικού τομέα στην Ένωση και για τον λόγο αυτό πρέπει
να θεσπιστεί εισοδηματική στήριξη για νεαρούς γεωργούς οι οποίοι αρχίζουν τη
γεωργική δραστηριότητά τους με σκοπό να διευκολυνθεί η αρχική εγκατάσταση των νέων
γεωργών και η διαρθρωτική προσαρμογή των εκμεταλλεύσεών τους μετά την αρχική
τους εγκατάσταση. Τα κράτη μέλη πρέπει να έχουν τη δυνατότητα να χρησιμοποιούν
μέρος των εθνικών ανώτατων ορίων τους για τις άμεσες ενισχύσεις για τη χορήγηση
ετήσιας στρεμματικής ενίσχυσης, επιπλέον της βασικής ενίσχυσης, σε νεαρούς
γεωργούς. Η ενίσχυση αυτή πρέπει να χορηγείται μόνο εντός περιόδου μέγιστης
διάρκειας πέντε ετών, εφόσον πρέπει να καλύπτει μόνο την αρχική περίοδο της
επιχειρηματικής λειτουργίας και δεν πρέπει να αποτελέσει λειτουργική ενίσχυση.
(32)          
Για τη διασφάλιση της προστασίας των δικαιωμάτων
των δικαιούχων και για την αποφυγή των διακρίσεων μεταξύ τους, η Επιτροπή
πρέπει να εξουσιοδοτηθεί να εκδίδει πράξεις σύμφωνα με το άρθρο 290 της
Συνθήκης για τον σκοπό του καθορισμού των συνθηκών υπό τις οποίες ένα νομικό
πρόσωπο μπορεί να θεωρείται επιλέξιμο για τη λήψη της ενίσχυσης για νεαρούς γεωργούς,
συγκεκριμένα της εφαρμογής του ορίου ηλικίας σε ένα ή περισσότερα φυσικά
πρόσωπα που συμμετέχουν στο νομικό πρόσωπο.
(33)          
Θα πρέπει να επιτραπεί στα κράτη μέλη η χρήση
μέρους των εθνικών ανώτατων ορίων τους για τις άμεσες ενισχύσεις για
συνδεδεμένη στήριξη σε συγκεκριμένους τομείς σε σαφώς οριζόμενες περιπτώσεις.
Οι πόροι που ενδέχεται να χρησιμοποιούνται για οποιαδήποτε συνδεδεμένη στήριξη
πρέπει να περιορίζονται σε κατάλληλο επίπεδο, επιτρέποντας παράλληλα τη
χορήγηση μιας τέτοιας στήριξης σε κράτη μέλη ή σε ειδικές περιοχές τους που
αντιμετωπίζουν συγκεκριμένες καταστάσεις, όπου οι ειδικοί τύποι γεωργίας ή οι
ειδικοί γεωργικοί τομείς είναι ιδιαίτερα σημαντικοί για οικονομικούς,
περιβαλλοντικούς ή/και κοινωνικούς λόγους. Ενδείκνυται να επιτραπεί στα κράτη
μέλη να χρησιμοποιούν έως 5% των εθνικών ανώτατων ορίων τους για την εν λόγω
στήριξη, ή 10% σε περίπτωση που το επίπεδο συνδεδεμένης στήριξής τους σε
τουλάχιστον ένα από τα έτη της περιόδου 2010-2013 υπερέβαινε το 5%. Ωστόσο, σε
δεόντως δικαιολογημένες περιπτώσεις που μια έκταση παρουσιάζει ορισμένες
ευαίσθητες ανάγκες και κατόπιν έγκρισης της Επιτροπής, θα πρέπει να επιτρέπεται
στα κράτη μέλη να χρησιμοποιούν παραπάνω από το 10% του εν λόγω ανώτατου ορίου.
Η συνδεδεμένη στήριξη μπορεί να χορηγηθεί μόνο στον βαθμό που απαιτείται για τη
δημιουργία κινήτρου για τη διατήρηση των τρεχόντων επιπέδων παραγωγής στις
περιοχές αυτές. Η στήριξη αυτή πρέπει επίσης να διατίθεται σε γεωργούς που θα
κατέχουν, στις 31 Δεκεμβρίου 2013, ειδικά δικαιώματα ενίσχυσης που χορηγούνται
σύμφωνα με τον κανονισμό (ΕΚ) αριθ. 1782/2003 και τον κανονισμό (ΕΚ) αριθ.
73/2009 και οι οποίοι δεν έχουν στη διάθεσή τους επιλέξιμα εκτάρια για την
ενεργοποίηση των δικαιωμάτων ενίσχυσης. Όσον αφορά την έγκριση προαιρετικής
συνδεμένης στήριξης που υπερβαίνει το 10% του ετήσιου εθνικού ανώτατου ορίου
που ορίζεται ανά κράτος μέλος, η Επιτροπή πρέπει επιπλέον να εξουσιοδοτείται
για την έκδοση εκτελεστικών πράξεων χωρίς να εφαρμόζει τον κανονισμό (ΕΕ) αριθ.
182/2011.
(34)          
Για τη διασφάλιση αποτελεσματικής και στοχευμένης
χρήσης των πόρων της Ένωσης και για να αποφευχθεί η διπλή χρηματοδότηση δυνάμει
άλλων παρόμοιων μέσων στήριξης, η Επιτροπή πρέπει να εξουσιοδοτηθεί να εκδίδει
πράξεις σύμφωνα με το άρθρο 290 της Συνθήκης για τον σκοπό θέσπισης κανόνων για
τη χορήγηση της προαιρετικής συνδεδεμένης στήριξης και κανόνων για τη συνοχή με
άλλα μέτρα της Ένωσης και για τη σώρευση της στήριξης.
(35)          
Όσον αφορά τη στήριξη στον τομέα του βαμβακιού, ο
κανονισμός (ΕΚ) αριθ. 73/2009 έκρινε αναγκαίο ότι μέρος αυτής εξακολουθούσε να
συνδέεται με την καλλιέργεια βαμβακιού μέσω μιας ειδικής ενίσχυσης καλλιέργειας
ανά επιλέξιμο εκτάριο, ώστε να αποφευχθεί κίνδυνος διατάραξης της παραγωγής
στις περιοχές βαμβακοπαραγωγής, λαμβανομένων υπόψη όλων των παραγόντων που
επηρεάζουν την επιλογή αυτή. Η επιλογή αυτή πρέπει να διατηρηθεί σύμφωνα με
τους στόχους που ορίζονται στο πρωτόκολλο αριθ. 4 για το βαμβάκι της πράξης
προσχώρησης του 1979.
(36)          
Προκειμένου να επιτραπεί η αποτελεσματική εφαρμογή
της ειδικής ενίσχυσης καλλιέργειας για βαμβάκι, η Επιτροπή πρέπει να
εξουσιοδοτηθεί να εκδίδει πράξεις σύμφωνα με το άρθρο 290 της Συνθήκης για τον
σκοπό θέσπισης κανόνων και όρων σχετικά με την έγκριση των εκτάσεων και των
ποικιλιών σχετικά με την ειδική ενίσχυση καλλιέργειας για το βαμβάκι και
κανόνων σχετικά με τους όρους χορήγησης της εν λόγω ειδικής ενίσχυσης, τις
απαιτήσεις επιλεξιμότητας και τις γεωπονικές πρακτικές, τα κριτήρια έγκρισης
των διεπαγγελματικών οργανώσεων, τις υποχρεώσεις των παραγωγών και την
περίπτωση στην οποία η εγκεκριμένη διεπαγγελματική οργάνωση δεν τηρεί τα εν
λόγω κριτήρια.
(37)          
Το κεφάλαιο 2 του κανονισμού (ΕΚ) αριθ. 637/2008
του Συμβουλίου, της 23ης Ιουνίου 2008, περί τροποποιήσεως του κανονισμού (ΕΚ)
αριθ. 1782/2003 και εισαγωγής προγραμμάτων αναδιάρθρωσης του τομέα του
βαμβακιού[24]
προέβλεπε ότι κάθε κράτος μέλος παραγωγής βαμβακιού πρέπει είτε κάθε τέσσερα
έτη και για πρώτη φορά την 1η Ιανουαρίου 2009 να υποβάλει στη Επιτροπή σχέδιο
προγράμματος τετραετούς αναδιάρθρωσης είτε να υποβάλει στην Επιτροπή, πριν από
τις 31 Δεκεμβρίου 2009, ένα ενιαίο σχέδιο τροποποιημένου προγράμματος
αναδιάρθρωσης διάρκειας οκτώ ετών. Η πείρα έχει καταδείξει ότι η αναδιάρθρωση
του τομέα του βαμβακιού θα εξυπηρετούνταν καλύτερα μέσω άλλων μέτρων,
συμπεριλαμβανομένων εκείνων στο πλαίσιο του προγραμματισμού αγροτικής ανάπτυξης
που χρηματοδοτείται δυνάμει του κανονισμού (ΕΕ) αριθ. […] [RDR], που θα
επέτρεπε επίσης μεγαλύτερο συντονισμό με μέτρα σε άλλους τομείς. Ωστόσο, τα
κεκτημένα δικαιώματα και η δικαιολογημένη εμπιστοσύνη των επιχειρήσεων που ήδη
συμμετέχουν σε προγράμματα αναδιάρθρωσης πρέπει να τηρούνται. Συνεπώς πρέπει να
επιτραπεί στα τρέχοντα τετραετή ή οκταετή προγράμματα να συνεχίσουν μέχρι την
ολοκλήρωσή τους. Ωστόσο, στο τέλος της περιόδου αυτής, τα προγράμματα πρέπει να
τερματιστούν. Τα διαθέσιμα κεφάλαια για τα τετραετή προγράμματα θα μπορούν στη
συνέχεια να ενσωματωθούν στα διαθέσιμα κεφάλαια της Ένωσης για μέτρα στο
πλαίσιο της αγροτικής ανάπτυξης, από το 2014. Τα κεφάλαια που θα είναι
διαθέσιμα μετά το τέλος των οκταετών προγραμμάτων δεν θα είναι χρήσιμα για τα
προγράμματα αγροτικής ανάπτυξης το 2018 δεδομένης της περιόδου προγραμματισμού
και θα μπορούσαν συνεπώς να αξιοποιηθούν με πιο χρήσιμο τρόπο, μεταφερόμενα σε
καθεστώτα ενίσχυσης στο πλαίσιο του παρόντος κανονισμού, όπως προβλέπεται ήδη
στο δεύτερο εδάφιο του άρθρου 5 παράγραφος 2 του κανονισμού (ΕΚ) αριθ.
637/2008. Ο κανονισμός (ΕΚ) αριθ. 637/2008 θα καταστεί συνεπώς άνευ
αντικειμένου από την 1η Ιανουαρίου 2014 ή την 1η Ιανουαρίου 2018 όσον αφορά
κράτη μέλη τα οποία έχουν αντίστοιχα, τετραετή ή οκταετή προγράμματα. Ο
κανονισμός (ΕΚ) αριθ. 637/2008 πρέπει, συνεπώς, να καταργηθεί..
(38)          
Πρέπει να δημιουργηθεί ένα απλό και ειδικό καθεστώς
για τους μικροκαλλιεργητές προκειμένου να μειωθούν τα διοικητικά κόστη που
συνδέονται με τη διαχείριση και τον έλεγχο της άμεσης στήριξης. Για τον λόγο
αυτό, πρέπει να θεσπιστεί μια κατ’ αποκοπή ενίσχυση η οποία θα αντικαθιστά όλες
τις άμεσες ενισχύσεις. Θα πρέπει να προβλεφθούν κανόνες με σκοπό την
απλούστευση των διατυπώσεων, μετριάζοντας, μεταξύ άλλων, τις υποχρεώσεις των
μικροκαλλιεργητών όπως εκείνες που σχετίζονται με την αίτηση στήριξης, τις
γεωργικές πρακτικές που είναι επωφελείς για το κλίμα και το περιβάλλον, την
πολλαπλή συμμόρφωση και τους ελέγχους όπως ορίζονται στον κανονισμό (ΕΕ) αριθ.
[…] [ΟΡΚ] χωρίς να τίθεται σε κίνδυνο η επίτευξη του συνόλου των
μεταρρυθμιστικών στόχων, υπό την έννοια ότι η νομοθεσία της Ένωσης στην οποία
παραπέμπει το παράρτημα ΙΙ του κανονισμού (ΕΕ) αριθ. […] [ΟΡΚ] εφαρμόζεται
στους μικροκαλλιεργητές. Στόχος του καθεστώτος αυτού θα πρέπει να είναι η
στήριξη της υφιστάμενης γεωργικής διάρθρωσης των μικρών γεωργικών
εκμεταλλεύσεων στην Ένωση χωρίς να εναντιώνεται στην ανάπτυξη προς πλέον
ανταγωνιστικές δομές. Για τον λόγο αυτό, η πρόσβαση στο καθεστώς θα πρέπει να
περιορίζεται στις υφιστάμενες εκμεταλλεύσεις.
(39)          
Για την προστασία των δικαιωμάτων των γεωργών, η
Επιτροπή πρέπει να εξουσιοδοτηθεί να εκδίδει πράξεις σύμφωνα με το άρθρο 290
της Συνθήκης για τον σκοπό της θέσπισης κανόνων σχετικά με τη συμμετοχή στο
καθεστώς των μικροκαλλιεργητών σε περίπτωση μεταβολής της κατάστασης του
συμμετέχοντος γεωργού.
(40)          
Για λόγους απλούστευσης και για να ληφθεί υπόψη η
ιδιαίτερη κατάσταση των άκρως απόκεντρων περιφερειών, η διαχείριση των άμεσων
ενισχύσεων στις περιφέρειες αυτές θα πρέπει να διενεργείται στο πλαίσιο των
προγραμμάτων στήριξης που θεσπίστηκαν με τον κανονισμό (ΕΚ) αριθ. 247/2006.
Κατά συνέπεια, για τις περιφέρειες αυτές δεν θα ισχύουν διατάξεις του παρόντος
κανονισμού σχετικά με το καθεστώς βασικής ενίσχυσης και τις σχετικές ενισχύσεις
και με τη συνδεδεμένη στήριξη .
(41)          
Απαιτούνται κοινοποιήσεις από τα κράτη μέλη για
τους σκοπούς της εφαρμογής του παρόντος κανονισμού και για τον σκοπό της
παρακολούθησης, ανάλυσης και διαχείρισης των άμεσων ενισχύσεων. Για τη
διασφάλιση της ορθής εφαρμογής των κανόνων του παρόντος κανονισμού, η Επιτροπή
πρέπει να εξουσιοδοτηθεί να εκδίδει πράξεις σύμφωνα με το άρθρο 290 της Συνθήκης
για τον σκοπό της θέσπισης των απαραίτητων μέτρων σχετικά με τις κοινοποιήσεις
που πρόκειται να γίνουν από τα κράτη μέλη ή για τον σκοπό της εξακρίβωσης,
ελέγχου, παρακολούθησης, αξιολόγησης και δημοσιονομικού ελέγχου των άμεσων
ενισχύσεων, για την εφαρμογή διεθνών συμφωνιών, συμπεριλαμβανομένων των
απαιτήσεων κοινοποίησης δυνάμει των συμφωνιών αυτών και κανόνων για τον
καθορισμό της φύσης και του είδους των προς κοινοποίηση πληροφοριών, για τις
μεθόδους κοινοποίησης και για τα δικαιώματα πρόσβασης στις πληροφορίες ή στα
πληροφοριακά συστήματα και τους όρους και τα μέσα δημοσίευσης των πληροφοριών.
(42)          
Εφαρμόζεται η νομοθεσία της Ένωσης σχετικά με την
προστασία των φυσικών προσώπων έναντι της επεξεργασίας δεδομένων προσωπικού
χαρακτήρα και για την ελεύθερη κυκλοφορία των δεδομένων αυτών, συγκεκριμένα η
οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης
Οκτωβρίου 1995, για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και για την ελεύθερη κυκλοφορία των δεδομένων
αυτών[25]
και ο κανονισμός (ΕΚ) αριθ. 45/2001 του Ευρωπαϊκού Κοινοβουλίου και του
Συμβουλίου, της 18ης Δεκεμβρίου 2000, σχετικά με την προστασία των φυσικών
προσώπων έναντι της επεξεργασίας δεδομένων προσωπικού χαρακτήρα από τα όργανα
και τους οργανισμούς της Κοινότητας και σχετικά με την ελεύθερη κυκλοφορία των
δεδομένων αυτών[26].
(43)          
Με σκοπό την ενίσχυση της πολιτικής τους για την
αγροτική ανάπτυξη, θα πρέπει να δοθεί στα κράτη μέλη η δυνατότητα μεταφοράς
πόρων από το ανώτατο όριο των άμεσων ενισχύσεών τους στην στήριξή τους με σκοπό
την αγροτική ανάπτυξη. Συγχρόνως, στα κράτη μέλη στα οποία το επίπεδο των
άμεσων ενισχύσεων παραμένει χαμηλότερο από το 90% του μέσου επιπέδου της Ένωσης
θα πρέπει να δοθεί η δυνατότητα μεταφοράς πόρων από τη στήριξή τους για
περιβαλλοντική ανάπτυξη στο ανώτατο όριο των άμεσων ενισχύσεών τους. Τέτοιες
επιλογές πρέπει να πραγματοποιούνται, εντός ορισμένων ορίων, άπαξ και για τη
συνολική περίοδο εφαρμογής του παρόντος κανονισμού.
(44)          
Για τη διασφάλιση της ομαλής μετάβασης από τις
ρυθμίσεις που προβλέπονται στον κανονισμό (ΕΚ) αριθ. 73/2009 σε εκείνες που
προβλέπονται στον παρόντα κανονισμό, η Επιτροπή πρέπει να εξουσιοδοτηθεί να
εκδίδει πράξεις σύμφωνα με το άρθρο 290 της Συνθήκης για τον σκοπό της θέσπισης
των απαραίτητων μέτρων για την προστασία των κεκτημένων δικαιωμάτων και της
δικαιολογημένης εμπιστοσύνης των γεωργών.
ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
ΠΙΝΑΚΑΣ ΠΕΡΙΕΧΟΜΕΝΩΝ
ΑΙΤΙΟΛΟΓΙΚΗ ΕΚΘΕΣΗ.......................................................................................................... 2
1........... ΠΛΑΙΣΙΟ ΤΗΣ ΠΡΟΤΑΣΗΣ........................................................................................ 2
2........... ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ
ΕΠΙΠΤΩΣΕΩΝ............................................................................................................. 5
3........... ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ..................................................................... 8
4........... ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ........................................................................ 10
ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ
ΣΥΜΒΟΥΛΙΟΥ περί θεσπίσεως κανόνων για άμεσες ενισχύσεις στους γεωργούς βάσει
καθεστώτων στήριξης στο πλαίσιο της κοινής γεωργικής πολιτικής     11
ΤΙΤΛΟΣ I ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙ................................................................... 26
ΤΙΤΛΟΣ ΙΙ ΓΕΝΙΚΕΣ ΔΙΑΤΑΞΕΙΣ
ΓΙΑ ΤΙΣ ΑΜΕΣΕΣ ΕΝΙΣΧΥΣΕΙΣ..................................... 29
ΚΕΦΑΛΑΙΟ 1 Κοινοί κανόνες για τις άμεσες ενισχύσεις....................................................... 29
ΚΕΦΑΛΑΙΟ 2 Διατάξεις που ισχύουν για τη
Βουλγαρία και τη Ρουμανία.............................. 34
ΤΙΤΛΟΣ III ΚΑΘΕΣΤΩΣ ΒΑΣΙΚΗΣ
ΕΝΙΣΧΥΣΗΣ ΚΑΙ ΣΧΕΤΙΚΕΣ ΕΝΙΣΧΥΣΕΙΣ............... 35
ΚΕΦΑΛΑΙΟ 1 Καθεστώς βασικής
ενίσχυσης......................................................................... 35
Τμήμα 1 Δημιουργία του καθεστώτος βασικής ενίσχυσης....................................................... 35
Τμήμα 2 Εθνικό απόθεμα.......................................................................................................... 39
Τμήμα 3 Εφαρμογή του καθεστώτος βασικής ενίσχυσης......................................................... 41
ΚΕΦΑΛΑΙΟ 2 Ενίσχυση για γεωργικές πρακτικές επωφελείς για το κλίμα και το
περιβάλλον 44
ΚΕΦΑΛΑΙΟ 3 Ενίσχυση για περιοχές με φυσικούς περιορισμούς......................................... 47
ΚΕΦΑΛΑΙΟ 4 Ενίσχυση για γεωργούς νεαρής ηλικίας........................................................... 48
ΤΙΤΛΟΣ IV Συνδεδεμένη στήριξη............................................................................................ 50
ΚΕΦΑΛΑΙΟ 1 Προαιρετική συνδεδεμένη στήριξη.................................................................. 50
ΚΕΦΑΛΑΙΟ 2 Ειδική καλλιεργητική ενίσχυση για το βαμβάκι............................................... 54
ΤΙΤΛΟΣ V Καθεστώς μικροκαλλιεργητών.............................................................................. 57
ΤΙΤΛΟΣ VI Εθνικά
προγράμματα αναδιάρθρωσης του τομέα του βαμβακιού........................ 60
ΤΙΤΛΟΣ VII ΤΕΛΙΚΕΣ ΔΙΑΤΑΞΕΙΣ........................................................................................ 60
ΚΕΦΑΛΑΙΟ 1 Κοινοποιήσεις και περιπτώσεις
έκτακτης ανάγκης.......................................... 60
ΚΕΦΑΛΑΙΟ 2 Εκχώρηση αρμοδιοτήτων και εκτελεστικές διατάξεις..................................... 62
ΚΕΦΑΛΑΙΟ 3 Μεταβατικές και τελικές διατάξεις.................................................................. 63
ΠΑΡΑΡΤΗΜΑ I Κατάλογος καθεστώτων στήριξης................................................................. 65
ΠΑΡΑΡΤΗΜΑ II Εθνικά ανώτατα όρια σύμφωνα με το
άρθρο 6............................................. 66
ΠΑΡΑΡΤΗΜΑ III Καθαρά ανώτατα όρια σύμφωνα με το
άρθρο 7......................................... 68
ΠΑΡΑΡΤΗΜΑ IV Συντελεστές που εφαρμόζονται βάσει
του άρθρου 10 παράγραφος 1........ 70
ΠΑΡΑΡΤΗΜΑ V Δημοσιονομικές διατάξεις των άρθρων
16 και 17που εφαρμόζονται στη Βουλγαρία και τη Ρουμανία................................................................................................................................... 72
ΠΑΡΑΡΤΗΜΑ VI Μέσο μέγεθος γεωργικής εκμετάλλευσης
που πρέπει να εφαρμόζεται δυνάμει του άρθρου 36 παράγραφος 5............................................................................................................................ 73
ΠΑΡΑΡΤΗΜΑ VII ΠΙΝΑΚΑΣ ΑΝΤΙΣΤΟΙΧΙΑΣ..................................................................... 74
ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ.................................................................... 82
ΤΙΤΛΟΣ I
ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙ
Άρθρο 1
Πεδίο
εφαρμογής
Ο παρών κανονισμός θεσπίζει:
α)           κοινούς κανόνες για ενισχύσεις που
χορηγούνται απευθείας σε γεωργούς στο πλαίσιο των καθεστώτων στήριξης που
απαριθμούνται στο παράρτημα Ι (εφεξής «άμεσες ενισχύσεις»)·
β)           ειδικούς κανόνες σχετικά με:
(i)      βασική ενίσχυση των γεωργών (εφεξής:
«καθεστώς βασικής ενίσχυσης»)·
ii)       ενίσχυση για γεωργούς με γεωργικές
πρακτικές επωφελείς για το κλίμα και το περιβάλλον·
iii)      προαιρετική ενίσχυση για γεωργούς σε
περιοχές με φυσικούς περιορισμούς·
iv)      ενίσχυση για νεαρούς γεωργούς που
αρχίζουν τη γεωργική δραστηριότητά τους·
v)      καθεστώς προαιρετικής συνδεδεμένης
στήριξης·
vi)      ειδική καλλιεργητική ενίσχυση για το
βαμβάκι·
vii)     απλουστευμένο καθεστώς για
μικροκαλλιεργητές·
viii)    πλαίσιο για να παρέχεται η δυνατότητα
στη Βουλγαρία και τη Ρουμανία να συμπληρώνουν τις άμεσες ενισχύσεις.
Άρθρο 2
Τροποποίηση
του παραρτήματος I
Η Επιτροπή εξουσιοδοτείται να εκδίδει κατ’ εξουσιοδότηση πράξεις
σύμφωνα με το άρθρο 55 για τον σκοπό της τροποποίησης του καταλόγου των
καθεστώτων στήριξης που ορίζονται στο παράρτημα Ι.
Άρθρο 3
Εφαρμογή
στις άκρως απόκεντρες περιφέρειες και στα μικρά νησιά του Αιγαίου
Το άρθρο 11 δεν εφαρμόζεται στις περιφέρειες
της Ένωσης που ορίζονται στο άρθρο 349 της Συνθήκης, εφεξής καλούμενες «άκρως
απόκεντρες περιφέρειες» και στις άμεσες ενισχύσεις που χορηγούνται στα μικρά
νησιά του Αιγαίου σύμφωνα με τον κανονισμό (ΕΚ) αριθ. 1405/2006.
Οι τίτλοι III, IV και V δεν εφαρμόζονται στις άκρως απόκεντρες
περιφέρειες.
Άρθρο 4
Ορισμοί
1.           Για τους σκοπούς του παρόντος
κανονισμού, ισχύουν οι εξής ορισμοί:
α)           ως «γεωργός» νοείται το φυσικό ή νομικό
πρόσωπο ή η ομάδα φυσικών ή νομικών προσώπων, ανεξαρτήτως της νομικής ιδιότητας
που αποδίδει το εθνικό δίκαιο στην ομάδα και τα μέλη της, του οποίου η
εκμετάλλευση βρίσκεται στην επικράτεια της Ένωσης, όπως ορίζεται στο άρθρο 52
της Συνθήκης για την Ευρωπαϊκή Ένωση σε συνάρτηση με τα άρθρα 349 και 355 της
Συνθήκης για τη λειτουργία της Ευρωπαϊκής Ένωσης, και το οποίο ασκεί γεωργική
δραστηριότητα·
β)           ως «εκμετάλλευση» νοείται το σύνολο
των παραγωγικών μονάδων τις οποίες διαχειρίζεται ο γεωργός και οι οποίες
βρίσκονται στην επικράτεια του ίδιου κράτους μέλους·
γ)           ως «γεωργική δραστηριότητα» νοείται:
–              
η εκτροφή ζώων ή η καλλιέργεια γεωργικών προϊόντων,
συμπεριλαμβανομένων της συγκομιδής, της άμελξης, της αναπαραγωγής και εκτροφής
ζώων για γεωργική εκμετάλλευση, 
–              
η διατήρηση της γης σε κατάσταση, η οποία την
καθιστά κατάλληλη για βοσκή και καλλιέργεια χωρίς ιδιαίτερες προπαρασκευαστικές
ενέργειες πέραν των παραδοσιακών γεωργικών μεθόδων και μηχανημάτων, ή
–              
η άσκηση της ελάχιστης δραστηριότητας που
θεσπίζεται από κράτος μέλος για γεωργικές περιοχές εκ φύσεως κατάλληλες για
βοσκή ή καλλιέργεια·
δ)           ως «γεωργικά προϊόντα» νοούνται τα
προϊόντα που απαριθμούνται στο παράρτημα Ι της Συνθήκης, εξαιρουμένων των
αλιευτικών προϊόντων, συμπεριλαμβανομένου του βαμβακιού·
ε)           ως «γεωργική έκταση» νοείται
οποιαδήποτε έκταση αρόσιμης γης, μόνιμων βοσκότοπων ή μόνιμων καλλιεργειών·
στ)         ως «αρόσιμη γη» νοούνται η γη που
καλλιεργείται για φυτική παραγωγή ή εκτάσεις διαθέσιμες για φυτική παραγωγή
αλλά ακαλλιέργητες, συμπεριλαμβανομένων εκτάσεων υπό καθεστώς παύσης
καλλιέργειας σύμφωνα με τα άρθρα 22, 23 και 24 του κανονισμού (ΕΚ) αριθ.
1257/1999, με το άρθρο 39 του κανονισμού (ΕΚ) αριθ. 1698/2005 και με το άρθρο
29 του κανονισμού (ΕΕ) αριθ. […] [RDR], ανεξαρτήτως του αν πρόκειται για γη υπό
θερμοκήπια ή υπό σταθερό ή κινητό κάλυμμα·
ζ)           ως «μόνιμες καλλιέργειες» νοούνται
οι μη εναλλασσόμενες καλλιέργειες, εκτός από τους μόνιμους βοσκότοπους, οι
οποίες καταλαμβάνουν τις εκτάσεις για περίοδο πέντε ετών ή μεγαλύτερη και
αποδίδουν επαναλαμβανόμενες συγκομιδές, συμπεριλαμβανομένων των φυτωρίων, και
τα πρεμνοφυή δάση βραχυχρόνιας αμειψισποράς·
η)           ως «μόνιμος βοσκότοπος» νοείται η γη
που χρησιμοποιείται για την ανάπτυξη αγρωστωδών ή άλλων ποωδών κτηνοτροφικών
φυτών με φυσικό τρόπο (αυτοφυή) ή με καλλιέργεια (σπαρμένα) και δεν έχει
περιληφθεί στην αμειψισπορά επί πέντε έτη ή μακρύτερο διάστημα· μπορεί να
περιλαμβάνει άλλα είδη κατάλληλα για βοσκή υπό τον όρο ότι επικρατούν τα
αγρωστώδη και λοιπά ποώδη κτηνοτροφικά φυτά·
θ)           ως «αγρωστώδη ή άλλα ποώδη
κτηνοτροφικά φυτά» νοούνται όλα τα ποώδη φυτά που παραδοσιακά απαντώνται στους
φυσικούς βοσκότοπους ή συνήθως περιλαμβάνονται στα μείγματα σπόρων προς σπορά
βοσκότοπων ή λιβαδιών στο κράτος μέλος (είτε χρησιμοποιούνται για τη βοσκή ζώων
είτε όχι)·
ι)            ως «φυτώρια» νοούνται οι ακόλουθες
εκτάσεις με νεαρά ξυλώδη φυτά που καλλιεργούνται στο ύπαιθρο με σκοπό τη
μεταφύτευση:
–              
φυτώρια αμπέλων και υποκειμένων αμπέλου·
–              
φυτώρια οπωροφόρων δέντρων και θάμνων σαρκωδών
καρπών· 
–              
φυτώρια καλλωπιστικών φυτών·
–              
εμπορικά φυτώρια δασικών δέντρων (εκτός από αυτά
που καλλιεργούνται για τις ανάγκες της ίδιας της εκμετάλλευσης σε δασικές
περιοχές)·
–              
δέντρα και θάμνοι για φύτευση σε κήπους, πάρκα,
στις παρυφές δρόμων και σε πρανή (π.χ. φυτά θαμνοστοιχιών, τριανταφυλλιές και
άλλοι καλλωπιστικοί θάμνοι, καλλωπιστικά κωνοφόρα) όπου συμπεριλαμβάνονται
πάντα οι υπόγειοι βλαστοί και τα νεαρά φυτά τους.
ια)          ως «πρεμνοφυή δάση βραχυχρόνιας
αμειψισποράς» νοούνται οι εκτάσεις που έχουν φυτευτεί με είδη δέντρων του
κωδικού ΣΟ 06029041 που πρέπει να καθοριστούν από τα κράτη μέλη και που
συνίστανται σε ξυλώδεις, πολυετείς καλλιέργειες, τα ριζώματα ή οι παραφυάδες
των οποίων παραμένουν στο έδαφος μετά τη συγκομιδή, και τα οποία αναπτύσσουν
νέους βλαστούς την επόμενη περίοδο και με μέγιστο κύκλο συγκομιδής που
καθορίζεται από τα κράτη μέλη.
2.           Η
Επιτροπή εξουσιοδοτείται να θεσπίζει κατ’ εξουσιοδότηση πράξεις σύμφωνα με το
άρθρο 55 της Συνθήκης με σκοπό:
α)      τη θέσπιση πρόσθετων ορισμών σχετικά με
την πρόσβαση στη στήριξη βάσει του παρόντος κανονισμού·
β)      τον καθορισμό του πλαισίου εντός του
οποίου τα κράτη μέλη καθορίζουν τις ελάχιστες δραστηριότητες που πρόκειται να
ασκούνται σε περιοχές εκ φύσεως κατάλληλες για βοσκή ή καλλιέργεια·
γ)      τη θέσπιση των
κριτηρίων που πρέπει να πληρούν οι γεωργοί, ώστε να θεωρείται ότι έχουν τηρήσει
την υποχρέωση της διατήρησης της γεωργικής έκτασης σε κατάσταση κατάλληλη για
βοσκή ή καλλιέργεια, όπως αναφέρεται στην παράγραφο 1 στοιχείο γ).
δ)      τη θέσπιση των
κριτηρίων προσδιορισμού της επικράτησης αγρωστωδών και
λοιπών ποωδών κτηνοτροφικών φυτών για τους σκοπούς της παραγράφου 1 στοιχείο η).
ΤΙΤΛΟΣ ΙΙ
ΓΕΝΙΚΕΣ ΔΙΑΤΑΞΕΙΣ ΓΙΑ ΤΙΣ ΑΜΕΣΕΣ ΕΝΙΣΧΥΣΕΙΣ
ΚΕΦΑΛΑΙΟ 1
Κοινοί κανόνες για τις άμεσες ενισχύσεις
Άρθρο 5
Χρηματοδότηση
άμεσων ενισχύσεων
Τα καθεστώτα στήριξης που απαριθμούνται στο
παράρτημα Ι του παρόντος κανονισμού χρηματοδοτούνται σύμφωνα με το άρθρο 4
παράγραφος 1 στοιχείο β) του κανονισμού (ΕΕ) αριθ. […] [HZR].
Άρθρο 6
Εθνικά
ανώτατα όρια
1.           Για κάθε κράτος μέλος και
κάθε έτος, το εθνικό ανώτατο όριο που αποτελείται από τη συνολική αξία όλων των
χορηγηθέντων δικαιωμάτων, του εθνικού αποθέματος και των ανωτάτων ορίων που
καθορίζονται σύμφωνα με τα άρθρα 33, 35, 37 και 39 αντιστοιχεί σε εκείνο που
παρατίθεται στο παράρτημα ΙΙ.
2.           Προκειμένου να ληφθούν υπόψη
οι εξελίξεις σχετικά με τα συνολικά ανώτατα ποσά των άμεσων ενισχύσεων που
μπορούν να χορηγηθούν, συμπεριλαμβανομένων αυτών που προκύπτουν από τις
αποφάσεις που λαμβάνουν τα κράτη μέλη σύμφωνα με το άρθρο 14, η Επιτροπή
εξουσιοδοτείται να εκδίδει κατ’ εξουσιοδότηση πράξεις σύμφωνα με το άρθρο 55
για τον σκοπό της αναθεώρησης των εθνικών ανωτάτων ορίων που παρατίθενται στο
παράρτημα ΙΙ.
Άρθρο 7
Καθαρά
ανώτατα όρια
1.           Με την επιφύλαξη του άρθρου
8, τα συνολικά ποσά των άμεσων ενισχύσεων που μπορούν να χορηγηθούν σε ένα κράτος
μέλος δυνάμει των τίτλων ΙΙΙ, ΙV και V σε σχέση με ένα ημερολογιακό έτος,
κατόπιν εφαρμογής του άρθρου 11, δεν θα υπερβαίνουν τα ανώτατα όρια που
ορίζονται στο παράρτημα IV του παρόντος κανονισμού. 
Προκειμένου το συνολικό ποσό των άμεσων ενισχύσεων
να μην υπερβαίνει τα ανώτατα όρια που παρατίθενται στο παράρτημα III, τα κράτη
μέλη θα προβαίνουν σε γραμμική μείωση των ποσών των άμεσων ενισχύσεων,
εξαιρουμένων των άμεσων ενισχύσεων που χορηγούνται δυνάμει των κανονισμών (ΕΚ)
αριθ. 247/2006 και (ΕΚ) αριθ. 1405/2006.
2.           Για κάθε κράτος μέλος και για
κάθε έτος, το εκτιμώμενο προϊόν της επιβολής ανώτατου ορίου όπως προβλέπεται
στο άρθρο 11, το οποίο αντανακλάται στη διαφορά μεταξύ των εθνικών ανωτάτων
ορίων που ορίζονται στο παράρτημα ΙΙ, στο οποίο προστίθεται το διαθέσιμο ποσό
δυνάμει του άρθρου 44, και των καθαρών ανωτάτων ορίων που ορίζονται στο
παράρτημα ΙΙΙ, διατίθεται ως ενωσιακή στήριξη για μέτρα στο πλαίσιο
προγραμματισμού αγροτικής ανάπτυξης ο οποίος χρηματοδοτείται στο πλαίσιο του
ΕΓΤΑΑ, όπως ορίζεται στον κανονισμό (ΕΕ) αριθ.[…] [RDR]. 
3.           Η Επιτροπή εξουσιοδοτείται να
εκδίδει κατ’ εξουσιοδότηση πράξεις σύμφωνα με το άρθρο 55 για τον σκοπό της
αναθεώρησης των ανώτατων ορίων που ορίζονται στο παράρτημα ΙΙΙ. 
Άρθρο 8
Δημοσιονομική
πειθαρχία
1.           Το ποσοστό προσαρμογής που
καθορίζεται σύμφωνα με το άρθρο 25 του κανονισμού (ΕΕ) αριθ. […] [HZR]
εφαρμόζεται μόνο σε άμεσες ενισχύσεις που υπερβαίνουν το ποσό των 5.000 ευρώ
που πρόκειται να χορηγηθεί στους γεωργούς κατά το αντίστοιχο ημερολογιακό έτος.
2.           Στο πλαίσιο της σταδιακής
εισαγωγής των άμεσων ενισχύσεων, όπως προβλέπεται στο άρθρο 16 παράγραφος 1, το
παρόν άρθρο θα εφαρμόζεται στη Βουλγαρία και τη Ρουμανία από την 1η Ιανουαρίου
2016.
3.           Η Επιτροπή εξουσιοδοτείται να
εκδίδει κατ’ εξουσιοδότηση πράξεις σύμφωνα με το άρθρο 55 σχετικά με κανόνες
που αφορούν τη βάση υπολογισμού των μειώσεων που εφαρμόζουν στους γεωργούς τα
κράτη μέλη σύμφωνα με τις παραγράφους 1 και 2 του παρόντος άρθρου.
Άρθρο 9
Ενεργός
γεωργός
1.         Δεν χορηγείται καμία άμεση ενίσχυση σε φυσικά ή νομικά
πρόσωπα, ή ομάδες φυσικών ή νομικών προσώπων, για τα οποία ισχύει κάποιο από τα
ακόλουθα:
α)         το
ετήσιο ποσό των άμεσων ενισχύσεων είναι μικρότερο από το 5% των συνολικών
εσόδων που απέκτησαν από μη γεωργικές δραστηριότητες κατά το πλέον πρόσφατο
οικονομικό έτος· ή
β)         οι
γεωργικές τους εκτάσεις είναι κυρίως εκτάσεις διατηρούμενες σε κατάσταση
κατάλληλη για βοσκή ή καλλιέργεια και στις εκτάσεις αυτές δεν ασκούν την
ελάχιστη δραστηριότητα που έχει θεσπιστεί από τα κράτη μέλη σύμφωνα με το άρθρο
4 παράγραφος 1 στοιχείο γ).
2.         Η παράγραφος 1 δεν ισχύει για γεωργούς που εισέπραξαν λιγότερα
από 5.000 ευρώ ως άμεσες ενισχύσεις για το προηγούμενο έτος.
3.         Η Επιτροπή εξουσιοδοτείται να θεσπίζει
κατ’ εξουσιοδότηση πράξεις σύμφωνα με το άρθρο 55 της Συνθήκης με σκοπό να
τάσσει:
α)         κριτήρια
για τον καθορισμό του ποσού των άμεσων ενισχύσεων σε συσχετισμό με τους σκοπούς
των παραγράφων 1 και 2, ειδικότερα κατά το πρώτο έτος χορήγησης δικαιωμάτων
ενίσχυσης εφόσον δεν έχει ακόμη προσδιοριστεί οριστικά η αξία των δικαιωμάτων
ενίσχυσης, όπως και για νέους γεωργούς·
β)         εξαιρέσεις
από τον κανόνα σύμφωνα με τον οποίο πρέπει να λαμβάνονται υπόψη οι εισπράξεις
στη διάρκεια του πλέον πρόσφατου οικονομικού έτους εφόσον οι ανωτέρω
αριθμητικές τιμές δεν είναι διαθέσιμες· και
γ)         κριτήρια
για να προσδιορίζεται πότε η γεωργική έκταση ενός γεωργού πρέπει να θεωρείται
ως κυρίως εκτάσεις εκ φύσεως διατηρούμενες σε κατάσταση κατάλληλη για βοσκή ή
καλλιέργεια.
Άρθρο 10
Ελάχιστες
προϋποθέσεις για τη λήψη άμεσων ενισχύσεων
1.           Τα κράτη μέλη αποφασίζουν τη
μη χορήγηση άμεσων ενισχύσεων σε γεωργό, σε μία από τις ακόλουθες περιπτώσεις:
α)      όταν το συνολικό ποσό των άμεσων
ενισχύσεων που ζητείται ή πρόκειται να καταβληθεί πριν από τις μειώσεις και
τους αποκλεισμούς που προβλέπονται στο άρθρο 65 του κανονισμού (ΕΕ) αριθ. […] [HZR]
για ένα δεδομένο ημερολογιακό έτος δεν υπερβαίνει τα 100 ευρώ 
β)      όταν η επιλέξιμη έκταση της εκμετάλλευσης
για την οποία ζητούνται ή πρόκειται να καταβληθούν άμεσες ενισχύσεις πριν από
τις μειώσεις και τους αποκλεισμούς που προβλέπονται στο άρθρο 65 του κανονισμού
(ΕΕ) αριθ. […] [HZR] δεν υπερβαίνει το ένα εκτάριο.
Προκειμένου να λαμβάνουν υπόψη τη δομή των
γεωργικών οικονομιών τους, τα κράτη μέλη μπορούν να προσαρμόζουν τα κατώτατα
όρια που αναφέρονται στα στοιχεία α) και β) εντός των ορίων που καθορίζονται
στο παράρτημα ΙV.
2.           Όταν οι γεωργοί που λαμβάνουν
τη συνδεδεμένη στήριξη σχετικά με ζώα, η οποία προβλέπεται στον τίτλο IV,
κατέχουν λιγότερα εκτάρια από το κατώτατο όριο που επιλέγει ένα κράτος μέλος
για τους σκοπούς του στοιχείου β) της παραγράφου 1, το κράτος μέλος εφαρμόζει
το στοιχείο β) της παραγράφου 1.
3.           Τα οικεία κράτη μέλη μπορεί
να αποφασίσουν να μην εφαρμόζουν την παράγραφο 1 στις άκρως απόκεντρες
περιφέρειες και στα μικρά νησιά του Αιγαίου.
4.           Στη Βουλγαρία και τη
Ρουμανία, για τα έτη 2014 και 2015, το ποσό που έχει αιτηθεί ή πρόκειται να
καταβληθεί όπως προβλέπεται στην παράγραφο 1 υπολογίζεται με βάση το ποσό που
ορίζεται στο παράρτημα V.Α για το αντίστοιχο έτος.
Άρθρο 11
Σταδιακή
μείωση και επιβολή ανώτατου ορίου ενίσχυσης
1.           Το ποσό των άμεσων ενισχύσεων
που πρόκειται να χορηγηθούν σε γεωργό σύμφωνα με τον παρόντα κανονισμό σε ένα
δεδομένο ημερολογιακό έτος μειώνεται ως εξής:
–              
κατά 20% για το τμήμα που υπερβαίνει τα 150.000
ευρώ και έως 200.000 ευρώ 
–              
κατά 40% για το τμήμα που υπερβαίνει τα 200.000
ευρώ και έως 250.000 ευρώ 
–              
κατά 70% για το τμήμα που υπερβαίνει τα 250.000
ευρώ και έως 300.000 ευρώ
–              
κατά 100% για το τμήμα που υπερβαίνει τα 300.000
ευρώ.
2.           Το ποσό που ορίζεται στην
παράγραφο 1 υπολογίζεται με την αφαίρεση των μισθών που έχουν πραγματικά
καταβληθεί και δηλωθεί από τον γεωργό κατά τα προηγούμενα έτη,
συμπεριλαμβανομένων φόρων και κοινωνικών εισφορών σχετικά με την απασχόληση,
από το συνολικό ποσό των άμεσων ενισχύσεων προς χορήγηση αρχικά στον γεωργό,
χωρίς να λαμβάνονται υπόψη οι ενισχύσεις που πρόκειται να χορηγηθούν σύμφωνα με
το κεφάλαιο 2 του τίτλου ΙΙΙ του παρόντος κανονισμού.
3.           Τα κράτη μέλη μεριμνούν ώστε
καμία ενίσχυση δεν χορηγείται στους γεωργούς για τους οποίους αποδεικνύεται ότι,
από την ημερομηνία δημοσίευσης της πρότασης της Επιτροπής για τον παρόντα
κανονισμό, δημιουργούν τεχνητές συνθήκες για να αποφύγουν τις επενέργειες του
παρόντος άρθρου.
Άρθρο 12
Πολλαπλές
αιτήσεις
Η έκταση που αντιστοιχεί στον αριθμό
επιλέξιμων εκταρίων σε σχέση με την οποία έχει υποβληθεί αίτηση για βασική
ενίσχυση από γεωργό σύμφωνα με το κεφάλαιο 1 του τίτλου ΙΙΙ ενδέχεται να
αποτελεί αντικείμενο αίτησης για οποιαδήποτε άλλη άμεση ενίσχυση καθώς και για
οποιαδήποτε άλλη ενίσχυση που δεν καλύπτεται από τον παρόντα κανονισμό, πλην
ρητής αντίθετης διάταξης του παρόντος κανονισμού.
Άρθρο 13
Κρατικές
ενισχύσεις
Κατ’ εξαίρεση από το άρθρο 146 παράγραφος 1 του
κανονισμού [sCMO], τα άρθρα 107, 108 και 109 της Συνθήκης δεν εφαρμόζονται στις
ενισχύσεις που χορηγούνται από κράτη μέλη στο πλαίσιο και σύμφωνα με τον
παρόντα κανονισμό.
Άρθρο 14
Ευελιξία
μεταξύ των πυλώνων
1.         Πριν
την 1η Αυγούστου 2013, τα κράτη μέλη μπορούν να αποφασίσουν να διαθέσουν ως
πρόσθετη στήριξη για μέτρα στο πλαίσιο της αγροτικής ανάπτυξης που
χρηματοδοτείται στο πλαίσιο του ΕΓΤΑΑ όπως ορίζεται στον κανονισμό (ΕΕ) αριθ.
[...] [RDR] έως το 10% των ετήσιων εθνικών ανώτατων ορίων για τα ημερολογιακά
έτη 2014 έως 2019 όπως ορίζονται στο παράρτημα ΙΙ του παρόντος κανονισμού. Κατά
συνέπεια, το αντίστοιχο ποσό δεν θα διατίθεται πλέον για τη χορήγηση άμεσων
ενισχύσεων.
Η απόφαση που προβλέπεται στο πρώτο εδάφιο
κοινοποιείται στην Επιτροπή μέχρι την ημερομηνία που προβλέπεται στο εν λόγω
εδάφιο.
Το ποσοστό που κοινοποιείται σύμφωνα με το δεύτερο
εδάφιο είναι το ίδιο για τα έτη που αναφέρονται στο πρώτο εδάφιο.
2.         Πριν
την 1η Αυγούστου 2013, η Βουλγαρία, η Εσθονία, η Φινλανδία, η Λετονία, η
Λιθουανία, η Πολωνία, η Πορτογαλία, η Ρουμανία, η Σλοβακία, η Ισπανία, η
Σουηδία και το Ηνωμένο Βασίλειο μπορούν να αποφασίσουν να διαθέσουν ως άμεσες
ενισχύσεις δυνάμει του παρόντος κανονισμού έως το 5% του ποσού που χορηγήθηκε
για τη στήριξη των μέτρων στο πλαίσιο του προγραμματισμού αγροτικής ανάπτυξης
που χρηματοδοτείται στο πλαίσιο του ΕΓΤΑΑ κατά την περίοδο 2015-2020, όπως
ορίζεται σύμφωνα με τον κανονισμό (ΕΕ) αριθ. [...] [RDR]. Κατά συνέπεια, το
αντίστοιχο ποσό δεν θα διατίθεται πλέον για τη στήριξη των μέτρων στο πλαίσιο
του προγραμματισμού αγροτικής ανάπτυξης.
Η απόφαση που προβλέπεται στο πρώτο εδάφιο κοινοποιείται
στην Επιτροπή μέχρι την ημερομηνία που προβλέπεται στο εν λόγω εδάφιο.
Το ποσοστό που κοινοποιείται σύμφωνα με το δεύτερο
είναι το ίδιο για τα έτη που αναφέρονται στην παράγραφο 1 πρώτο εδάφιο.
Άρθρο 15
Αναθεώρηση
Τα καθεστώτα στήριξης που απαριθμούνται στο
παράρτημα Ι εφαρμόζονται με την επιφύλαξη πιθανής αναθεώρησης ανά πάσα στιγμή,
υπό το πρίσμα των οικονομικών εξελίξεων και της κατάστασης του προϋπολογισμού.
ΚΕΦΑΛΑΙΟ 2
Διατάξεις που ισχύουν για τη Βουλγαρία και τη Ρουμανία
Άρθρο 16
Σταδιακή
εισαγωγή άμεσων ενισχύσεων
Στη
Βουλγαρία και τη Ρουμανία, τα εθνικά ανώτατα όρια για ενισχύσεις που
προβλέπονται στα άρθρα 33, 35, 37, 39 και 51 θεσπίζονται το 2014 και το 2015 με
βάση τα ποσά που ορίζονται στο παράρτημα V.A.
Άρθρο 17
Συμπληρωματικές
εθνικές άμεσες ενισχύσεις και άμεσες ενισχύσεις
1.           Το 2014 και
2015, η Βουλγαρία και η Ρουμανία ενδέχεται να χρησιμοποιήσουν εθνικές άμεσες
ενισχύσεις προκειμένου να συμπληρώσουν ενισχύσεις που χορηγήθηκαν στο πλαίσιο
του καθεστώτος βασικής ενίσχυσης που προβλέπεται στο κεφάλαιο 1 του τίτλου III
και, στην περίπτωση της Βουλγαρίας, να συμπληρώσουν επίσης ενισχύσεις που
χορηγήθηκαν στο πλαίσιο της ειδικής καλλιεργητικής ενίσχυσης για το βαμβάκι
όπως προβλέπεται στο κεφάλαιο 2 του τίτλου IV.
2.           Το συνολικό ποσό των συμπληρωματικών
εθνικών άμεσων ενισχύσεων στο καθεστώς βασικής ενίσχυσης το οποίο ενδέχεται να
χορηγηθεί σε σχέση με το 2014 και 2015 δεν θα υπερβαίνει τα ποσά που ορίζονται
στο παράρτημα V.B για καθένα από αυτά τα έτη.
3.           Για τη Βουλγαρία, το συνολικό
ποσό των συμπληρωματικών εθνικών άμεσων ενισχύσεων στην ειδική καλλιεργητική
ενίσχυση για το βαμβάκι δεν θα υπερβαίνει τα ποσά που ορίζονται στο παράρτημα
V.Γ για καθένα από τα αναφερόμενα στο παράρτημα αυτό έτη.
4.           Συμπληρωματικές εθνικές
άμεσες ενισχύσεις θα χορηγούνται σύμφωνα με αντικειμενικά κριτήρια και κατά
τρόπο που να διασφαλίζεται η ίση μεταχείριση των γεωργών και να αποφεύγεται η
στρέβλωση της αγοράς και του ανταγωνισμού.
ΤΊΤΛΟΣ III
ΚΑΘΕΣΤΩΣ ΒΑΣΙΚΗΣ ΕΝΙΣΧΥΣΗΣ ΚΑΙ ΣΧΕΤΙΚΕΣ ΕΝΙΣΧΥΣΕΙΣ
ΚΕΦΑΛΑΙΟ 1
Καθεστώς βασικής ενίσχυσης
Τμήμα 1
Δημιουργία
του καθεστωτοσ βασικησ ενισχυσησ
Άρθρο 18
Δικαιώματα
ενίσχυσης
1.           Στήριξη στο πλαίσιο του
καθεστώτος βασικής ενίσχυσης θα διατίθεται στους γεωργούς εφόσον αποκτούν
δικαιώματα ενίσχυσης σύμφωνα με τον παρόντα κανονισμό μέσω της πρώτης χορήγησης
δυνάμει του άρθρου 21, από το εθνικό απόθεμα, δυνάμει του άρθρου 23 ή με
μεταβίβαση δυνάμει του άρθρου 27.
2.           Τα δικαιώματα ενίσχυσης που
αποκτήθηκαν στο πλαίσιο του καθεστώτος ενιαίας ενίσχυσης σύμφωνα με τον
κανονισμό (ΕΚ) αριθ. 1782/2003 και τον κανονισμό (ΕΚ) αριθ. 73/2009 λήγουν στις
31 Δεκεμβρίου 2013.
Άρθρο 19
Ανώτατο
όριο καθεστώτος βασικής ενίσχυσης
1.           Η Επιτροπή ορίζει, με την
έκδοση εκτελεστικών πράξεων, το ετήσιο ανώτατο όριο για το καθεστώς βασικής
ενίσχυσης, αφαιρώντας από το ετήσιο ανώτατο όριο που θεσπίστηκε στο παράρτημα
ΙΙ τα ετήσια ποσά που ορίζονται σύμφωνα με τα άρθρα 33, 35, 37 και 39. Οι
εκτελεστικές αυτές πράξεις εκδίδονται σύμφωνα με τη διαδικασία εξέτασης που
προβλέπεται στο άρθρο 56 παράγραφος 2.
2.           Για κάθε κράτος μέλος και
κάθε έτος, η συνολική αξία του συνόλου των χορηγηθέντων δικαιωμάτων ενίσχυσης
και το εθνικό απόθεμα ισούται με το αντίστοιχο εθνικό ανώτατο όριο που εγκρίνει
η Επιτροπή δυνάμει της παραγράφου 1.
3.           Σε περίπτωση τροποποίησης του
ανώτατου ορίου που εγκρίνεται από την Επιτροπή δυνάμει της παραγράφου 1 σε
σύγκριση με το προηγούμενο έτος, ένα κράτος μέλος θα μειώνει γραμμικά ή αυξάνει
την αξία του συνόλου των δικαιωμάτων ενίσχυσης για να διασφαλίσει τη συμμόρφωση
με την παράγραφο 2.
Άρθρο 20
Περιφερειακή
κατανομή των εθνικών ανώτατων ορίων
1.           Τα κράτη μέλη μπορούν να
αποφασίσουν, πριν την 1η Αυγούστου 2013, να εφαρμόσουν το καθεστώς βασικής
ενίσχυσης σε περιφερειακό επίπεδο Σε αυτήν την περίπτωση, τα κράτη μέλη
προσδιορίζουν τις περιφέρειες με αντικειμενικά και αμερόληπτα κριτήρια, όπως τα
γεωπονικά και οικονομικά χαρακτηριστικά τους και το περιφερειακό γεωργικό
δυναμικό ή τη θεσμική ή διοικητική δομή τους.
2.           Τα κράτη μέλη υποδιαιρούν τα
εθνικά ανώτατα όρια του άρθρου 19 παράγραφος 1, μεταξύ των περιφερειών με
αντικειμενικά και αμερόληπτα κριτήρια.
3.           Τα κράτη μέλη μπορούν να
αποφασίζουν ότι αυτά τα περιφερειακά ανώτατα όρια αποτελούν το αντικείμενο
ετήσιων σταδιακών τροποποιήσεων σύμφωνα με ετήσια προκαθορισμένα βήματα και με
βάση αντικειμενικά και αμερόληπτα κριτήρια όπως το γεωργικό δυναμικό ή
περιβαλλοντικά κριτήρια.
4.           Στον βαθμό που απαιτείται για
την τήρηση των εφαρμοστέων περιφερειακών ανώτατων ορίων που ορίζονται σύμφωνα
με την παράγραφο 2 ή 3, κάθε κράτος μέλος προβαίνει σε γραμμική μείωση ή αύξηση
της αξίας των δικαιωμάτων ενίσχυσης σε κάθε περιφέρειά του.
5.           Τα κράτη μέλη κοινοποιούν
στην Επιτροπή έως την 1η Αυγούστου 2013 την απόφαση της
παραγράφου 1, μαζί με τα μέτρα που έλαβαν για την εφαρμογή των παραγράφων 2 και 3.
Άρθρο 21
Πρώτη
χορήγηση δικαιωμάτων ενίσχυσης
1.           Με την επιφύλαξη της
παραγράφου 2, τα δικαιώματα ενίσχυσης χορηγούνται σε γεωργούς οι οποίοι έχουν
υποβάλει αίτηση χορήγησης δικαιωμάτων ενίσχυσης στο πλαίσιο του καθεστώτος
βασικής ενίσχυσης έως τις 15 Μαΐου 2014 εκτός από περιπτώσεις ανωτέρας βίας και
εξαιρετικών περιστάσεων.
2.           Οι γεωργοί που το 2011
ενεργοποίησαν τουλάχιστον ένα δικαίωμα ενίσχυσης στο πλαίσιο του καθεστώτος
ενιαίας ενίσχυσης ή αιτήθηκαν στήριξης στο πλαίσιο του καθεστώτος ενιαίας
ενίσχυσης, και στις δύο περιπτώσεις σύμφωνα με τον κανονισμό (ΕΕ) αριθ.
73/2009, λαμβάνουν δικαιώματα ενίσχυσης το πρώτο έτος εφαρμογής του καθεστώτος
βασικής ενίσχυσης υπό τον όρο ότι δικαιούνται χορήγησης άμεσων ενισχύσεων
σύμφωνα με το άρθρο 9.
Κατά παρέκκλιση από το πρώτο εδάφιο, οι γεωργοί λαμβάνουν δικαιώματα
ενίσχυσης το πρώτο έτος εφαρμογής του καθεστώτος βασικής ενίσχυσης, υπό τον όρο ότι δικαιούνται χορήγησης άμεσων ενισχύσεων σύμφωνα με το
άρθρο 9 και ότι το 2011:
α)       βάσει του καθεστώτος ενιαίας ενίσχυσης, δεν ενεργοποίησαν τυχόν δικαίωμα αλλά παρήγαγαν
αποκλειστικά φρούτα, λαχανικά ή/και καλλιεργούν αποκλειστικά αμπελώνες·
β)       βάσει του καθεστώτος ενιαίας στρεμματικής ενίσχυσης, δεν
ζήτησαν τυχόν στήριξη και διέθεταν
μόνο γεωργική γη η οποία στις 30 Ιουνίου 2003 δεν ήταν σε καλές γεωργικές
συνθήκες όπως προβλέπεται στο άρθρο 124 παράγραφος 1 του κανονισμού (ΕΚ) αριθ. 73/2009,
Εκτός από περιπτώσεις ανωτέρας βίας ή εξαιρετικών περιστάσεων, ο
αριθμός των δικαιωμάτων ενίσχυσης που χορηγούνται ανά γεωργό ισούται με τον αριθμό
των επιλέξιμων εκταρίων, κατά την έννοια του άρθρου 25 παράγραφος 2, που
δηλώνει ο γεωργός σύμφωνα με το άρθρο 26 παράγραφος 1 για το 2014.
3.           Σε περίπτωση πώλησης ή
μίσθωσης της εκμετάλλευσής τους ή τμήματος αυτής, φυσικά ή νομικά πρόσωπα
πληρούντα τις διατάξεις της παραγράφου 2 μπορούν, με συμβόλαιο υπογραφόμενο πριν από τις 15 Μαΐου 2014, να
μεταβιβάσουν το δικαίωμα λήψης δικαιωμάτων ενίσχυσης όπως αναφέρεται στην παράγραφο 1 σε ένα μόνο γεωργό υπό τον όρο ότι ο
τελευταίος πληροί τις προϋποθέσεις που τάσσονται στο άρθρο
9.
4.           Η
Επιτροπή θεσπίζει, με την έκδοση εκτελεστικών πράξεων, κανόνες για τις αιτήσεις
χορήγησης δικαιωμάτων ενίσχυσης οι οποίες υποβάλλονται κατά το έτος χορήγησης
των δικαιωμάτων ενίσχυσης σε περίπτωση που αυτά τα δικαιώματα ενίσχυσης
ενδέχεται να μην έχουν ήδη θεσπιστεί οριστικά και σε περίπτωση που η χορήγηση
αυτή επηρεάζεται από ειδικές περιστάσεις. Οι εν λόγω εκτελεστικές πράξεις
θεσπίζονται σύμφωνα με τη διαδικασία εξέτασης που προβλέπεται στο άρθρο 56
παράγραφος 2.
Άρθρο 22
Αξία
των δικαιωμάτων ενίσχυσης και σύγκλιση
1.           Για κάθε σχετικό έτος, η
μοναδιαία αξία των δικαιωμάτων ενίσχυσης υπολογίζεται με τη διαίρεση του
εθνικού ή περιφερειακού ανώτατου ορίου που καθορίζεται δυνάμει των άρθρων 19 ή
20, κατόπιν εφαρμογής της γραμμικής μείωσης που προβλέπεται στο άρθρο 23
παράγραφος 1, δια του αριθμού των δικαιωμάτων ενίσχυσης που χορηγούνται σε
εθνικό ή περιφερειακό επίπεδο σύμφωνα με το άρθρο 21 παράγραφος 2 για το 2014.
2.           Τα κράτη μέλη που εφάρμοσαν
το καθεστώς ενιαίας ενίσχυσης όπως προβλέπεται στον κανονισμό (ΕΚ) αριθ.
73/2009 μπορούν να περιορίζουν τον υπολογισμό της μοναδιαίας αξίας των
δικαιωμάτων ενίσχυσης που προβλέπεται στην παράγραφο 1 σε ποσό που αντιστοιχεί
σε τουλάχιστον 40% του εθνικού ή περιφερειακού ανώτατου ορίου που θεσπίζεται
στα άρθρα 19 ή 20, κατόπιν εφαρμογής της γραμμικής μείωσης που προβλέπεται στο
άρθρο 23 παράγραφος 1.
3.           Τα κράτη μέλη που
χρησιμοποιούν τη δυνατότητα που προβλέπεται στην παράγραφο 2 χρησιμοποιούν το
μέρος του ανώτατου ορίου που απομένει μετά την εφαρμογή της εν λόγω παραγράφου
για την αύξηση της αξίας των δικαιωμάτων ενίσχυσης σε περιπτώσεις που η
συνολική αξία των δικαιωμάτων ενίσχυσης που κατέχει γεωργός στο πλαίσιο του
καθεστώτος βασικής ενίσχυσης που υπολογίζεται σύμφωνα με την παράγραφο 2 είναι
χαμηλότερη από τη συνολική αξία των δικαιωμάτων ενίσχυσης, συμπεριλαμβανομένων
ειδικών δικαιωμάτων τα οποία είχε στις 31 Δεκεμβρίου 2013 στο πλαίσιο του
καθεστώτος ενιαίας ενίσχυσης σύμφωνα με τον κανονισμό (ΕΚ) αριθ. 73/2009. Προς
αυτόν το σκοπό, η εθνική ή περιφερειακή μοναδιαία αξία κάθε δικαιώματος
ενίσχυσης του οικείου γεωργού αυξάνεται με μερίδιο της διαφοράς μεταξύ της
συνολικής αξίας των δικαιωμάτων ενίσχυσης στο πλαίσιο του καθεστώτος βασικής
ενίσχυσης που υπολογίζεται σύμφωνα με την παράγραφο 2 και της συνολικής αξίας
των δικαιωμάτων ενίσχυσης, συμπεριλαμβανομένων ειδικών δικαιωμάτων τα οποία
κατέχει ο γεωργός στις 31 Δεκεμβρίου 2013 στο πλαίσιο του καθεστώτος ενιαίας
ενίσχυσης σύμφωνα με τον κανονισμό (ΕΚ) αριθ. 73/2009.
Για τον υπολογισμό της αύξησης, ένα κράτος μέλος
μπορεί να λάβει επίσης υπόψη τη στήριξη που χορηγείται το ημερολογιακό έτος
2013 δυνάμει του άρθρου 52, του άρθρου 53 παράγραφος 1 και του άρθρου 68
παράγραφος 1 στοιχείο β) του κανονισμού (ΕΚ) αριθ. 73/2009 υπό την προϋπόθεση
ότι αυτό το κράτος μέλος έχει αποφασίσει να μην εφαρμόσει την προαιρετική
συνδεδεμένη στήριξη δυνάμει του τίτλου IV του παρόντος κανονισμού στους
αντίστοιχους τομείς.
Για τους σκοπούς του πρώτου εδαφίου, ένας γεωργός
θεωρείται ότι κατέχει δικαιώματα ενίσχυσης στις 31 Δεκεμβρίου 2013 όταν κατά
την ημερομηνία αυτή του έχουν χορηγηθεί ή μεταβιβασθεί οριστικώς δικαιώματα
ενίσχυσης. 
4.           Για τους σκοπούς της
παραγράφου 3, ένα κράτος μέλος μπορεί, με βάση αντικειμενικά κριτήρια, να
ορίζει ότι, σε περίπτωση αγοράς ή παραχώρησης ή λήξης του συνόλου ή μέρους μιας
σύμβασης μίσθωσης γεωργικών περιοχών μετά την ημερομηνία που ορίζεται δυνάμει
του άρθρου 35 του κανονισμού (ΕΚ) αριθ. 73/2009 και πριν από την ημερομηνία που
ορίζεται δυνάμει του άρθρου 26 του παρόντος κανονισμού, η αύξηση ή μέρος της
αύξησης, της αξίας των δικαιωμάτων ενίσχυσης που θα χορηγηθούν στον οικείο
γεωργό επιστρέφεται στο εθνικό απόθεμα, σε περίπτωση που η αύξηση θα οδηγούσε
σε απροσδόκητο κέρδος για τον οικείο γεωργό.
Τα αντικειμενικά αυτά κριτήρια θεσπίζονται κατά
τρόπο που να διασφαλίζεται η ίση μεταχείριση των γεωργών και να αποφεύγεται η
στρέβλωση της αγοράς και του ανταγωνισμού, και περιλαμβάνουν τουλάχιστον τα
ακόλουθα:
α)      ελάχιστη διάρκεια μίσθωσης·
β)      το ποσοστό της ληφθείσας ενίσχυσης που επιστρέφεται
στο εθνικό απόθεμα. 
5.           Από την περίοδο αιτήσεων 2019
το αργότερο, το σύνολο των δικαιωμάτων ενίσχυσης σε ένα κράτος μέλος ή, στην
περίπτωση εφαρμογής του άρθρου 20, σε μια περιφέρεια θα έχει ενιαία μοναδιαία
αξία.
6.           Κατά την εφαρμογή των παραγράφων
2 και 3, τα κράτη μέλη, ενεργώντας σύμφωνα με τις γενικές αρχές του δικαίου της
Ένωσης, προβαίνουν στην προσέγγιση της αξίας των δικαιωμάτων ενίσχυσης σε
εθνικό ή περιφερειακό επίπεδο. Τα κράτη μέλη ορίζουν τα βήματα που πρέπει να
ληφθούν μέχρι την 1η Αυγούστου 2013. Τα βήματα αυτά περιλαμβάνουν ετήσιες
σταδιακές τροποποιήσεις των δικαιωμάτων ενίσχυσης σύμφωνα με αντικειμενικά και
αμερόληπτα κριτήρια.
Τα βήματα που προβλέπονται στο πρώτο εδάφιο
κοινοποιούνται στην Επιτροπή μέχρι την ημερομηνία που προβλέπεται στο εν λόγω
εδάφιο.
Τμήμα 2
Εθνικό
απόθεμα
Άρθρο 23
Θέσπιση
και χρήση του εθνικού αποθέματος
1.           Κάθε κράτος μέλος θεσπίζει
εθνικό απόθεμα. Για τον σκοπό αυτό, το πρώτο έτος εφαρμογής του καθεστώτος
βασικής ενίσχυσης, τα κράτη μέλη προβαίνουν σε γραμμική ποσοστιαία μείωση του
ανώτατου ορίου του καθεστώτος βασικής ενίσχυσης σε εθνικό επίπεδο προκειμένου
να δημιουργήσουν εθνικό απόθεμα. Η μείωση αυτή δεν υπερβαίνει το 3% εκτός, εάν
απαιτείται, αυξάνεται ώστε να καλύψει τις ανάγκες χορήγησης που ορίζονται στην
παράγραφο 4 για το έτος 2014.
2.           Τα κράτη μέλη μπορούν να
διαχειρίζονται το εθνικό απόθεμα σε περιφερειακό επίπεδο.
3.           Τα κράτη μέλη θεσπίζουν
δικαιώματα ενίσχυσης από το εθνικό απόθεμα σύμφωνα με αντικειμενικά κριτήρια
και κατά τρόπο ώστε να διασφαλίζεται η ίση μεταχείριση των γεωργών και να
αποφεύγεται η στρέβλωση της αγοράς και του ανταγωνισμού. 
4.           Τα κράτη μέλη χρησιμοποιούν
το εθνικό απόθεμα για τη χορήγηση δικαιωμάτων ενίσχυσης, κατά προτεραιότητα σε
γεωργούς νεαρής ηλικίας που αρχίζουν τη γεωργική δραστηριότητά τους. 
Για τους σκοπούς του πρώτου εδαφίου, ως «γεωργοί νεαρής ηλικίας που
αρχίζουν τη γεωργική δραστηριότητά τους» νοούνται οι γεωργοί που πληρούν τις
προϋποθέσεις που τάσσονται στο άρθρο 36 παράγραφος 2, οι οποίοι δεν ασκούσαν
καμία γεωργική δραστηριότητα στο όνομά τους και υπ’ ευθύνη τους ούτε έλεγχαν
νομικό πρόσωπο που ασκούσε γεωργική δραστηριότητα κατά τα 5 έτη που προηγούνται
της έναρξης της νέας γεωργικής δραστηριότητας. Σε περίπτωση νομικού προσώπου,
το ή τα φυσικά πρόσωπα που ελέγχουν το νομικό πρόσωπο δεν πρέπει να έχουν
ασκήσει γεωργική δραστηριότητα στο όνομά τους και υπ’ ευθύνη τους ούτε να
ελέγχουν νομικό πρόσωπο το οποίο έχει ασκήσει γεωργική δραστηριότητα, κατά τα 5
έτη που προηγούνται της έναρξης της γεωργικής δραστηριότητας του νομικού
προσώπου.
5.           Τα κράτη μέλη μπορούν να
χρησιμοποιούν το εθνικό απόθεμα για: 
α)      τη χορήγηση δικαιωμάτων ενίσχυσης σε
γεωργούς περιοχών στις οποίες εφαρμόζονται προγράμματα αναδιάρθρωσης ή/και
προγράμματα ανάπτυξης που υπόκεινται σε κάποια μορφή δημόσιας παρέμβασης,
προκειμένου να αποφεύγεται η εγκατάλειψη της γης ή/και να αποζημιώνονται οι
γεωργοί για συγκεκριμένα μειονεκτήματα των περιοχών αυτών·
β)      τη γραμμική αύξηση της αξίας των
δικαιωμάτων ενίσχυσης στο πλαίσιο του καθεστώτος βασικής ενίσχυσης σε εθνικό ή
περιφερειακό επίπεδο αν το εθνικό απόθεμα υπερβαίνει το 3% σε δεδομένο έτος,
υπό την προϋπόθεση ότι επαρκή ποσά παραμένουν διαθέσιμα για χορηγήσεις σύμφωνα
με την παράγραφο 4, την παρούσα παράγραφο στοιχείο α) και την παράγραφο 7.
6.           Κατά την εφαρμογή των
παραγράφων 4 και 5 στοιχείο α), τα κράτη μέλη θεσπίζουν την αξία των
δικαιωμάτων ενίσχυσης που χορηγούνται σε γεωργούς με βάση την εθνική ή
περιφερειακή μέση αξία των δικαιωμάτων ενίσχυσης κατά το έτος της χορήγησης. 
7.           Σε περίπτωση που γεωργός
δικαιούται να λάβει δικαιώματα ενίσχυσης ή να αυξηθεί η αξία υφισταμένων
δικαιωμάτων του βάσει οριστικής απόφασης δικαστηρίου ή οριστικής διοικητικής
πράξης της αρμόδιας αρχής κράτους μέλους, ο γεωργός λαμβάνει τον αριθμό και την
αξία των δικαιωμάτων ενίσχυσης που καθορίζονται στην εν λόγω απόφαση ή πράξη σε
ημερομηνία που καθορίζεται από το κράτος μέλος. Ωστόσο, η ημερομηνία αυτή δεν
πρέπει να είναι μεταγενέστερη της καταληκτικής ημερομηνίας υποβολής αιτήσεων
στο πλαίσιο του καθεστώτος βασικής ενίσχυσης που έπεται της ημερομηνίας έκδοσης
της απόφασης ή πράξης, λαμβανομένης υπόψη της εφαρμογής των άρθρων 25 και 26.
Άρθρο 24
Αναπλήρωση
του εθνικού αποθέματος
1.           Το εθνικό απόθεμα
αναπληρώνεται με ποσά που προκύπτουν από: 
α)      δικαιώματα ενίσχυσης που δεν παρέχουν
δικαίωμα στις ενισχύσεις κατά τη διάρκεια δύο συναπτών ετών λόγω της εφαρμογής:
(i)      του άρθρου 9·
ii)       του άρθρου 10 παράγραφος 1. 
β)      κάθε δικαίωμα ενίσχυσης που δεν έχει
ενεργοποιηθεί σύμφωνα με το άρθρο 25 για περίοδο δύο ετών, εκτός από
περιπτώσεις ανωτέρας βίας ή εξαιρετικών περιστάσεων·
γ)      δικαιώματα ενίσχυσης που επιστρέφονται
εκουσίως από τους γεωργούς·
δ)      την εφαρμογή του άρθρου 22 παράγραφος 4.
2.           Η Επιτροπή θεσπίζει, με την
έκδοση εκτελεστικών πράξεων, τα απαραίτητα μέτρα σχετικά με την επιστροφή μη
ενεργοποιημένων δικαιωμάτων ενίσχυσης στο εθνικό απόθεμα. Οι εν λόγω
εκτελεστικές πράξεις θεσπίζονται σύμφωνα με τη διαδικασία εξέτασης που
προβλέπεται στο άρθρο 56 παράγραφος 2. 
Τμήμα 3
Εφαρμογή
του καθεστώτος βασικής ενίσχυσης
Άρθρο 25
Ενεργοποίηση
δικαιωμάτων ενίσχυσης
1.           Η στήριξη στο πλαίσιο του
καθεστώτος βασικής ενίσχυσης χορηγείται στους γεωργούς κατόπιν ενεργοποίησης,
μέσω δήλωσης σύμφωνα με το άρθρο 26 παράγραφος 1, δικαιώματος ενίσχυσης ανά
επιλέξιμο εκτάριο στο κράτος μέλος στο οποίο έχει χορηγηθεί. Τα ενεργοποιημένα
δικαιώματα ενίσχυσης παρέχουν δικαίωμα στην ετήσια καταβολή των ποσών που
ορίζονται σε αυτά, με την επιφύλαξη της εφαρμογής της δημοσιονομικής
πειθαρχίας, της σταδιακής μείωσης και επιβολής ανωτάτων ορίων, των γραμμικών
μειώσεων σύμφωνα με το άρθρο 7, το άρθρο 37 παράγραφος 2 και το άρθρο 51
παράγραφος 1, καθώς και ενδεχόμενων μειώσεων και αποκλεισμών που επιβάλλονται
δυνάμει του κανονισμού (ΕΕ) αριθ. […] [HZR].
2.           Για τους σκοπούς του παρόντος
τίτλου, ως «επιλέξιμο εκτάριο» νοείται:
α)      κάθε γεωργική έκταση της εκμετάλλευσης
που χρησιμοποιείται για γεωργική δραστηριότητα ή σε περίπτωση που η έκταση
χρησιμοποιείται επίσης για μη γεωργικές δραστηριότητες να χρησιμοποιείται
κυρίως για γεωργικές δραστηριότητες· ή
β)      κάθε έκταση που έδωσε δικαίωμα σε
ενισχύσεις το 2008 στο πλαίσιο του καθεστώτος ενιαίας ενίσχυσης ή του
καθεστώτος ενιαίας στρεμματικής ενίσχυσης τα οποία θεσπίζονται, αντίστοιχα,
στον τίτλο ΙΙΙ και στο κεφάλαιο 2 του τίτλου V του κανονισμού (ΕΚ) 73/2009, και
η οποία:
(i)      δεν πληροί πλέον τους όρους επιλεξιμότητας του στοιχείου α)
λόγω της εφαρμογής της οδηγίας 92/43/ΕΟΚ, της οδηγίας 2000/60/ΕΚ του Ευρωπαϊκού
Κοινοβουλίου και του Συμβουλίου της 23ης Οκτωβρίου 2000
για τη θέσπιση πλαισίου κοινοτικής δράσης στον τομέα της πολιτικής των υδάτων[27] και της οδηγίας 2009/147/ΕΚ· ή

(ii)      για τη διάρκεια της σχετικής δέσμευσης του μεμονωμένου
γεωργού, αναδασώνεται σύμφωνα με το άρθρο 31 του κανονισμού (ΕΚ) αριθ.
1257/1999 ή το άρθρο 43 του κανονισμού (ΕΚ) αριθ. 1698/2005, ή στο πλαίσιο
εθνικού καθεστώτος, οι προϋποθέσεις του οποίου συμφωνούν με το άρθρο 43
παράγραφοι 1, 2 και 3 του κανονισμού (ΕΚ) αριθ. 1698/2005 και το άρθρο 23 του
κανονισμού (ΕΕ) αριθ. […] [RDR]· ή
iii)      για τη διάρκεια της σχετικής δέσμευσης του συγκεκριμένου
γεωργού, εκτάσεις στις οποίες είχε παύσει η καλλιέργεια με βάση τα άρθρα 22, 23
και 24 του κανονισμού (ΕΚ) αριθ. 1257/1999 ή το άρθρο 39
του κανονισμού (ΕΚ) αριθ. 1698/2005 και το άρθρο 29 του κανονισμού (ΕΕ) αριθ.
[…] [RDR].
Για τους σκοπούς του στοιχείου α) του πρώτου
εδαφίου, όταν η γεωργική έκταση της εκμετάλλευσης χρησιμοποιείται επίσης για μη
γεωργικές δραστηριότητες, η έκταση αυτή θεωρείται ότι χρησιμοποιείται κυρίως
για γεωργικές δραστηριότητες υπό τον όρο ότι οι γεωργικές δραστηριότητες μπορούν
να ασκηθούν χωρίς να παρεμποδίζονται σημαντικά από την ένταση, τη φύση, τη
διάρκεια και το χρονοδιάγραμμα των μη γεωργικών δραστηριοτήτων. Τα κράτη μέλη
θεσπίζουν κριτήρια για την εφαρμογή του παρόντος εδαφίου στην επικράτειά τους.
Για να είναι επιλέξιμες, οι περιοχές πρέπει να
συμμορφώνονται με τον ορισμό των επιλέξιμων εκταρίων καθ' όλο το ημερολογιακό
έτος, εκτός από περιπτώσεις ανωτέρας βίας ή εξαιρετικών περιστάσεων.
3.           Οι εκτάσεις που
χρησιμοποιούνται για την παραγωγή κάνναβης είναι επιλέξιμα εκτάρια μόνο αν οι
ποικιλίες που χρησιμοποιούνται έχουν περιεκτικότητα σε τετραϋδροκανναβινόλη μη
υπερβαίνουσα το 0,2%.
Άρθρο 26
Δήλωση
επιλέξιμων εκταρίων
1.           Για τους σκοπούς του άρθρου
25 παράγραφος 1, ο γεωργός δηλώνει τα αγροτεμάχια που αντιστοιχούν στα επιλέξιμα
εκτάρια που συνοδεύουν οποιοδήποτε δικαίωμα ενίσχυσης. Εκτός από περιπτώσεις ανωτέρας
βίας ή εξαιρετικών περιστάσεων τα αγροτεμάχια αυτά θα είναι στη διάθεση του
γεωργού σε ημερομηνία που ορίζεται από το κράτος μέλος και η οποία δεν θα είναι
μεταγενέστερη της ημερομηνίας που ορίζει το εν λόγω κράτος μέλος για την
τροποποίηση της αίτησης ενίσχυσης όπως προβλέπεται στο άρθρο 73 παράγραφος 1
του κανονισμού (ΕΕ) αριθ. […] [HZR].
2.           Τα κράτη μέλη μπορούν, σε
δεόντως αιτιολογημένες περιπτώσεις, να εξουσιοδοτούν τον γεωργό να τροποποιεί
τη δήλωσή του με την προϋπόθεση ότι θα διατηρεί τουλάχιστον τον αριθμό των
εκταρίων που αντιστοιχούν στα δικαιώματα ενίσχυσής του και ότι θα τηρεί τους
όρους για τη χορήγηση της βασικής ενίσχυσης για την οικεία περιοχή.
Άρθρο 27
Μεταβίβαση
δικαιωμάτων ενίσχυσης
1.           Τα δικαιώματα ενίσχυσης
μπορούν να μεταβιβάζονται μόνο σε γεωργό που είναι εγκατεστημένος εντός του
ίδιου κράτους μέλους, εκτός από την περίπτωση μεταβίβασης από υφιστάμενη
κληρονομιά (κληρονομικής διαδοχής) ή αναμενόμενης κληρονομιάς (νέμησης
ανιόντος).
Ωστόσο, ακόμη και στην
περίπτωση υφιστάμενης κληρονομιάς (κληρονομικής διαδοχής) ή αναμενόμενης
κληρονομιάς (νέμησης ανιόντος), τα δικαιώματα ενίσχυσης μπορούν να
χρησιμοποιούνται μόνο στο κράτος μέλος που έχουν θεσπιστεί τα δικαιώματα
ενίσχυσης. 
2.           Τα
δικαιώματα ενίσχυσης μπορούν να μεταβιβάζονται μόνο εντός της ίδιας περιοχής ή
μεταξύ περιοχών του ίδιου κράτους μέλους όπου η αξία των δικαιωμάτων ενίσχυσης
ανά εκτάριο που προκύπτει από την εφαρμογή είτε του άρθρου 22 παράγραφος 1 είτε
του άρθρου 22 παράγραφος 2 είναι η ίδια.
3.           Η Επιτροπή ορίζει, με την
έκδοση εκτελεστικών πράξεων, τις αναγκαίες απαιτήσεις σχετικά με την
κοινοποίηση της μεταβίβασης δικαιωμάτων
ενίσχυσης προς τις εθνικές αρχές και τις προθεσμίες εντός
των οποίων θα πραγματοποιηθεί η κοινοποίηση. Οι εκτελεστικές αυτές πράξεις εκδίδονται σύμφωνα
με τη διαδικασία εξέτασης που αναφέρεται στο άρθρο 56 παράγραφος 2.
Άρθρο 28
Εκχωρούμενες
αρμοδιότητες
Η
Επιτροπή εξουσιοδοτείται να θεσπίζει
κατ’ εξουσιοδότηση πράξεις σύμφωνα με το άρθρο 55 της Συνθήκης όσον αφορά: 
α)      κανόνες για την επιλεξιμότητα και την
πρόσβαση σε σχέση με το καθεστώς βασικής ενίσχυσης των αγροτών, σε περίπτωση
υφιστάμενης κληρονομιάς (κληρονομικής διαδοχής) και αναμενόμενης κληρονομιάς (νέμησης
ανιόντος), διαδοχής βάσει συμβατικής μίσθωσης, μεταβολής του νομικού καθεστώτος
ή της επωνυμίας, καθώς και σε περίπτωση συγχώνευσης ή κατάτμησης της
εκμετάλλευσης·
β)      κανόνες για τον υπολογισμό της αξίας και
του αριθμού ή της αύξησης ή της μείωσης της αξίας των δικαιωμάτων ενίσχυσης σε
σχέση με τη χορήγηση δικαιωμάτων ενίσχυσης δυνάμει οποιασδήποτε διάταξης του
παρόντος τίτλου, συμπεριλαμβανομένων των κανόνων:
(i)      σχετικά με τη δυνατότητα η αξία και ο
αριθμός ή η αύξηση των δικαιωμάτων ενίσχυσης που κατανέμονται βάσει της αίτησης
του γεωργού να είναι προσωρινά, 
ii)       σχετικά με τους όρους για τον καθορισμό
σε προσωρινή και οριστική βάση της αξίας και του αριθμού των δικαιωμάτων
ενίσχυσης, 
iii)      σχετικά με τις περιπτώσεις στις οποίες
η χορήγηση των δικαιωμάτων ενίσχυσης θα μπορούσε να επηρεάσει την πώληση ή
σύμβαση μίσθωσης.
γ)      κανόνες για τη δημιουργία και τον
υπολογισμό της αξίας και του αριθμού των δικαιωμάτων ενίσχυσης που λήφθηκαν από
το εθνικό απόθεμα·
δ)      κανόνες για την τροποποίηση της μοναδιαίας
αξίας των δικαιωμάτων ενίσχυσης στην περίπτωση των υποδιαιρέσεων των
δικαιωμάτων ενίσχυσης·
ε)      κριτήρια προς
εφαρμογή από τα κράτη μέλη για τη χορήγηση δικαιωμάτων
ενίσχυσης σε γεωργούς οι οποίοι δεν ενεργοποίησαν τυχόν
δικαίωμα το 2011 ή δεν ζήτησαν στήριξη βάσει του καθεστώτος ενιαίας
στρεμματικής ενίσχυσης το 2011 όπως προβλέπεται στο άρθρο 21 παράγραφος 2 και για
τη χορήγηση δικαιωμάτων ενίσχυσης σε
περίπτωση εφαρμογής της ρήτρας σύναψης συμβολαίου όπως αναφέρεται στο άρθρο 21
παράγραφος 3·
στ)    κριτήρια για τη χορήγηση των δικαιωμάτων
ενίσχυσης δυνάμει του άρθρου 23 παράγραφοι 4 και 5·
ζ)      κανόνες για τη δήλωση και ενεργοποίηση
των δικαιωμάτων ενίσχυσης· 
η)      κανόνες που εξαρτούν τη χορήγηση των
ενισχύσεων από τη χρήση πιστοποιημένων σπόρων ορισμένων ποικιλιών κάνναβης και
καθορίζουν τη διαδικασία για τον καθορισμό των ποικιλιών κάνναβης και την
εξακρίβωση της περιεκτικότητάς τους σε τετραϋδροκανναβινόλη σύμφωνα με άρθρο 25
παράγραφος 3.
ΚΕΦΑΛΑΙΟ 2
Ενίσχυση για γεωργικές πρακτικές επωφελείς για το κλίμα και
το περιβάλλον
Άρθρο 29
Γενικοί
κανόνες
1.           Οι γεωργοί που δικαιούνται
ενίσχυση στο πλαίσιο του καθεστώτος βασικής ενίσχυσης που προβλέπεται στο
κεφάλαιο 1 ασκούν στα επιλέξιμα εκτάριά τους όπως καθορίζονται στο άρθρο 25
παράγραφος 2 τις ακόλουθες γεωργικές πρακτικές που είναι επωφελείς για το κλίμα
και το περιβάλλον:
α)       να έχουν τρεις
διαφορετικές καλλιέργειες στην αρόσιμη γη τους, όπου η αρόσιμη γη του γεωργού
καλύπτει περισσότερα από 3 εκτάρια και δεν χρησιμοποιείται εξ ολοκλήρου για
παραγωγή χορτονομών (σπαρμένων ή αυτοφυών), δεν είναι εξ ολοκλήρου ακαλλιέργητη
ή δεν έχει καλλιεργηθεί εξ ολοκλήρου με καλλιέργειες κάτω από το νερό για
σημαντικό τμήμα του έτους·
β)       να
διατηρούν τους υφιστάμενους μόνιμους βοσκοτόπους στην εκμετάλλευσή τους· και
γ)       να διαθέτουν
περιοχή οικολογικής εστίασης στη γεωργική τους έκταση.
2.           Με την επιφύλαξη των
παραγράφων 3 και 4 και της αρχής της δημοσιονομικής πειθαρχίας, των γραμμικών
μειώσεων σύμφωνα με το άρθρο 7 και ενδεχόμενων μειώσεων και κυρώσεων που
επιβάλλονται δυνάμει του κανονισμού (ΕΕ) αριθ. […] [HZR], τα κράτη μέλη
χορηγούν την ενίσχυση του παρόντος κεφαλαίου σε γεωργούς οι οποίοι τηρούν όσες
από τις τρεις πρακτικές της παραγράφου 1 έχουν συνάφεια με τη δραστηριότητά
τους και συναρτήσει της συμμόρφωσής τους με τις διατάξεις των άρθρων 30, 31 και
32.
3.           Οι
γεωργοί των οποίων οι εκμεταλλεύσεις βρίσκονται ολικά ή μερικά σε περιοχές που
καλύπτονται από τις οδηγίες 92/43/ΕΟΚ ή 2009/147/ΕΚ δικαιούνται την ενίσχυση
που προβλέπεται στο παρόν κεφάλαιο υπό την προϋπόθεση ότι τηρούν τις πρακτικές
που προβλέπονται στο παρόν κεφάλαιο στον βαθμό που οι πρακτικές αυτές στην
οικεία εκμετάλλευση συνάδουν με τους στόχους των εν λόγω οδηγιών.
4.           Οι
γεωργοί που συμμορφώνονται με τους όρους που ορίζονται στο άρθρο 29 παράγραφος
1 του κανονισμού (ΕΚ) αριθ. 834/2007 όσον αφορά τη βιολογική γεωργία
δικαιούνται αυτομάτως την ενίσχυση που προβλέπεται στο παρόν κεφάλαιο.
Το πρώτο εδάφιο εφαρμόζεται μόνο στις μονάδες μιας εκμετάλλευσης που
χρησιμοποιούνται για βιολογική παραγωγή σύμφωνα με το άρθρο 11 του κανονισμού
(ΕΚ) αριθ. 834/2007.
5.           Η
ενίσχυση που προβλέπεται στην παράγραφο 1 λαμβάνει τη μορφή ετήσιας ενίσχυσης
ανά επιλέξιμο εκτάριο που δηλώνεται σύμφωνα με το άρθρο 26 παράγραφος 1, το
ποσό της οποίας υπολογίζεται ετησίως με τη διαίρεση του ποσού που προκύπτει από
την εφαρμογή του άρθρου 33 παράγραφος 1 δια του συνολικού αριθμού επιλέξιμων
εκταρίων που δηλώνονται στο κράτος μέλος σύμφωνα με το άρθρο 26.
Άρθρο 30
Διαφοροποίηση
καλλιεργειών
1.           Όταν η αρόσιμη γη του γεωργού
καλύπτει περισσότερα από 3 εκτάρια και δεν χρησιμοποιείται εξ ολοκλήρου για
παραγωγή χορτονομών (σπαρμένων ή αυτοφυών), δεν είναι εξ ολοκλήρου ακαλλιέργητη
ή δεν έχει καλλιεργηθεί εξ ολοκλήρου με καλλιέργειες κάτω από το νερό για
σημαντικό τμήμα του έτους, η καλλιέργεια σε αρόσιμη γη θα αποτελείται από
τουλάχιστον τρεις διαφορετικές καλλιέργειες. Καμία από τις τρεις αυτές
καλλιέργειες δεν θα καλύπτει λιγότερο από το 5% της αρόσιμης γης και η κύρια
καλλιέργεια δεν θα υπερβαίνει το 70% της αρόσιμης γης.
2.           Η Επιτροπή εξουσιοδοτείται να
εκδίδει κατ’ εξουσιοδότηση πράξεις σύμφωνα με το άρθρο 55 για τη θέσπιση του
ορισμού της έννοιας «καλλιέργεια» και των κανόνων σχετικά με την εφαρμογή του
ακριβούς υπολογισμού των μεριδίων για διαφορετικές καλλιέργειες.
Άρθρο 31
Μόνιμοι
βοσκότοποι
1.           Οι
γεωργοί διατηρούν ως μόνιμους βοσκότοπους τις περιοχές των εκμεταλλεύσεών τους
που δηλώνονται ως τέτοιες στην αίτηση που συμπληρώνεται δυνάμει του άρθρου 74
παράγραφος 1 του κανονισμού (ΕΕ) αριθ. ΧΧΧ (ΗΖ) για το έτος υποβολής αιτήσεων
2014, οι οποίες εφεξής αναφέρονται ως «εκτάσεις αναφοράς εντός μονίμων βοσκοτόπων».
Οι εκτάσεις αναφοράς εντός μονίμων βοσκοτόπων αυξάνονται στις περιπτώσεις που ο
γεωργός υποχρεούται να μετατρέψει εκ νέου εκτάσεις σε μόνιμους βοσκότοπους το
2014 ή/και το 2015 όπως αναφέρεται στο άρθρο 93 του κανονισμού (ΕΕ) αριθ. […] HZR.
2.           Επιτρέπεται στους γεωργούς η
μετατροπή του 5% κατ’ ανώτατο όριο των εκτάσεών τους αναφοράς εντός μονίμων
βοσκοτόπων. Το όριο αυτό δεν ισχύει σε περιπτώσεις ανωτέρας
βίας ή σε εξαιρετικές περιστάσεις.
3.           Η Επιτροπή εξουσιοδοτείται να
εκδίδει κατ’ εξουσιοδότηση πράξεις σύμφωνα με το άρθρο 55 για τη θέσπιση
κανόνων σχετικά με την αύξηση των εκτάσεων αναφοράς εντός μονίμων βοσκοτόπων
όπως ορίζεται στην παράγραφο 1 δεύτερο εδάφιο, την ανανέωση των μόνιμων βοσκοτόπων,
τη μετατροπή των γεωργικών εκτάσεων σε μόνιμους βοσκότοπους σε περίπτωση που
έχει ξεπεραστεί η επιτρεπόμενη μείωση που προβλέπεται στην παράγραφο 2, καθώς
και την τροποποίηση των εκτάσεων αναφοράς εντός μονίμων βοσκοτόπων σε περίπτωση
μεταβίβασης γης.
Άρθρο 32
Περιοχή
οικολογικής εστίασης
1.           Οι
γεωργοί μεριμνούν ώστε τουλάχιστον το 7% των επιλέξιμων εκταρίων τους, όπως
ορίζονται στο άρθρο 25 παράγραφος 2, εξαιρουμένων εκτάσεων εντός μονίμων
βοσκοτόπων, να είναι περιοχή οικολογικής εστίασης όπως ακαλλιέργητες εκτάσεις,
αναβαθμίδες, χαρακτηριστικά του τοπίου, ζώνες ανάσχεσης και αναδασωμένες
περιοχές όπως ορίζονται στο άρθρο 25 παράγραφος 2 στοιχείο β) σημείο ii).
2.           Η
Επιτροπή εξουσιοδοτείται να εκδίδει κατ’ εξουσιοδότηση πράξεις σύμφωνα με το
άρθρο 55 για τον περαιτέρω ορισμό των τύπων των περιοχών με οικολογική εστίαση
που αναφέρονται στην παράγραφο 1 του παρόντος άρθρου και για την προσθήκη και
ορισμό άλλων τύπων περιοχών οικολογικής εστίασης που μπορούν να ληφθούν υπόψη
για την τήρηση του ποσοστού που προβλέπεται στην παράγραφο αυτή.
Άρθρο 33
Δημοσιονομικές
διατάξεις
1.           Για τη χρηματοδότηση της
ενίσχυσης που προβλέπεται στο παρόν κεφάλαιο, τα κράτη μέλη χρησιμοποιούν το
30% του ετήσιου εθνικού ανώτατου ορίου που ορίζεται στο παράρτημα ΙΙ.
2.           Τα κράτη μέλη εφαρμόζουν την
ενίσχυση που προβλέπεται στο παρόν κεφάλαιο σε εθνικό ή, σε περίπτωση εφαρμογής
του άρθρου 20, περιφερειακό επίπεδο. Σε περίπτωση εφαρμογής του περιφερειακού
επιπέδου, τα κράτη μέλη χρησιμοποιούν σε κάθε περιφέρεια το μερίδιο του ανώτατου
ορίου που ορίζεται δυνάμει της παραγράφου 3. Για κάθε περιφέρεια, το μερίδιο
αυτό υπολογίζεται με τη διαίρεση του αντίστοιχου περιφερειακού ανώτατου ορίου
όπως θεσπίζεται σύμφωνα με το άρθρο 20 παράγραφος 2 δια του ανωτάτου ορίου που
καθορίζεται στο άρθρο 19 παράγραφος 1. 
3.           Η Επιτροπή ορίζει, με την
έκδοση εκτελεστικών πράξεων, το αντίστοιχο ανώτατο όριο για την ενίσχυση που
προβλέπεται στο παρόν κεφάλαιο σε ετήσια βάση. Οι εν λόγω εκτελεστικές πράξεις
θεσπίζονται σύμφωνα με τη διαδικασία εξέτασης που προβλέπεται στο άρθρο 56
παράγραφος 2. 
ΚΕΦΑΛΑΙΟ 3
Ενίσχυση για περιοχές με φυσικούς περιορισμούς
Άρθρο 34
Γενικοί
κανόνες
1.           Τα κράτη μέλη μπορούν να
χορηγούν ενίσχυση σε γεωργούς που δικαιούνται ενίσχυση στο πλαίσιο του
καθεστώτος βασικής ενίσχυσης που προβλέπεται στο κεφάλαιο 1 και των οποίων οι
εκμεταλλεύσεις βρίσκονται ολικά ή μερικά σε περιοχές με φυσικούς περιορισμούς
που ορίζονται από τα κράτη μέλη σύμφωνα με το άρθρο 33 παράγραφος 1 του
κανονισμού (ΕΕ) αριθ. […] [RDR].
2.           Τα κράτη μέλη μπορούν να
αποφασίζουν τη χορήγηση της ενίσχυσης που ορίζεται στην παράγραφο 1 σε όλες τις
περιοχές που υπάγονται στην παράγραφο αυτή, ή εναλλακτικά, με βάση
αντικειμενικά και αμερόληπτα κριτήρια, τον περιορισμό της ενίσχυσης σε
ορισμένες από τις περιοχές που προβλέπονται στο άρθρο 33 παράγραφος 1 του
κανονισμού (ΕΕ) αριθ. […] [RDR]. 
3.           Με την επιφύλαξη της
παραγράφου 2 και της εφαρμογής της αρχής της δημοσιονομικής πειθαρχίας, της
σταδιακής μείωσης και της επιβολής ανώτατου ορίου, των γραμμικών μειώσεων όπως
προβλέπονται στο άρθρο 7 και ενδεχόμενων μειώσεων και αποκλεισμών που
επιβάλλονται δυνάμει του άρθρου 65 του κανονισμού (ΕΕ) αριθ. […] [HZR], η
ενίσχυση που προβλέπεται στην παράγραφο 1 χορηγείται ετησίως ανά επιλέξιμο
εκτάριο που βρίσκεται στις περιοχές στις οποίες τα κράτη μέλη αποφάσισαν να
χορηγήσουν ενίσχυση σύμφωνα με την παράγραφο 2 και καταβάλλεται κατόπιν
ενεργοποίησης των δικαιωμάτων ενίσχυσης σε αυτά τα εκτάρια τα οποία κατέχει ο
οικείος γεωργός
4.           Η ενίσχυση ανά εκτάριο που
προβλέπεται στην παράγραφο 1 υπολογίζεται με τη διαίρεση του ποσού που
προκύπτει από την εφαρμογή του άρθρου 35 διά του αριθμού των επιλέξιμων
εκταρίων που δηλώνονται σύμφωνα με το άρθρο 26 παράγραφος 1 τα οποία βρίσκονται
στις περιοχές στις οποίες τα κράτη μέλη αποφάσισαν να χορηγήσουν ενίσχυση
σύμφωνα με την παράγραφο 2 του παρόντος άρθρου.
5.           Επιτρέπεται στα κράτη μέλη να
εφαρμόζουν την ενίσχυση που προβλέπεται στο παρόν κεφάλαιο σε περιφερειακό
επίπεδο σύμφωνα με τους όρους που θεσπίζονται στην παρούσα παράγραφο.
Σε αυτήν την περίπτωση, τα κράτη μέλη ορίζουν τις
περιφέρειες σύμφωνα με αντικειμενικά και αμερόληπτα κριτήρια όπως τα στοιχεία
φυσικού περιορισμού τους και τις γεωπονικές συνθήκες.
Τα κράτη μέλη υποδιαιρούν τα εθνικά ανώτατα όρια
του άρθρου 35 παράγραφος 1 μεταξύ των περιφερειών με αντικειμενικά και
αμερόληπτα κριτήρια.
Η ενίσχυση σε περιφερειακό επίπεδο υπολογίζεται με
τη διαίρεση του περιφερειακού ανώτατου ορίου που υπολογίζεται σύμφωνα με το
τρίτο εδάφιο δια του αριθμού επιλέξιμων εκταρίων που δηλώνονται σύμφωνα με το
άρθρο 26 παράγραφος 1 και που βρίσκονται σε περιοχές για τις οποίες τα κράτη
μέλη έχουν αποφασίσει τη χορήγηση ενίσχυσης σύμφωνα με την παράγραφο 2 του
παρόντος άρθρου.
Άρθρο 35
Δημοσιονομικές
διατάξεις
1.           Για τη χρηματοδότηση της
ενίσχυσης που προβλέπεται στο άρθρο 34, τα κράτη μέλη μπορούν να αποφασίσουν,
μέχρι την 1η Αυγούστου 2013, να χρησιμοποιούν έως το 5% του ετήσιου εθνικού
ανώτατου ορίου που ορίζεται στο παράρτημα ΙΙ.
Η απόφαση που προβλέπεται στο πρώτο εδάφιο
κοινοποιείται στην Επιτροπή μέχρι την ημερομηνία που προβλέπεται στο εν λόγω
εδάφιο.
Τα κράτη μέλη μπορούν, μέχρι την 1η Αυγούστου
2016, να επανεξετάζουν την απόφασή τους, με ισχύ από την 1η Ιανουαρίου 2017.
2.           Σύμφωνα με το ποσοστό του
ανώτατου ορίου που πρόκειται να χρησιμοποιείται από τα κράτη μέλη δυνάμει της
παραγράφου 1, η Επιτροπή ορίζει, με την έκδοση εκτελεστικών πράξεων, το
αντίστοιχο ανώτατο όριο για την ενίσχυση αυτή σε ετήσια βάση. Οι εν λόγω
εκτελεστικές πράξεις θεσπίζονται σύμφωνα με τη διαδικασία εξέτασης που
προβλέπεται στο άρθρο 56 παράγραφος 2. 
ΚΕΦΑΛΑΙΟ 4
Ενίσχυση για γεωργούς νεαρής ηλικίας
Άρθρο 36
Γενικοί
κανόνες
1.           Τα κράτη μέλη χορηγούν ετήσια
ενίσχυση σε γεωργούς νεαρής ηλικίας οι οποίοι δικαιούνται ενίσχυση στο πλαίσιο
του καθεστώτος βασικής ενίσχυσης που προβλέπεται στο κεφάλαιο 1.
2.           Για τους σκοπούς του παρόντος
κεφαλαίου, ως «γεωργοί νεαρής ηλικίας» νοούνται:
α)      φυσικά πρόσωπα που δημιουργούν για πρώτη
φορά γεωργική εκμετάλλευση ως επικεφαλής της εκμετάλλευσης ή οι οποίοι έχουν
ήδη εγκατασταθεί κατά τη διάρκεια των πέντε ετών που προηγούνται της πρώτης
υποβολής αίτησης για το καθεστώς βασικής ενίσχυσης όπως προβλέπεται στο άρθρο
73 παράγραφος 1 του κανονισμού (ΕΕ) αριθ. […] [HZR], και
β)      οι οποίοι είναι ηλικίας μικρότερης από 40
έτη κατά τη στιγμή υποβολής της αίτησης που προβλέπεται στο στοιχείο α).
3.           Με την επιφύλαξη της
εφαρμογής της δημοσιονομικής πειθαρχίας, της σταδιακής επιβολής ανωτάτων ορίων,
των γραμμικών μειώσεων όπως προβλέπονται στο άρθρο 7, και ενδεχόμενων μειώσεων
και αποκλεισμών που επιβάλλονται σύμφωνα με το άρθρο 65 του κανονισμού (ΕΕ )
αριθ. […] [HZR], η ενίσχυση που προβλέπεται στην παράγραφο 1 του παρόντος
άρθρου χορηγείται ετησίως κατόπιν ενεργοποίησης των δικαιωμάτων ενίσχυσης από
τον γεωργό.
4.           Η ενίσχυση που προβλέπεται
στην παράγραφο 1 χορηγείται ανά γεωργό για περίοδο που δεν υπερβαίνει τα πέντε
έτη. Η περίοδος αυτή μειώνεται κατά τον αριθμό των ετών που μεσολαβούν μεταξύ
της εγκατάστασης και της πρώτης υποβολής της αίτησης που προβλέπεται στο
στοιχείο α) της παραγράφου 2.
5.           Τα κράτη μέλη υπολογίζουν
κάθε έτος το ποσό της ενίσχυσης που προβλέπεται στο άρθρο 1 με τον
πολλαπλασιασμό αριθμητικής τιμής που αντιστοιχεί στο 25% της μέσης αξίας των
δικαιωμάτων ενίσχυσης που κατέχει ο γεωργός επί τον αριθμό των δικαιωμάτων που
έχει ενεργοποιήσει σύμφωνα με το άρθρο 26 παράγραφος 1.
Κατά την εφαρμογή του πρώτου εδαφίου, τα κράτη
μέλη τηρούν τα ακόλουθα μέγιστα όρια του αριθμού των ενεργοποιημένων
δικαιωμάτων ενίσχυσης που πρόκειται να ληφθούν υπόψη:
α)      σε κράτη μέλη όπου το μέσο μέγεθος των
γεωργικών εκμεταλλεύσεων όπως ορίζεται στο παράρτημα VI είναι μικρότερο, ή ίσο
με 25 εκτάρια, μέγιστο αριθμό 25·
β)      σε κράτη μέλη όπου το μέσο μέγεθος των
γεωργικών εκμεταλλεύσεων όπως ορίζεται στο παράρτημα VI είναι μεγαλύτερο από 25
εκτάρια, μέγιστο που δεν θα είναι μικρότερο από 25 ούτε μεγαλύτερο από το μέσο
μέγεθος.
6.           Η Επιτροπή εξουσιοδοτείται να
εκδίδει κατ' εξουσιοδότηση πράξεις σύμφωνα με το άρθρο 55 σχετικά με τις
συνθήκες υπό τις οποίες νομικό πρόσωπο μπορεί να θεωρείται επιλέξιμο για τη
λήψη της ενίσχυσης που προβλέπεται στην παράγραφο 1, συγκεκριμένα της εφαρμογής
του ορίου ηλικίας που ορίζεται στην παράγραφο 2 στοιχείο β) σε ένα ή
περισσότερα φυσικά πρόσωπα που συμμετέχουν στο νομικό πρόσωπο.
Άρθρο 37
Δημοσιονομικές
διατάξεις
1.           Για τη χρηματοδότηση της
ενίσχυσης που προβλέπεται στο άρθρο 36 τα κράτη μέλη χρησιμοποιούν ποσοστό του
ετήσιου ανώτατου ορίου που ορίζεται στο παράρτημα ΙΙ, το οποίο δεν υπερβαίνει
το 2%. Τα κράτη μέλη κοινοποιούν στην Επιτροπή, έως την 1η Αυγούστου 2013, το
εκτιμώμενο ποσοστό που είναι απαραίτητο για τη χρηματοδότηση αυτής της
ενίσχυσης.
Τα κράτη μέλη
μπορούν, έως την 1η Αυγούστου 2016, να αναθεωρούν το εκτιμώμενο ποσοστό τους,
με ισχύ από την 1η Ιανουαρίου 2017. Κοινοποιούν στην Επιτροπή το αναθεωρημένο
ποσοστό έως την 1η Αυγούστου 2016.
2.           Με την επιφύλαξη του μέγιστου
ποσοστού του 2% που προβλέπεται στην παράγραφο 1, όταν το συνολικό ποσό των
ενισχύσεων που εφαρμόζονται σε ένα κράτος μέλος σε συγκεκριμένο έτος υπερβαίνει
το ανώτατο όριο που καθορίζεται δυνάμει της παραγράφου 4 και όταν το ανώτατο
όριο είναι χαμηλότερο από το 2% του ετήσιου εθνικού ανώτατου ορίου που ορίζεται
στο παράρτημα II, τα κράτη μέλη εφαρμόζουν γραμμική μείωση σε όλες τις
ενισχύσεις που πρέπει να χορηγηθούν προς όλους τους γεωργούς, σύμφωνα με το άρθρο
25. 
3.           Όταν το συνολικό ποσό της
ενίσχυσης που εφαρμόζεται σε ένα κράτος μέλος σε συγκεκριμένο έτος υπερβαίνει
το ανώτατο όριο που τάσσεται δυνάμει της παραγράφου 4 και όταν το ανώτατο όριο
ανέρχεται στο 2% του ετήσιου εθνικού ανώτατου ορίου που παρατίθεται στο
παράρτημα II, τα κράτη μέλη εφαρμόζουν γραμμική μείωση των ποσών που πρέπει να
καταβληθούν σύμφωνα με το άρθρο 36 ώστε να συμμορφώνονται με αυτό το ανώτατο
όριο.
4.           Με βάση το εκτιμώμενο ποσοστό
που κοινοποιείται από τα κράτη μέλη δυνάμει της παραγράφου 1, η Επιτροπή
ορίζει, με την έκδοση εκτελεστικών πράξεων, το αντίστοιχο ανώτατο όριο για την
ενίσχυση που προβλέπεται στο άρθρο 36, σε ετήσια βάση. Οι εν λόγω εκτελεστικές
πράξεις θεσπίζονται σύμφωνα με τη διαδικασία εξέτασης που προβλέπεται στο άρθρο
56 παράγραφος 2. 
ΤΙΤΛΟΣ IV
ΣΥΝΔΕΔΕΜΕΝΗ στηριξη
ΚΕΦΑΛΑΙΟ 1
Προαιρετική συνδεδεμένη στήριξη
Άρθρο 38
Γενικοί
κανόνες
1.           Τα κράτη μέλη επιτρέπεται να
χορηγούν συνδεδεμένη στήριξη σε γεωργούς σύμφωνα με όρους που θεσπίζονται στο
παρόν κεφάλαιο. 
Η συνδεδεμένη στήριξη μπορεί να χορηγείται στους
ακόλουθους τομείς και παραγόμενα είδη: σιτηρά, ελαιούχοι σπόροι, πρωτεϊνούχες
καλλιέργειες, όσπρια, λινάρι, κάνναβη, ρύζι, καρποί με κέλυφος, άμυλο πατάτας,
γάλα και γαλακτοκομικά προϊόντα, σπόροι, κρέας αιγοπροβάτων, βόειο κρέας,
ελαιόλαδο, μεταξοσκώληκες, αποξηραμένη χορτονομή, λυκίσκος, ζαχαρότευτλα,
ζαχαροκάλαμο και κιχώριο, οπωροκηπευτικά, δασύλλια περιοδικής υλοτόμησης.
2.           Η συνδεδεμένη στήριξη μπορεί
να χορηγείται μόνο σε τομείς ή σε περιοχές κράτους μέλους όπου συγκεκριμένοι
τύποι γεωργικής δραστηριότητας ή συγκεκριμένοι γεωργικοί τομείς συναντούν
ορισμένες δυσκολίες και είναι ιδιαίτερα σημαντικοί για οικονομικούς ή/και
κοινωνικούς ή/και περιβαλλοντικούς λόγους.
3.           Κατά παρέκκλιση από την
παράγραφο 2, η συνδεδεμένη στήριξη μπορεί επίσης να χορηγείται σε γεωργούς οι
οποίοι κατέχουν, στις 31 Δεκεμβρίου 2013, τα δικαιώματα ενίσχυσης που
χορηγούνται σύμφωνα με το τμήμα 2 του κεφαλαίου 3 του τίτλου ΙΙΙ και το άρθρο
71ιγ του κανονισμού (ΕΚ) αριθ. 1782/2003 και σύμφωνα με το άρθρο 60 και το
τέταρτο εδάφιο του άρθρου 65 του κανονισμού (ΕΚ) αριθ. 73/2009· και οι οποίοι
δεν έχουν επιλέξιμα εκτάρια για την ενεργοποίηση των δικαιωμάτων ενίσχυσης στο
πλαίσιο του καθεστώτος βασικής ενίσχυσης, όπως προβλέπεται στο κεφάλαιο 1 του
τίτλου ΙΙΙ του παρόντος κανονισμού.
4.           Η συνδεδεμένη στήριξη μπορεί
να χορηγηθεί μόνο στον βαθμό που απαιτείται για τη δημιουργία κινήτρου για τη
διατήρηση των τρεχόντων επιπέδων παραγωγής στις περιοχές αυτές.
5.           Η συνδεδεμένη στήριξη
λαμβάνει τη μορφή ετήσιας ενίσχυσης, χορηγείται εντός καθορισμένων ποσοτικών
ορίων και βασίζεται σε καθορισμένες περιοχές και αποδόσεις ή σε σταθερό αριθμό
ζώων.
6.           Οποιαδήποτε συνδεδεμένη
στήριξη χορηγείται δυνάμει του παρόντος άρθρου πρέπει να συνάδει με άλλα μέτρα
και πολιτικές της Ένωσης.
7.           Η Επιτροπή εξουσιοδοτείται να
θεσπίζει κατ’ εξουσιοδότηση πράξεις σύμφωνα με το άρθρο 55 της Συνθήκης για:
α)      τους όρους για τη χορήγηση της στήριξης
που αναφέρεται στο παρόν κεφάλαιο, 
β)      κανόνες για τον ειρμό με άλλα μέτρα της
Ένωσης και για τη σώρευση της στήριξης.
Άρθρο 39
Δημοσιονομικές διατάξεις
1.           Για τη χρηματοδότηση της
προαιρετικής συνδεδεμένης στήριξης, τα κράτη μέλη μπορούν να αποφασίσουν, μέχρι
την 1η Αυγούστου του έτους που προηγείται του πρώτου έτους εφαρμογής της στήριξης
αυτής, να χρησιμοποιούν έως το 5% του εθνικού ανώτατου ορίου τους που ορίζεται
στο παράρτημα ΙΙ.
2.           Κατά παρέκκλιση από την
παράγραφο 1, τα κράτη μέλη μπορούν να αποφασίσουν να χρησιμοποιούν έως το 10%
του ετήσιου εθνικού ανώτατου ορίου που ορίζεται στο παράρτημα ΙΙ, υπό την
προϋπόθεση ότι: 
α)      εφαρμόζουν, έως τις 31 Δεκεμβρίου 2013,
το καθεστώς ενιαίας στρεμματικής ενίσχυσης όπως θεσπίζεται στον τίτλο V του
κανονισμού (ΕΚ) αριθ. 73/2009, ή τα χρηματοδοτούμενα μέτρα βάσει του άρθρου 111
του εν λόγω κανονισμού, ή τους αφορά η παρέκκλιση που προβλέπεται στο άρθρο 69
παράγραφος 5, ή, στην περίπτωση της Μάλτας, στο άρθρο 69 παράγραφος 1 του
κανονισμού αυτού ή/και
β)      χορήγησαν, στη διάρκεια τουλάχιστον ενός
έτους κατά την περίοδο 2010-2013, πάνω από το 5% του διαθέσιμου ποσού για τη
χορήγηση των άμεσων ενισχύσεων όπως προβλέπονται στους τίτλους III, IV και V του κανονισμού (ΕΚ) αριθ. 73/2009, με εξαίρεση το τμήμα
6 του κεφαλαίου 1
του τίτλου IV, για
τη χρηματοδότηση των μέτρων που ορίζονται στο τμήμα 2 του κεφαλαίου 2 του
τίτλου III του κανονισμού (ΕΚ) αριθ. 73/2009,
τη στήριξη όπως προβλέπεται στα
σημεία (i) έως (iv) της παραγράφου 1 στοιχείο α) και της παραγράφου 1 στοιχεία
β) και ε) του άρθρου 68 του εν λόγω κανονισμού, ή για τη χρηματοδότηση των
μέτρων του κεφαλαίου 1, εξαιρουμένου του τμήματος 6, του τίτλου IV του εν λόγω
κανονισμού.
3.           Κατά παρέκκλιση της
παραγράφου 2, τα κράτη μέλη που χορήγησαν, στη διάρκεια τουλάχιστον ενός έτους
κατά την περίοδο 2010-2013, πάνω από το 10% του διαθέσιμου ποσού για τη χορήγηση
των άμεσων ενισχύσεων όπως προβλέπονται στους τίτλους III,
IV και V του κανονισμού (ΕΚ) αριθ. 73/2009,
με εξαίρεση το τμήμα 6 του κεφαλαίου 1 του τίτλου IV, για τη
χρηματοδότηση των μέτρων που ορίζονται στο τμήμα 2 του κεφαλαίου 2 του τίτλου
III του κανονισμού (ΕΚ) αριθ. 73/2009, τη στήριξη όπως προβλέπεται
στα σημεία (i) έως (iv) της παραγράφου 1 στοιχείο α) και
της παραγράφου 1 στοιχεία β) και ε) του άρθρου 68 του εν λόγω κανονισμού, ή για
τη χρηματοδότηση των μέτρων του κεφαλαίου 1, εξαιρουμένου του τμήματος 6, του
τίτλου IV του εν λόγω κανονισμού μπορεί
να αποφασίσουν να χρησιμοποιήσουν ποσοστό μεγαλύτερο από 10% του ετήσιου
εθνικού ανώτατου ορίου όπως παρατίθεται στο παράρτημα II κατόπιν εγκρίσεως από
την Επιτροπή σύμφωνα με το άρθρο 41.
4.           Τα κράτη μέλη μπορούν, έως
την 1η Αυγούστου 2016, να επανεξετάζουν την απόφασή τους σύμφωνα με τις
παραγράφους 1, 2 και 3 και να αποφασίζουν, με ισχύ από το 2017:
α)      την αύξηση του ποσοστού που ορίζεται
δυνάμει των παραγράφων 1 και 2, εντός των ορίων που θεσπίζονται σε αυτές κατά
περίπτωση, και, ενδεχομένως, την τροποποίηση των όρων χορήγησης της στήριξης·
β)      τη μείωση του ποσοστού που
χρησιμοποιείται για τη χρηματοδότηση της συνδεδεμένης στήριξης και,
ενδεχομένως, την τροποποίηση των όρων χορήγησης της στήριξης αυτής·
γ)      την παύση χορήγησης της στήριξης δυνάμει
του παρόντος κεφαλαίου.
5.           Με βάση την απόφαση που
λαμβάνουν τα κράτη μέλη δυνάμει των παραγράφων 1 έως 4 για το ποσοστό του
εθνικού ανώτατου ορίου που πρόκειται να χρησιμοποιείται, η Επιτροπή ορίζει, με
την έκδοση εκτελεστικών πράξεων, το αντίστοιχο ανώτατο όριο για τη στήριξη σε
ετήσια βάση. Οι εν λόγω εκτελεστικές πράξεις θεσπίζονται σύμφωνα με τη
διαδικασία εξέτασης που προβλέπεται στο άρθρο 56 παράγραφος 2.
Άρθρο 40
Κοινοποίηση
1.           Οι αποφάσεις που προβλέπονται
στο άρθρο 39 κοινοποιούνται στην Επιτροπή μέχρι την ημερομηνία που προβλέπεται
στο άρθρο αυτό και, εκτός από την απόφαση που προβλέπεται στο άρθρο 39
παράγραφος 4 στοιχείο γ), η κοινοποίηση περιλαμβάνει πληροφορίες για τις
στοχευμένες περιφέρειες, τους επιλεγμένους τύπους γεωργικής δραστηριότητας ή
τομείς και το επίπεδο της στήριξης που πρόκειται να χορηγηθεί.
2.           Οι αποφάσεις που προβλέπονται
στο άρθρο 39 παράγραφοι 2 και 3, ή, κατά περίπτωση, στο άρθρο 39 παράγραφος 4
στοιχείο α), περιλαμβάνουν λεπτομερή περιγραφή της συγκεκριμένης κατάστασης στη
στοχευμένη περιφέρεια και των συγκεκριμένων χαρακτηριστικών των τύπων γεωργικής
δραστηριότητας ή των ειδικών γεωργικών τομέων, τα οποία καθιστούν το ποσοστό
που προβλέπεται στο άρθρο 39 παράγραφος 1 ανεπαρκές για την αντιμετώπιση των
δυσκολιών που προβλέπονται στο άρθρο 38 παράγραφος 2 και οι οποίες δικαιολογούν
το αυξημένο επίπεδο στήριξης.
Άρθρο 41
Έγκριση
από την Επιτροπή
1.           Η Επιτροπή εγκρίνει, με την έκδοση
εκτελεστικών πράξεων, την απόφαση που προβλέπεται στο άρθρο 39 παράγραφος 3 ή,
κατά περίπτωση, στο άρθρο 39 παράγραφος 4 στοιχείο α), όταν καταδεικνύεται στην
οικεία περιοχή ή τομέα μία από τις ακόλουθες ανάγκες: 
α)      η ανάγκη διατήρησης ενός ορισμένου
επιπέδου ειδικής παραγωγής λόγω της έλλειψης εναλλακτικών λύσεων, και μείωσης
του κινδύνου εγκατάλειψης της παραγωγής και των απορρεόντων κοινωνικών ή/και
περιβαλλοντικών προβλημάτων,
β)      η ανάγκη παροχής σταθερού εφοδιασμού στην
τοπική μεταποιητική βιομηχανία, αποφεύγοντας κατ' αυτόν τον τρόπο τις αρνητικές
κοινωνικές και οικονομικές επιπτώσεις μιας ενδεχόμενης αναδιάρθρωσης,
γ)      η ανάγκη αντιστάθμισης των μειονεκτημάτων
εις βάρος των γεωργών σε έναν συγκεκριμένο τομέα, τα οποία αποτελούν συνέπεια
των συνεχών διαταραχών στη σχετική αγορά·
δ)      η ανάγκη παρέμβασης όταν η ύπαρξη
οποιασδήποτε άλλης στήριξης η οποία διατίθεται δυνάμει του παρόντος κανονισμού,
του κανονισμού (ΕΕ) αριθ. […] [RDR] ή οποιουδήποτε εγκεκριμένου καθεστώτος
κρατικής ενίσχυσης κρίνεται ανεπαρκής να καλύψει τις ανάγκες που προβλέπονται στα
στοιχεία α), β) και γ).
2.           Η Επιτροπή θεσπίζει, με την
έκδοση εκτελεστικών πράξεων, κανόνες για τη διαδικασία αξιολόγησης και έγκρισης
των αποφάσεων που προβλέπονται στην παράγραφο 1. Οι εν λόγω εκτελεστικές
πράξεις θεσπίζονται σύμφωνα με τη διαδικασία εξέτασης που προβλέπεται στο άρθρο
56 παράγραφος 2.
ΚΕΦΑΛΑΙΟ 2
Ειδική καλλιεργητική ενίσχυση για το βαμβάκι
Άρθρο 42
Πεδίο εφαρμογής
Ενίσχυση χορηγείται σε
γεωργούς που παράγουν βαμβάκι υπαγόμενο στον κωδικό ΣΟ 5201 00 σύμφωνα με τους
όρους που θεσπίζονται στο παρόν κεφάλαιο («ειδική καλλιεργητική ενίσχυση για το
βαμβάκι»).
Άρθρο 43
Επιλεξιμότητα
1.           Η ειδική καλλιεργητική
ενίσχυση για το βαμβάκι χορηγείται ανά εκτάριο επιλέξιμης έκτασης βαμβακιού.
Επιλέξιμη έκταση είναι εκείνη που βρίσκεται σε γεωργική γη την οποία έχει
εγκρίνει το κράτος μέλος για βαμβακοπαραγωγή, έχει σπαρεί με εγκεκριμένες
ποικιλίες και έχει πράγματι συγκομισθεί υπό κανονικές συνθήκες ανάπτυξης των
φυτών.
Η ειδική καλλιεργητική ενίσχυση για το βαμβάκι
καταβάλλεται για βαμβάκι ποιότητας υγιούς, ανόθευτης και σύμφωνης με τα
συναλλακτικά ήθη.
2.           Τα κράτη μέλη εγκρίνουν τις
εκτάσεις και τις ποικιλίες που αναφέρονται στην παράγραφο 1 σύμφωνα με τους
κανόνες και τους όρους προς θέσπιση δυνάμει της παραγράφου 3.
3.           Για τη διασφάλιση της
αποτελεσματικής διαχείρισης της ειδικής καλλιεργητικής ενίσχυσης για το
βαμβάκι, η Επιτροπή εξουσιοδοτείται να εκδίδει κατ’ εξουσιοδότηση πράξεις
σύμφωνα με το άρθρο 55 σχετικά με κανόνες και όρους για την έγκριση των
εκτάσεων και των ποικιλιών για τους σκοπούς της ειδικής καλλιεργητικής
ενίσχυσης για το βαμβάκι.
4.           Η Επιτροπή θεσπίζει, με την
έκδοση εκτελεστικών πράξεων, κανόνες για τη διαδικασία έγκρισης και σχετικά με
την έγκριση αυτή κοινοποιήσεις προς τους παραγωγούς. Οι εν λόγω εκτελεστικές
πράξεις θεσπίζονται σύμφωνα με τη διαδικασία εξέτασης που προβλέπεται στο άρθρο
56 παράγραφος 2.
Άρθρο 44
Βασικές εκτάσεις, καθορισμένες αποδόσεις και ποσά αναφοράς
1.           Οι εθνικές βασικές εκτάσεις
είναι οι εξής:
–              
Βουλγαρία: 3.342 εκτάρια,
–              
Ελλάδα: 250.000 εκτάρια,
–              
Ισπανία: 48.000 εκτάρια,
–              
Πορτογαλία: 360 εκτάρια.
2.           Οι καθορισμένες αποδόσεις
κατά την περίοδο αναφοράς είναι οι εξής:
–              
Βουλγαρία: 1,2 τόνοι/εκτάριο,
–              
Ελλάδα: 3,2 τόνοι/εκτάριο,
–              
Ισπανία: 3,5 τόνοι/εκτάριο,
–              
Πορτογαλία: 2,2 τόνοι/εκτάριο.
3.           Προκειμένου να καθορισθεί το ύψος
της ειδικής καλλιεργητικής ενίσχυσης ανά επιλέξιμη περιοχή πολλαπλασιάζονται οι
αποδόσεις που ορίζονται στην παράγραφο 2 επί τα εξής ποσά αναφοράς: 
–              
Βουλγαρία: 523,02 ευρώ το 2014· 588,06 ευρώ το
2015· και 661,79 ευρώ για το 2016 και έπειτα
–              
Ελλάδα: 238,86 ευρώ
–              
Ισπανία: 369,33 ευρώ
–              
Πορτογαλία: 232,57 ευρώ
4.           Εάν σε δεδομένο κράτος μέλος
και σε δεδομένο έτος η επιλέξιμη προς ενίσχυση έκταση βαμβακιού υπερβαίνει τη
βασική έκταση που ορίζεται στην παράγραφο 1, το ποσό της παραγράφου 3 για το εν
λόγω κράτος μέλος μειώνεται κατ' αναλογία της υπέρβασης της βασικής έκτασης.
5.           Προκειμένου να επιτραπεί η
αποτελεσματική εφαρμογή της ειδικής καλλιεργητικής ενίσχυσης για το βαμβάκι, η
Επιτροπή εξουσιοδοτείται να εκδίδει κατ’ εξουσιοδότηση πράξεις σύμφωνα με το
άρθρο 55 σχετικά με κανόνες για τους όρους χορήγησης της ειδικής καλλιεργητικής
ενίσχυσης για το βαμβάκι, για τους όρους επιλεξιμότητας και τις γεωπονικές
πρακτικές. 
6.           Η Επιτροπή μπορεί να
θεσπίζει, με την έκδοση εκτελεστικών πράξεων, κανόνες για τον υπολογισμό της
μείωσης που προβλέπεται στην παράγραφο 4. Οι εν λόγω εκτελεστικές πράξεις
θεσπίζονται σύμφωνα με τη διαδικασία εξέτασης που προβλέπεται στο άρθρο 56
παράγραφος 2.
Άρθρο 45
Εγκεκριμένες διεπαγγελματικές οργανώσεις
1.           Για τους σκοπούς του παρόντος
κεφαλαίου, ως «εγκεκριμένη διεπαγγελματική οργάνωση» νοείται νομικό πρόσωπο,
συγκροτούμενο από βαμβακοπαραγωγούς και από έναν τουλάχιστον εκκοκκιστή, οι
οποίοι αναπτύσσουν δραστηριότητες όπως:
α)      βοήθεια για τον καλύτερο συντονισμό του
τρόπου με τον οποίο το βαμβάκι διατίθεται στην αγορά, ιδίως με την εκπόνηση
ερευνητικών μελετών και μελετών αγοράς·
β)      κατάρτιση υποδειγμάτων συμβάσεων
ανταποκρινόμενων στους κανόνες της Ένωσης·
γ)      προσανατολισμό της παραγωγής προς
προϊόντα καλύτερα προσαρμοσμένα στις ανάγκες της αγοράς και στη ζήτηση των
καταναλωτών, ιδίως όσον αφορά την ποιότητα και την προστασία των καταναλωτών·
δ)      επικαιροποίηση των μεθόδων και των μέσων
βελτίωσης της ποιότητας των προϊόντων·
ε)      ανάπτυξη στρατηγικών εμπορίας για την
προώθηση του βαμβακιού μέσω καθεστώτων πιστοποίησης της ποιότητας.
2.           Το κράτος μέλος, στην
επικράτεια του οποίου είναι εγκατεστημένοι οι εκκοκκιστές, εγκρίνει τις
διεπαγγελματικές οργανώσεις οι οποίες τηρούν τα κριτήρια που θεσπίζονται
δυνάμει της παραγράφου 3.
3.           Η Επιτροπή εξουσιοδοτείται να
θεσπίζει κατ’ εξουσιοδότηση πράξεις σύμφωνα με το άρθρο 55 της Συνθήκης για:
α)      κριτήρια για την έγκριση των
διεπαγγελματικών οργανώσεων·
β)      υποχρεώσεις των παραγωγών·
γ)      κανόνες για την περίπτωση στην οποία η
εγκεκριμένη διεπαγγελματική οργάνωση δεν τηρεί τα εν λόγω κριτήρια.
Άρθρο 46
Χορήγηση της ενίσχυσης
1.           Η ειδική καλλιεργητική
ενίσχυση για το βαμβάκι ανά επιλέξιμο εκτάριο καταβάλλεται στους γεωργούς
σύμφωνα με το άρθρο 44.
2.           Στους γεωργούς που είναι μέλη
εγκεκριμένης διεπαγγελματικής οργάνωσης χορηγείται η ειδική ενίσχυση
καλλιέργειας για το βαμβάκι ανά επιλέξιμο εκτάριο στο πλαίσιο της βασικής
έκτασης που καθορίζεται στο άρθρο 44 παράγραφος 1, προσαυξημένη με το ποσό των
2 ευρώ.
ΤΙΤΛΟΣ V
Καθεστώς μικροκαλλιεργητών
Άρθρο 47
Γενικοί
κανόνες
1.           Οι
γεωργοί που κατέχουν δικαιώματα ενίσχυσης που χορηγούνται το 2014 δυνάμει του
άρθρου 21 και οι οποίοι πληρούν τις ελάχιστες προϋποθέσεις που προβλέπονται στο
άρθρο 10 παράγραφος 1 μπορούν να επιλέξουν τη συμμετοχή σε ένα απλουστευμένο
καθεστώς σύμφωνα με τους όρους που θεσπίζονται στον παρόντα τίτλο, αναφερόμενο
εφεξής ως «καθεστώς μικροκαλλιεργητών»
2.           Οι ενισχύσεις στο πλαίσιο του
καθεστώτος μικροκαλλιεργητών αντικαθιστούν τις ενισχύσεις που πρόκειται να
χορηγηθούν δυνάμει των τίτλων ΙΙΙ και IV. 
3.           Οι γεωργοί που συμμετέχουν
στο καθεστώς μικροκαλλιεργητών εξαιρούνται από τις γεωργικές δραστηριότητες που
θεσπίζονται στο κεφάλαιο 2 του τίτλου ΙΙΙ.
4.           Τα κράτη μέλη μεριμνούν ώστε να
μην καταβάλλεται ενίσχυση σε γεωργούς οι οποίοι, αποδεδειγμένως, μετά την
ημερομηνία δημοσίευσης της πρότασης της Επιτροπής για τον παρόντα κανονισμό, διαιρούν την εκμετάλλευσή τους με μόνο σκοπό να
απολαύουν του καθεστώτος μικροκαλλιεργητών. Αυτό ισχύει επίσης σε γεωργούς των οποίων οι εκμεταλλεύσεις προήλθαν
από τέτοια διαίρεση.
Άρθρο 48
Συμμετοχή
Οι
γεωργοί που επιθυμούν να συμμετάσχουν στο καθεστώς μικροκαλλιεργητών υποβάλλουν
αίτηση έως τις 15 Οκτωβρίου 2014.
Οι
γεωργοί που δεν έχουν υποβάλει αίτηση για συμμετοχή στο καθεστώς
μικροκαλλιεργητών έως τις 15 Οκτωβρίου 2014 ή οι οποίοι αποφασίζουν να
αποσυρθούν από αυτό μετά την ημερομηνία αυτή, ή επελέγησαν για στήριξη βάσει
του άρθρου 20 παράγραφος 1 στοιχείο γ) του κανονισμού (ΕΚ)
αριθ. […] [RDR] δεν θα έχουν πλέον δικαίωμα συμμετοχής στο
εν λόγω καθεστώς.
Άρθρο 49
Ποσό
της ενίσχυσης
1.                      
Τα κράτη μέλη ορίζουν το ποσό της ετήσιας ενίσχυσης
για το καθεστώς μικροκαλλιεργητών σε ένα από τα ακόλουθα επίπεδα, με την
επιφύλαξη των παραγράφων 2 και 3:
α)      ποσό που δεν υπερβαίνει το 15% της
εθνικής μέσης ενίσχυσης ανά δικαιούχο·
β)      ποσό που αντιστοιχεί στην εθνική μέση
ενίσχυση ανά εκτάριο πολλαπλασιαζόμενο επί αριθμητική τιμή που αντιστοιχεί στον
αριθμό των εκταρίων ο οποίος δεν υπερβαίνει τα τρία.
Η εθνική μέση ενίσχυση που αναφέρεται στο στοιχείο
α) του πρώτου εδαφίου καθορίζεται από τα κράτη μέλη με βάση το εθνικό ανώτατο
όριο που ορίζεται στο παράρτημα ΙΙ για το ημερολογιακό έτος 2019 και το πλήθος
των γεωργών που έχουν λάβει δικαιώματα ενίσχυσης σύμφωνα με το άρθρο 21
παράγραφος 1.
Η εθνική μέση ενίσχυση που αναφέρεται στο στοιχείο
β) του πρώτου εδαφίου καθορίζεται από τα κράτη μέλη με βάση το εθνικό ανώτατο
όριο που ορίζεται στο παράρτημα ΙΙ για το ημερολογιακό έτος 2019 και τον αριθμό
των επιλέξιμων εκταρίων που δηλώνονται σύμφωνα με το άρθρο 26 το 2014. 
2.                      
Το ποσό που προβλέπεται στην παράγραφο 1 δεν είναι
χαμηλότερο από 500 ευρώ και υψηλότερο από 1.000 ευρώ. Με την επιφύλαξη του
άρθρου 51 παράγραφος 1, σε περίπτωση που η εφαρμογή της παραγράφου 1 καταλήγει
σε ποσό χαμηλότερο των 500 ευρώ ή υψηλότερο των 1.000 ευρώ, το ποσό θα στρογγυλοποιείται
προς τα πάνω ή προς τα κάτω, αντίστοιχα, προς το ελάχιστο ή μέγιστο ποσό.
3.                      
Κατά παρέκκλιση από την παράγραφο 2, στην Κύπρο και
τη Μάλτα το ποσό που προβλέπεται στην παράγραφο 1 μπορεί να οριστεί σε τιμή
χαμηλότερη από 500 ευρώ αλλά όχι χαμηλότερη από 200 ευρώ. 
Άρθρο 50
Ειδικοί
όροι
1.                      
Κατά τη διάρκεια συμμετοχής στο καθεστώς
μικροκαλλιεργητών, οι γεωργοί:
α)      διατηρούν
τουλάχιστον αριθμό εκταρίων που αντιστοιχεί στον αριθμό των δικαιωμάτων που
κατέχουν·
β)      πληρούν
τις ελάχιστες προϋποθέσεις που προβλέπονται στο άρθρο 10 παράγραφος 1 στοιχείο
β).
2.                      
Τα δικαιώματα ενίσχυσης που ενεργοποιούνται το 2014
δυνάμει των άρθρων 25 και 26 από γεωργό που συμμετέχει στο καθεστώς
μικροκαλλιεργητών θεωρούνται ως ενεργοποιημένα δικαιώματα για τη διάρκεια
συμμετοχής του γεωργού στο καθεστώς αυτό. 
Τα δικαιώματα ενίσχυσης που κατέχει γεωργός κατά
τη διάρκεια συμμετοχής στο καθεστώς αυτό δεν θεωρούνται αχρησιμοποίητα
δικαιώματα προς επιστροφή στο εθνικό απόθεμα κατά την έννοια του άρθρου 24
παράγραφος 1 στοιχείο β).
3.                      
Κατά παρέκκλιση από το άρθρο 27, τα δικαιώματα
ενίσχυσης που κατέχουν γεωργοί οι οποίοι συμμετέχουν στο καθεστώς
μικροκαλλιεργητών δεν είναι μεταβιβάσιμα, εκτός από περίπτωση κληρονομιάς
(κληρονομικής διαδοχής) ή αναμενόμενης κληρονομιάς (νέμησης ανιόντος). 
Γεωργοί που λαμβάνουν δικαιώματα ενίσχυσης με
κληρονομιά (κληρονομική διαδοχή) ή αναμενόμενη κληρονομιά (νέμηση ανιόντος) από
γεωργό που συμμετέχει στο καθεστώς μικροκαλλιεργητών είναι επιλέξιμοι για
συμμετοχή στο καθεστώς αυτό εφόσον πληρούν τους όρους για να επωφελούνται από
το καθεστώς βασικής ενίσχυσης και κληρονομούν το σύνολο των δικαιωμάτων
ενίσχυσης που κατείχε ο γεωργός από τον οποίο λαμβάνουν δικαιώματα ενίσχυσης.
4.                      
Η Επιτροπή εξουσιοδοτείται να εκδίδει κατ’
εξουσιοδότηση πράξεις σύμφωνα με το άρθρο 55 σχετικά με τους όρους συμμετοχής
στο καθεστώς σε περίπτωση μεταβολής της κατάστασης του συμμετέχοντος γεωργού.
Άρθρο 51
Δημοσιονομικές
διατάξεις
1.                      
Για τη χρηματοδότηση των ενισχύσεων που
προβλέπονται στον παρόντα τίτλο, τα κράτη μέλη αφαιρούν από τα συνολικά ποσά
που διατίθενται για τις αντίστοιχες ενισχύσεις τα ποσά που αντιστοιχούν σε
εκείνα που δικαιούνται οι μικροκαλλιεργητές ως βασική ενίσχυση προβλεπόμενη στο
κεφάλαιο 1 του τίτλου ΙΙΙ, ως ενίσχυση για γεωργικές πρακτικές επωφελείς για το
κλίμα και το περιβάλλον προβλεπόμενη στο κεφάλαιο 2 του τίτλου ΙΙΙ και, κατά
περίπτωση, ως ενίσχυση για περιοχές με φυσικούς περιορισμούς προβλεπόμενη στο
κεφάλαιο 3 του τίτλου ΙΙΙ, ως ενίσχυση για γεωργούς νεαρής ηλικίας προβλεπόμενη
στο κεφάλαιο 4 του τίτλου ΙΙΙ και ως συνδεδεμένη στήριξη προβλεπόμενη στον
τίτλο IV.
Η διαφορά μεταξύ του αθροίσματος του συνόλου των
ενισχύσεων που οφείλονται στο πλαίσιο του καθεστώτος μικροκαλλιεργητών και το
συνολικό ποσό που χρηματοδοτείται σύμφωνα με το πρώτο εδάφιο χρηματοδοτείται με
την εφαρμογή γραμμικής μείωσης σε όλες τις ενισχύσεις που χορηγούνται σύμφωνα
με το άρθρο 25.
Τα στοιχεία με βάση τα οποία καθορίζονται τα ποσά
που προβλέπονται στο πρώτο εδάφιο παραμένουν τα ίδια καθ’ όλη τη διάρκεια της
συμμετοχής του γεωργού στο καθεστώς.
2.                      
Σε περίπτωση που το συνολικό ποσό των ενισχύσεων
που οφείλονται στο πλαίσιο του καθεστώτος μικροκαλλιεργητών υπερβαίνει το 10%
του ετήσιου εθνικού ανώτατου ορίου που ορίζεται στο παράρτημα II, τα κράτη μέλη
εφαρμόζουν γραμμική μείωση των ποσών που πρέπει να καταβληθούν σύμφωνα με τον
παρόντα τίτλο ώστε να τηρηθεί το ανωτέρω ποσοστό.
ΤΙΤΛΟΣ VI
Εθνικά προγράμματα αναδιάρθρωσης
του τομέα του βαμβακιού
Άρθρο 52
Χρήση
του ετήσιου προϋπολογισμού για τα προγράμματα αναδιάρθρωσης
1.           Για κράτη μέλη που έχουν
εφαρμόσει το πρώτο εδάφιο του άρθρου 4 παράγραφος 1 του κανονισμού (ΕΚ) αριθ.
637/2008, ο αντίστοιχος διαθέσιμος ετήσιος προϋπολογισμός δυνάμει του άρθρου 5
παράγραφος 1 του κανονισμού αυτού θα μεταφέρεται με ισχύ από την 1η Ιανουαρίου
2014 ως συμπληρωματικοί χρηματοδοτικοί πόροι της Ένωσης για μέτρα στο πλαίσιο
του προγραμματισμού αγροτικής ανάπτυξης που χρηματοδοτείται δυνάμει του
κανονισμού (ΕΕ) αριθ. […] [RDR].
2.           Για κράτη μέλη που έχουν
εφαρμόσει το δεύτερο εδάφιο του άρθρου 4 παράγραφος 1 του κανονισμού (ΕΚ) αριθ.
637/2008, ο ετήσιος προϋπολογισμός τους δυνάμει του άρθρου 5 παράγραφος 1 του
κανονισμού αυτού συμπεριλαμβάνεται, με ισχύ από την 1η Ιανουαρίου 2017, στο
εθνικό ανώτατο όριό τους, όπως καθορίζεται στο παράρτημα ΙΙ του παρόντος
κανονισμού. 
ΤΙΤΛΟΣ VII
ΤΕΛΙΚΕΣ ΔΙΑΤΑΞΕΙΣ
ΚΕΦΑΛΑΙΟ 1
Κοινοποιήσεις και περιπτώσεις έκτακτης ανάγκης
Άρθρο
53
Απαιτήσεις
κοινοποίησης
1.           Η Επιτροπή εξουσιοδοτείται να
εκδίδει κατ' εξουσιοδότηση πράξεις σύμφωνα με το άρθρο 55 για τη θέσπιση των
απαραίτητων μέτρων σχετικά με τις κοινοποιήσεις που πρόκειται να γίνουν από τα
κράτη μέλη για τους σκοπούς του παρόντος κανονισμού ή για σκοπούς εξακρίβωσης,
ελέγχου, παρακολούθησης, αξιολόγησης και δημοσιονομικού ελέγχου των άμεσων
ενισχύσεων, για την εφαρμογή διεθνών συμφωνιών, συμπεριλαμβανομένων των
απαιτήσεων κοινοποίησης δυνάμει των συμφωνιών. Με τον τρόπο αυτό λαμβάνονται
υπόψη οι ανάγκες στοιχείων και συνεργιών μεταξύ των πιθανών πηγών δεδομένων.
Οι πληροφορίες που λαμβάνονται μπορούν, κατά
περίπτωση, να διαβιβάζονται ή να τίθενται στη διάθεση διεθνών οργανισμών, των
αρμόδιων αρχών τρίτων χωρών και μπορούν να δημοσιοποιούνται, με την επιφύλαξη
ότι διασφαλίζεται η προστασία των προσωπικών δεδομένων και του εννόμου
συμφέροντος των επιχειρήσεων για την προστασία του επιχειρηματικού τους
απορρήτου.
2.           Λαμβάνοντας υπόψη την ανάγκη
να πραγματοποιούνται οι κοινοποιήσεις που αναφέρονται στην παράγραφο 1 με ταχύ,
αποτελεσματικό, ακριβή και οικονομικά αποδοτικό τρόπο, η Επιτροπή
εξουσιοδοτείται να εκδίδει κατ’ εξουσιοδότηση πράξεις σύμφωνα με το άρθρο 55
για τον καθορισμό:
α)      της φύσης και του είδους των προς
κοινοποίηση πληροφοριών·
β)      των μεθόδων κοινοποίησης·
γ)      των κανόνων που σχετίζονται με τα
δικαιώματα πρόσβασης στις διαθέσιμες πληροφορίες ή στα διαθέσιμα πληροφοριακά
συστήματα·
δ)      των όρων και των μέσων δημοσίευσης των
πληροφοριών.
3.           Η Επιτροπή θεσπίζει με
εκτελεστικές πράξεις:
α)      κανόνες σχετικά με την παροχή των
πληροφοριών που είναι αναγκαίες για την εφαρμογή του παρόντος άρθρου·
β)      ρυθμίσεις για τη διαχείριση των προς κοινοποίηση
πληροφοριών, καθώς και κανόνες σχετικά με το περιεχόμενο, τη μορφή, το χρόνο,
τη συχνότητα και τις προθεσμίες των κοινοποιήσεων·
γ)      ρυθμίσεις για τον τρόπο με τον οποίο οι
πληροφορίες και τα έγγραφα διαβιβάζονται στα κράτη μέλη, τους διεθνείς οργανισμούς,
τις αρμόδιες αρχές τρίτων χωρών ή το κοινό, με την επιφύλαξη ότι διασφαλίζεται
η προστασία των προσωπικών δεδομένων και του έννομου συμφέροντος των
επιχειρήσεων για την προστασία του επιχειρηματικού τους απορρήτου.
Οι εν λόγω εκτελεστικές πράξεις θεσπίζονται
σύμφωνα με τη διαδικασία εξέτασης που προβλέπεται στο άρθρο 56 παράγραφος 2.
Άρθρο 54
Μέτρα
επίλυσης ειδικών προβλημάτων
1.           Η
Επιτροπή θεσπίζει, με την έκδοση εκτελεστικών πράξεων, μέτρα που είναι τόσο
απαραίτητα όσο και δικαιολογημένα σε περίπτωση έκτακτης ανάγκης, για την
επίλυση ειδικών προβλημάτων. Τα μέτρα αυτά μπορεί να παρεκκλίνουν από τις
διατάξεις του παρόντος κανονισμού, αλλά μόνο στον βαθμό, και για το χρονικό
διάστημα, που είναι απολύτως αναγκαίο. Οι εν λόγω εκτελεστικές πράξεις θεσπίζονται
σύμφωνα με τη διαδικασία εξέτασης που προβλέπεται στο άρθρο 56 παράγραφος 2.
2.           Όταν συντρέχουν δεόντως
αιτιολογημένοι λόγοι κατεπείγουσας ανάγκης σχετικά με τα μέτρα που προβλέπονται
στην παράγραφο 1, η Επιτροπή θεσπίζει άμεσα εφαρμοστέες εκτελεστικές πράξεις
σύμφωνα με τη διαδικασία του άρθρου 56 παράγραφος 3.
ΚΕΦΑΛΑΙΟ 2
Εκχώρηση αρμοδιοτήτων και εκτελεστικές διατάξεις
Άρθρο 55
Άσκηση της εκχώρησης
1.           Η εξουσία έκδοσης των κατ’
εξουσιοδότηση πράξεων ανατίθεται στην Επιτροπή υπό τις προϋποθέσεις που
καθορίζονται στο παρόν άρθρο.
2.           Η εκχώρηση αρμοδιοτήτων που
αναφέρεται στον παρόντα κανονισμό ανατίθεται στην Επιτροπή επ’ αόριστον, από
την έναρξη ισχύος του παρόντος κανονισμού.
3.           Η εκχώρηση αρμοδιοτήτων που
αναφέρεται στον παρόντα κανονισμό μπορεί να ανακληθεί ανά πάσα στιγμή από το
Ευρωπαϊκό Κοινοβούλιο ή το Συμβούλιο. Η απόφαση ανάκλησης περατώνει την
εκχώρηση αρμοδιοτήτων που προσδιορίζεται στην εν λόγω απόφαση. Τίθεται σε ισχύ
την επόμενη ημέρα από τη δημοσίευση της απόφασης στην Επίσημη Εφημερίδα της
Ευρωπαϊκής Ένωσης ή σε μεταγενέστερη ημερομηνία που ορίζεται σε αυτήν. Δεν
επηρεάζει την εγκυρότητα οποιωνδήποτε ήδη σε ισχύ κατ’ εξουσιοδότηση πράξεων. 
4.           Μόλις εκδώσει μια πράξη κατ’
εξουσιοδότηση, η Επιτροπή την κοινοποιεί ταυτόχρονα στο Ευρωπαϊκό Κοινοβούλιο
και στο Συμβούλιο.
5.           Οι κατ’ εξουσιοδότηση πράξεις που εκδίδονται σύμφωνα
με τον παρόντα κανονισμό τίθενται σε ισχύ μόνον εφόσον δεν διατυπωθούν
αντιρρήσεις είτε από το Ευρωπαϊκό Κοινοβούλιο είτε από το Συμβούλιο, εντός
προθεσμίας δύο μηνών από την κοινοποίηση της πράξης αυτής στο Ευρωπαϊκό
Κοινοβούλιο και το Συμβούλιο ή εάν πριν από τη λήξη της προθεσμίας αυτής
το Ευρωπαϊκό Κοινοβούλιο και το Συμβούλιο ενημερώσουν αμφότερα την
Επιτροπή ότι δεν πρόκειται να προβάλουν αντιρρήσεις. Η περίοδος αυτή
παρατείνεται κατά δύο μήνες με πρωτοβουλία του Ευρωπαϊκού Κοινοβουλίου ή του
Συμβουλίου.
Άρθρο 56
Διαδικασία
επιτροπής
1.           Η Επιτροπή επικουρείται από επιτροπή αποκαλούμενη
«επιτροπή άμεσων ενισχύσεων». Πρόκειται για επιτροπή κατά την έννοια του κανονισμού
(ΕΕ) αριθ. 182/2011.
2.           Οσάκις γίνεται αναφορά στην
παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011. 
3.           Οσάκις γίνεται αναφορά στην
παρούσα παράγραφο, εφαρμόζεται το άρθρο 8 του κανονισμού (ΕΕ) αριθ. 182/2011,
σε συνδυασμό με το άρθρο 5 του κανονισμού αυτού. 
ΚΕΦΑΛΑΙΟ 3
Μεταβατικές και τελικές διατάξεις
Άρθρο
57
Καταργήσεις
1.           Ο
κανονισμός (ΕΚ) αριθ. 637/2008 καταργείται. 
Ωστόσο, εξακολουθεί να
ισχύει μέχρι τις 31 Δεκεμβρίου 2017 σε σχέση με τα κράτη μέλη τα οποία έχουν χρησιμοποιήσει
τη δυνατότητα που προβλέπεται στο δεύτερο εδάφιο του άρθρου 4 παράγραφος 1 του
εν λόγω κανονισμού.
2.           Ο
κανονισμός (ΕΚ) αριθ. 73/2009 καταργείται.
Με την επιφύλαξη της παραγράφου 3, οι παραπομπές
στον καταργούμενο κανονισμό θεωρούνται ως παραπομπές στον παρόντα κανονισμό
σύμφωνα με τον πίνακα αντιστοιχίας του παραρτήματος VII.
3.           Οι
αναφορές στους κανονισμούς (ΕΚ) αριθ. 73/2009 και (ΕΚ) αριθ. 1782/2003 που
γίνονται στον παρόντα κανονισμό νοούνται ως αναφορές στους εν λόγω κανονισμούς,
όπως αυτοί ίσχυαν πριν από την κατάργησή τους.
Άρθρο 58
Μεταβατικοί
κανόνες
Για τη διασφάλιση της ομαλής μετάβασης από τις
ρυθμίσεις που προβλέπονται στον κανονισμό (ΕΚ) αριθ. 73/2009 του Συμβουλίου σε
εκείνες που προβλέπονται στον παρόντα κανονισμό, η Επιτροπή εξουσιοδοτείται να
εκδίδει κατ’ εξουσιοδότηση πράξεις σύμφωνα με το άρθρο 55 σχετικά με τα
αναγκαία μέτρα για την προστασία των κεκτημένων δικαιωμάτων και της
δικαιολογημένης εμπιστοσύνης των γεωργών.
Άρθρο 59
Έναρξη
ισχύος και εφαρμογή
Ο παρών κανονισμός αρχίζει να ισχύει την
[έβδομη] ημέρα από τη δημοσίευσή του στην Επίσημη Εφημερίδα της Ευρωπαϊκής
Ένωσης.
Εφαρμόζεται από την 1η Ιανουαρίου 2014.
Ωστόσο, το άρθρο 14, το άρθρο 20 παράγραφος 5,
το άρθρο 22 παράγραφος 6, το άρθρο 35 παράγραφος 1, το άρθρο 37 παράγραφος 1
και το άρθρο 39 εφαρμόζονται από την ημερομηνία έναρξης ισχύος του παρόντος
κανονισμού.
Ο παρών κανονισμός είναι δεσμευτικός
ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 
Για το Ευρωπαϊκό Κοινοβούλιο                     Για
το Συμβούλιο
Ο Πρόεδρος                                                   Ο
Πρόεδρος
ΠΑΡΑΡΤΗΜΑ I
Κατάλογος καθεστώτων
στήριξης
 Τομέας || Νομική βάση || Σημειώσεις 
 Βασική ενίσχυση || Τίτλος ΙΙΙ, κεφάλαιο 1 του παρόντος κανονισμού || Αποσυνδεδεμένη ενίσχυση 
 Ενίσχυση για γεωργούς με γεωργικές πρακτικές επωφελείς για το κλίμα και το περιβάλλον || Τίτλος ΙΙΙ, κεφάλαιο 2 του παρόντος κανονισμού || Αποσυνδεδεμένη ενίσχυση 
 Ενίσχυση για γεωργούς σε περιοχές με ειδικούς φυσικούς περιορισμούς || Τίτλος ΙΙΙ, κεφάλαιο 3 του παρόντος κανονισμού || Αποσυνδεδεμένη ενίσχυση 
 Ενίσχυση για γεωργούς νεαρής ηλικίας || Τίτλος ΙΙΙ, κεφάλαιο 4 του παρόντος κανονισμού || Αποσυνδεδεμένη ενίσχυση 
 Προαιρετική συνδεδεμένη στήριξη || Τίτλος IV, κεφάλαιο 1 του παρόντος κανονισμού ||   
 Βαμβάκι || Τίτλος IV, κεφάλαιο 2 του παρόντος κανονισμού || Στρεμματική ενίσχυση 
 Ενίσχυση για μικροκαλλιεργητές || Τίτλος V του παρόντος κανονισμού || Αποσυνδεδεμένη ενίσχυση 
 Posei || Τίτλος ΙΙΙ του κανονισμού (ΕΚ) αριθ. 247/2006 || Άμεσες ενισχύσεις στο πλαίσιο μέτρων που θεσπίζονται σε προγράμματα 
 Νησιά του Αιγαίου || Κεφάλαιο ΙΙΙ του κανονισμού (ΕΚ) αριθ. 1405/2006 || Άμεσες ενισχύσεις στο πλαίσιο μέτρων που θεσπίζονται σε προγράμματα 
ΠΑΡΑΡΤΗΜΑ II
Εθνικά ανώτατα όρια σύμφωνα με το άρθρο 6
   ||   ||   ||   ||   ||   || (σε χιλιάδες ευρώ) 
 Ημερολογιακό έτος || 2014 || 2015 || 2016 || 2017 || 2018 || 2019 και επόμενο έτος 
 Βέλγιο || 553 521 || 544 065 || 534 632 || 525 205 || 525 205 || 525 205 
 Βουλγαρία || 655 661 || 737 164 || 810 525 || 812 106 || 812 106 || 812 106 
 Τσεχική Δημοκρατία || 892 698 || 891 875 || 891 059 || 890 229 || 890 229 || 890 229 
 Δανία || 942 931 || 931 719 || 920 534 || 909 353 || 909 353 || 909 353 
 Γερμανία || 5 275 876 || 5 236 176 || 5 196 585 || 5 156 970 || 5 156 970 || 5 156 970 
 Εσθονία || 108 781 || 117 453 || 126 110 || 134 749 || 134 749 || 134 749 
 Ιρλανδία || 1 240 652 || 1 239 027 || 1 237 413 || 1 235 779 || 1 235 779 || 1 235 779 
 Ελλάδα || 2 099 920 || 2 071 481 || 2 043 111 || 2 014 751 || 2 014 751 || 2 014 751 
 Ισπανία || 4 934 910 || 4 950 726 || 4 966 546 || 4 988 380 || 4 988 380 || 4 988 380 
 Γαλλία || 7 732 611 || 7 694 854 || 7 657 219 || 7 619 511 || 7 619 511 || 7 619 511 
 Ιταλία || 4 023 865 || 3 963 007 || 3 902 289 || 3 841 609 || 3 841 609 || 3 841 609 
 Κύπρος || 52 273 || 51 611 || 50 950 || 50 290 || 50 290 || 50 290 
 Λετονία || 163 261 || 181 594 || 199 895 || 218 159 || 218 159 || 218 159 
 Λιθουανία || 396 499 || 417 127 || 437 720 || 458 267 || 458 267 || 458 267 
 Λουξεμβούργο || 34 313 || 34 250 || 34 187 || 34 123 || 34 123 || 34 123 
 Ουγγαρία || 1 298 104 || 1 296 907 || 1 295 721 || 1 294 513 || 1 294 513 || 1 294 513 
 Μάλτα || 5 316 || 5 183 || 5 050 || 4 917 || 4 917 || 4 917 
 Κάτω Χώρες || 806 975 || 792 131 || 777 320 || 762 521 || 762 521 || 762 521 
 Αυστρία || 707 503 || 706 850 || 706 204 || 705 546 || 705 546 || 705 546 
 Πολωνία || 3 038 969 || 3 066 519 || 3 094 039 || 3 121 451 || 3 121 451 || 3 121 451 
 Πορτογαλία || 573 046 || 585 655 || 598 245 || 610 800 || 610 800 || 610 800 
 Ρουμανία || 1 472 005 || 1 692 450 || 1 895 075 || 1 939 357 || 1 939 357 || 1 939 357 
 Σλοβενία || 141 585 || 140 420 || 139 258 || 138 096 || 138 096 || 138 096 
 Σλοβακία || 386 744 || 391 862 || 396 973 || 402 067 || 402 067 || 402 067 
 Φινλανδία || 533 932 || 534 315 || 534 700 || 535 075 || 535 075 || 535 075 
 Σουηδία || 710 853 || 711 798 || 712 747 || 713 681 || 713 681 || 713 681 
 Ηνωμένο Βασίλειο || 3 624 384 || 3 637 210 || 3 650 038 || 3 662 774 || 3 662 774 || 3 662 774 
ΠΑΡΑΡΤΗΜΑ III
Καθαρά ανώτατα όρια σύμφωνα με το άρθρο 7
   ||   ||   ||   ||   ||   || (σε εκατομμύρια ευρώ) 
   Ημερολογιακό έτος   || 2014   || 2015   || 2016   || 2017   || 2018   || 2019 και επόμενο έτος   
 Βέλγιο || 553.5 || 544.1 || 534.6 || 525.2 || 525.2 || 525.2 
 Βουλγαρία || 656.2 || 733.6 || 799.7 || 801.2 || 801.2 || 801.2 
 Τσεχική Δημοκρατία || 892.5 || 891.7 || 890.9 || 890.0 || 890.0 || 890.0 
 Δανία || 942.8 || 931.6 || 920.4 || 909.3 || 909.3 || 909.3 
 Γερμανία || 5 275.3 || 5 235.6 || 5 196.1 || 5 156.5 || 5 156.5 || 5 156.5 
 Εσθονία || 108.8 || 117.5 || 126.1 || 134.7 || 134.7 || 134.7 
 Ιρλανδία || 1 240.7 || 1 239.0 || 1 237.4 || 1 235.8 || 1 235.8 || 1 235.8 
 Ελλάδα || 2 253.2 || 2 226.5 || 2 199.8 || 2 173.1 || 2 173.1 || 2 173.1 
 Ισπανία || 4 978.9 || 4 994.4 || 5 010.0 || 5 031.4 || 5 031.4 || 5 031.4 
 Γαλλία || 7 732.6 || 7 694.9 || 7 657.2 || 7 619.5 || 7 619.5 || 7 619.5 
 Ιταλία || 4 023.6 || 3 962.8 || 3 902.1 || 3 841.4 || 3 841.4 || 3 841.4 
 Κύπρος || 52.3 || 51.6 || 51.0 || 50.3 || 50.3 || 50.3 
 Λετονία || 163.3 || 181.6 || 199.9 || 218.2 || 218.2 || 218.2 
 Λιθουανία || 396.5 || 417.0 || 437.6 || 458.1 || 458.1 || 458.1 
 Λουξεμβούργο || 34.3 || 34.2 || 34.2 || 34.1 || 34.1 || 34.1 
 Ουγγαρία || 1 289.2 || 1 288.0 || 1 286.8 || 1 285.7 || 1 285.7 || 1 285.7 
 Μάλτα || 5.3 || 5.2 || 5.0 || 4.9 || 4.9 || 4.9 
 Κάτω Χώρες || 807.0 || 792.1 || 777.3 || 762.5 || 762.5 || 762.5 
 Αυστρία || 707.5 || 706.9 || 706.2 || 705.5 || 705.5 || 705.5 
 Πολωνία || 3 038.9 || 3 066.4 || 3 093.9 || 3 121.4 || 3 121.4 || 3 121.4 
 Πορτογαλία || 573.2 || 585.8 || 598.4 || 611.0 || 611.0 || 611.0 
 Ρουμανία || 1 468.0 || 1 684.0 || 1 880.9 || 1 924.0 || 1 924.0 || 1 924.0 
 Σλοβενία || 141.6 || 140.4 || 139.3 || 138.1 || 138.1 || 138.1 
 Σλοβακία || 384.4 || 389.5 || 394.5 || 399.4 || 399.4 || 399.4 
 Φινλανδία || 533.9 || 534.3 || 534.7 || 535.1 || 535.1 || 535.1 
 Σουηδία || 710.9 || 711.8 || 712.7 || 713.7 || 713.7 || 713.7 
 Ηνωμένο Βασίλειο || 3 534.9 || 3 547.1 || 3 559.2 || 3 571.3 || 3 571.3 || 3 571.3 
ΠΑΡΑΡΤΗΜΑ IV
Συντελεστές που
εφαρμόζονται βάσει του άρθρου 10 παράγραφος 1
 Κράτος μέλος || Όριο για το κατώτατο όριο σε ευρώ (άρθρο 10 παράγραφος 1 στοιχείο α)) || Όριο για το κατώτατο όριο σε εκτάρια (άρθρο 10 παράγραφος 1 στοιχείο β)) 
 Βέλγιο || 400 ||                                 2 
 Βουλγαρία || 200 ||                                 0,5 
 Τσεχική Δημοκρατία || 200 ||                                 5 
 Δανία || 300 ||                                 5 
 Γερμανία || 300 ||                                 4 
 Εσθονία || 100 ||                                 3 
 Ιρλανδία || 200 ||                                 3 
 Ελλάδα || 400 ||                                 0,4 
 Ισπανία || 300 ||                                 2 
 Γαλλία || 300 ||                                 4 
 Ιταλία || 400 ||                                 0,5 
 Κύπρος || 300 ||                                 0,3 
 Λετονία || 100 ||                                 1 
 Λιθουανία || 100 ||                                 1 
 Λουξεμβούργο || 300 ||                                 4 
 Ουγγαρία || 200 ||                                 0,3 
 Μάλτα || 500 ||                                 0,1 
 Κάτω Χώρες || 500 ||                                 2 
 Αυστρία || 200 ||                                 2 
 Πολωνία || 200 ||                                 0,5 
 Πορτογαλία || 200 ||                                 0,3 
 Ρουμανία || 200 ||                                 0,3 
 Σλοβενία || 300 ||                                 0,3 
 Σλοβακία || 200 ||                                 2 
 Φινλανδία || 200 ||                                 3 
 Σουηδία || 200 ||                                 4 
 Ηνωμένο Βασίλειο || 200 ||                                 5 
ΠΑΡΑΡΤΗΜΑ V
Δημοσιονομικές διατάξεις
των άρθρων 16 και 17που εφαρμόζονται στη Βουλγαρία και τη Ρουμανία
A.        Ποσά για τον υπολογισμό των εθνικών
ανωτάτων ορίων για ενισχύσεις που προβλέπονται στο άρθρο 16:
(σε
χιλιάδες ευρώ)
   || 2014 || 2015 
 Βουλγαρία || 805 847 || 808 188 
 Ρουμανία || 1 802 977 || 1 849 068 
Β.         Συνολικό ποσό των συμπληρωματικών
εθνικών άμεσων ενισχύσεων στο καθεστώς βασικής ενίσχυσης όπως προβλέπεται στο
άρθρο 17 παράγραφος 2:
(σε
χιλιάδες ευρώ)
   || 2014 || 2015 
 Βουλγαρία || 150 186 || 71 024 
 Ρουμανία || 330 971 || 156 618 
Γ.         Συνολικό ποσό των συμπληρωματικών
εθνικών άμεσων ενισχύσεων προς την ειδική καλλιεργητική ενίσχυση για το βαμβάκι
όπως προβλέπεται στο άρθρο 17 παράγραφος 3:
(σε
ευρώ)
   || 2014 || 2015 
 Βουλγαρία || 556 523 || 295 687 
ΠΑΡΑΡΤΗΜΑ VI
Μέσο μέγεθος γεωργικής
εκμετάλλευσης που πρέπει να εφαρμόζεται δυνάμει του άρθρου 36 παράγραφος 5
 Κράτος μέλος || Μέσο μέγεθος γεωργικής εκμετάλλευσης (σε εκτάρια) 
 Βέλγιο || 29 
 Βουλγαρία || 6 
 Τσεχική Δημοκρατία || 89 
 Δανία || 60 
 Γερμανία || 46 
 Εσθονία || 39 
 Ιρλανδία || 32 
 Ελλάδα || 5 
 Ισπανία || 24 
 Γαλλία || 52 
 Ιταλία || 8 
 Κύπρος || 4 
 Λετονία || 16 
 Λιθουανία || 12 
 Λουξεμβούργο || 57 
 Ουγγαρία || 7 
 Μάλτα || 1 
 Κάτω Χώρες || 25 
 Αυστρία || 19 
 Πολωνία || 6 
 Πορτογαλία || 13 
 Ρουμανία || 3 
 Σλοβενία || 6 
 Σλοβακία || 28 
 Φινλανδία || 34 
 Σουηδία || 43 
 Ηνωμένο Βασίλειο || 54 
ΠΑΡΑΡΤΗΜΑ VII
ΠΙΝΑΚΑΣ ΑΝΤΙΣΤΟΙΧΙΑΣ
 Κανονισμός (ΕΚ) αριθ. 73/2009 || Παρών κανονισμός || Κανονισμός (ΕΕ) αριθ. […] [HZR] 
 Άρθρο 1 || Άρθρο 1 || - 
 - || Άρθρο 2 || - 
 Άρθρο 2 || Άρθρο 4 || - 
 - || Άρθρο 5 παράγραφος 2 || - 
 Άρθρο 3 || Άρθρο 5 || - 
 Άρθρο 4 παράγραφος 1 || - || Άρθρο 91 
 Άρθρο 4 παράγραφος 2 || - || Άρθρο 95 
 Άρθρο 5 || - || Άρθρο 93 
 Άρθρο 6 παράγραφος 1 || - || Άρθρο 94 
 Άρθρο 6 παράγραφος 2 || - || - 
 Άρθρο 7 || - || - 
 Άρθρο 8 παράγραφοι 1 και 2 || Άρθρο 7 παράγραφοι 1 και 3 || - 
 - || Άρθρο 7 παράγραφος 2 || - 
 Άρθρο 9 || - || - 
 Άρθρο 10 || - || - 
 Άρθρο 11 παράγραφοι 1 και 2 || - || Άρθρο 25 παράγραφοι 1 και 2 
 - || Άρθρο 8 || - 
 Άρθρο 12 παράγραφοι 1 και 2 || - || Άρθρο 12 
 Άρθρο 12 παράγραφος 3 || - || Άρθρο 14 
 Άρθρο 12 παράγραφος 4 || - || - 
 Άρθρο 13 || - || Άρθρο 13 παράγραφος 2 
 Άρθρο 14 || - || Άρθρο 68 
 Άρθρο 15 || - || Άρθρο 69 
 Άρθρο 16 || - || Άρθρο 70 
 Άρθρο 17 || - || Άρθρο 71 
 Άρθρο 18 || - || Άρθρο 72 
 Άρθρο 19 || - || Άρθρο 73 
 Άρθρο 20 || - || Άρθρο 75 
 Άρθρο 21 || - || Άρθρο 75 παράγραφος 4 
 Άρθρο 22 || - || Άρθρο 96 
 Άρθρο 23 || - || Άρθρο 97 
 Άρθρο 24 || - || Άρθρο 99 
 Άρθρο 25 || - || Άρθρο 100 
 Άρθρο 26 || - || Άρθρο 63 
 Άρθρο 27 παράγραφος 1 || - || Άρθρο 102 παράγραφος 3 
 Άρθρο 27 παράγραφος 2 || - || Άρθρο 49 
 Άρθρο 27 παράγραφος 3 || - || Άρθρο 69 παράγραφος 3 
 - || Άρθρο 9 || - 
 Άρθρο 28 παράγραφοι 1 και 2 || Άρθρο 10 παράγραφοι 1, 3 και 4 || - 
 - || Άρθρο 10 παράγραφος 2 || - 
 Άρθρο 28 παράγραφος 3 || Άρθρο 23 παράγραφος 1 στοιχείο α) σημείο (ii) || - 
 - || Άρθρο 23 παράγραφος 1 στοιχείο α) σημείο (i) και στοιχεία γ) και δ) || - 
 - || Άρθρο 11 || - 
 Άρθρο 29 || - || Άρθρο 76 
 Άρθρο 30 || - || Άρθρο 62 
 Άρθρο 31 || - || Άρθρο 2 παράγραφος 2 
 Άρθρο 32 || Άρθρο 15 || - 
 Άρθρο 33 παράγραφος 1 || Άρθρο 18 παράγραφος 1 || - 
 - || Άρθρο 18 παράγραφος 2 || - 
 Άρθρο 34 παράγραφοι 1 και 2 || Άρθρο 25 παράγραφοι 1 και 2 || - 
 Άρθρο 35 || Άρθρο 26 || - 
 Άρθρο 36 || - || - 
 Άρθρο 37 || Άρθρο 12 || - 
 - || Άρθρο 14 || - 
 Άρθρο 38 || - || - 
 Άρθρο 39 παράγραφος 1 || Άρθρο 25 παράγραφος 3 || - 
 Άρθρο 40 παράγραφος 1 || Άρθρο 6 παράγραφος 1 || - 
 Άρθρο 40 παράγραφος 2 || Άρθρο 19 παράγραφος 3 || - 
 Άρθρο 41 παράγραφος 1 || Άρθρο 23 παράγραφος 1 || - 
 Άρθρο 41 παράγραφος 2 || Άρθρο 23 παράγραφοι 3 και 4 || - 
 Άρθρο 41 παράγραφος 3 || Άρθρο 23 παράγραφος 5 στοιχείο α) || - 
 Άρθρο 41 παράγραφος 5 || Άρθρο 23 παράγραφος 5 στοιχείο β) || - 
 - || Άρθρο 23 παράγραφοι 2, 6 και 7 || - 
 Άρθρο 41 παράγραφος 6 || Άρθρο 22 παράγραφος 4 || - 
 Άρθρο 42 || Άρθρο 24 παράγραφος 1 στοιχείο β) || - 
 Άρθρο 43 παράγραφοι 1 και 2 || Άρθρο 25 παράγραφοι 1 και 2 || - 
 Άρθρο 43 παράγραφος 3 || - || - 
 Άρθρο 44 || - || - 
 Άρθρο 45 || - || - 
 - || - || - 
 - || Άρθρο 19 παράγραφοι 1 και 2 || - 
 Άρθρο 46 παράγραφοι 1 έως 4 || Άρθρο 20 παράγραφοι 1 έως 4 || - 
 Άρθρο 46 παράγραφος 5 || - || - 
 - || Άρθρο 21 ||   
 Άρθρο 47 παράγραφος 1 || - || - 
 Άρθρο 47 παράγραφος 2 || Άρθρο 22 παράγραφος 1 περιφερειακή εφαρμογή || - 
 - || Άρθρο 22 παράγραφος 1 περιφερειακή εφαρμογή || - 
 - || Άρθρο 22 παράγραφοι 2, 3, 5, 6 και 7 || - 
 Άρθρο 48 || - || - 
 Άρθρο 49 || - || - 
 Άρθρο 50 || - || - 
 Άρθρο 51 || - || - 
 Άρθρο 52 || - || - 
 Άρθρο 53 || - || - 
 Άρθρο 54 || - || - 
 Άρθρο 55 || - || - 
 Άρθρο 56 || - || - 
 Άρθρο 57 || - || - 
 Άρθρο 58 || - || - 
 Άρθρο 59 || - || - 
 Άρθρο 60 || - || - 
 Άρθρο 61 || - || - 
 Άρθρο 62 || - || - 
 Άρθρο 63 || - || - 
 Άρθρο 64 || - || - 
 Άρθρο 65 || - || - 
 Άρθρο 66 || - || - 
 Άρθρο 67 || - || - 
 Άρθρο 68 || - || - 
 Άρθρο 69 || - || - 
 Άρθρο 70 || - || - 
 Άρθρο 71 || - || - 
 Άρθρο 72 || - || - 
 Άρθρο 73 || - || - 
 Άρθρο 74 || - || - 
 Άρθρο 75 || - || - 
 Άρθρο 76 || - || - 
 Άρθρο 77 || - || - 
 Άρθρο 78 || - || - 
 Άρθρο 79 || - || - 
 Άρθρο 80 || - || - 
 Άρθρο 81 || - || - 
 Άρθρο 82 || - || - 
 Άρθρο 83 || - || - 
 Άρθρο 84 || - || - 
 Άρθρο 85 || - || - 
 Άρθρο 86 || - || - 
 Άρθρο 87 || - || - 
 Άρθρο 88 || Άρθρο 42 || - 
 Άρθρο 89 || Άρθρο 43 || - 
 Άρθρο 90 || Άρθρο 44 || - 
 Άρθρο 91 || Άρθρο 45 || - 
 Άρθρο 92 || Άρθρο 46 || - 
 Άρθρο 93 || - || - 
 Άρθρο 94 || - || - 
 Άρθρο 95 || - || - 
 Άρθρο 96 || - || - 
 Άρθρο 97 || - || - 
 Άρθρο 98 || - || - 
 Άρθρο 99 || - || - 
 Άρθρο 100 || - || - 
 Άρθρο 101 || - || - 
 Άρθρο 102 || - || - 
 Άρθρο 103 || - || - 
 Άρθρο 104 || - || - 
 Άρθρο 105 || - || - 
 Άρθρο 106 || - || - 
 Άρθρο 107 || - || - 
 Άρθρο 108 || - || - 
 Άρθρο 109 || - || - 
 Άρθρο 110 || - || - 
 Άρθρο 111 || - || - 
 Άρθρο 112 || - || - 
 Άρθρο 113 || - || - 
 Άρθρο 114 || - || - 
 Άρθρο 115 || - || - 
 Άρθρο 116 || - || - 
 Άρθρο 117 || - || - 
 Άρθρο 118 || - || - 
 Άρθρο 119 || - || - 
 Άρθρο 120 || - || - 
 Άρθρο 121 || Άρθρο 16 || - 
 Άρθρο 122 || - || - 
 Άρθρο 123 || - || - 
 Άρθρο 124 || - || - 
 Άρθρο 124 παράγραφος 6 || - || Άρθρο 98 
 Άρθρο 125 || - || - 
 Άρθρο 126 || - || - 
 Άρθρο 127 || - || - 
 Άρθρο 128 || - || - 
 Άρθρο 129 || - || - 
 Άρθρο 130 || - || - 
 Άρθρο 131 || - || - 
 Άρθρο 132 || Άρθρο 17 || - 
 Άρθρο 133 || - || - 
 - || Άρθρο 28 || - 
 - || Άρθρο 29 || - 
 - || Άρθρο 20 || - 
 - || Άρθρο 31 || - 
 - || Άρθρο 32 || - 
 - || Άρθρο 33 || - 
 - || Άρθρο 34 || - 
 - || Άρθρο 35 || - 
 - || Άρθρο 36 || - 
 - || Άρθρο 37 || - 
 - || Άρθρο 47 || - 
 - || Άρθρο 48 || - 
 - || Άρθρο 49 || - 
 - || Άρθρο 50 || - 
 - || Άρθρο 51 || - 
 Άρθρο 134 || - || - 
 Άρθρο 135 || - || - 
 Άρθρο 136 || - || - 
 - || Άρθρο 52 || - 
 Άρθρο 137 || - || - 
 Άρθρο 138 || Άρθρο 3 || - 
 Άρθρο 139 || Άρθρο 13 || - 
 Άρθρο 140 || Άρθρο 53 || - 
 Άρθρο 141 || Άρθρο 56 || - 
 Άρθρο 142 || Άρθρο 55 || - 
 Άρθρο 142 στοιχείο ιη) || Άρθρο 54 || - 
 Άρθρο 143 || - || - 
 Άρθρο 144 || - || - 
 Άρθρο 145 || - || - 
 Άρθρο 146 || Άρθρο 55 || - 
 Άρθρο 146a || - || - 
 Άρθρο 147 || Άρθρο 56 || - 
 Άρθρο 148 || - || - 
 Άρθρο 149 || Άρθρο 57 || - 
ΝΟΜΟΘΕΤΙΚΟ
ΔΗΜΟΣΙΟΝΟΜΙΚΟ ΔΕΛΤΙΟ

1.                      
ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ
1.1.                
Ονομασία της πρότασης/πρωτοβουλίας 

-        Πρόταση
κανονισμού του Ευρωπαϊκού Κοινοβουλίου και του Συμβουλίου για τη θέσπιση
κανόνων σχετικά με τις άμεσες ενισχύσεις στους γεωργούς βάσει καθεστώτων
στήριξης στο πλαίσιο της κοινής γεωργικής πολιτικής·
-        Πρόταση
κανονισμού του Ευρωπαϊκού Κοινοβουλίου και του Συμβουλίου για τη θέσπιση κοινής
οργάνωσης των αγορών γεωργικών προϊόντων (κανονισμός ενιαίας ΚΟΑ)·
-        Πρόταση
κανονισμού του Ευρωπαϊκού Κοινοβουλίου και του Συμβουλίου για τη στήριξη της
αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης
(ΕΓΤΑΑ)·
-        Πρόταση
κανονισμού του Ευρωπαϊκού Κοινοβουλίου και του Συμβουλίου για τη χρηματοδότηση,
τη διαχείριση και την παρακολούθηση της κοινής γεωργικής πολιτικής·
-        Πρόταση
κανονισμού του Ευρωπαϊκού Κοινοβουλίου και του Συμβουλίου για την τροποποίηση
του κανονισμού (ΕΚ) αριθ. 73/2009 του Συμβουλίου όσον αφορά την εφαρμογή των
άμεσων ενισχύσεων στους γεωργούς για το έτος 2013·
-        Πρόταση
κανονισμού του Συμβουλίου για τη θέσπιση μέτρων σχετικά με τον καθορισμό
ορισμένων ενισχύσεων και επιστροφών που συνδέονται με την κοινή οργάνωση των
αγορών γεωργικών προϊόντων·
-        Πρόταση
κανονισμού του Ευρωπαϊκού Κοινοβουλίου και του Συμβουλίου για την τροποποίηση
του κανονισμού (ΕΚ) αριθ. 1234/2007 του Συμβουλίου όσον αφορά το καθεστώς
ενιαίας ενίσχυσης και τη στήριξη στους αμπελοκαλλιεργητές.

1.2.                
Σχετικός(οί) τομέας(είς) πολιτικής που αφορά(ούν)
τη δομή ΔΒΔ/ΠΒΔ[28] 

Τομέας
Πολιτικής 05 που υπάγεται στον Τομέα 2

1.3.                
Χαρακτήρας της πρότασης/πρωτοβουλίας (νομοθετικό
πλαίσιο για την ΚΓΠ μετά το 2013)

x Η πρόταση/πρωτοβουλία αφορά νέα δράση 
¨ Η
πρόταση/πρωτοβουλία αφορά νέα δράση μετά από πιλοτικό έργο/προπαρασκευαστική
δράση[29]

x Η πρόταση/πρωτοβουλία αφορά την παράταση
υφιστάμενης δράσης 
x Η πρόταση/πρωτοβουλία αφορά δράση
προσανατολισμένη προς νέα δράση 

1.4.                
Στόχοι
1.4.1.          
Ο(οι) πολυετής(είς) στρατηγικός(οί) στόχος(οι) της
Επιτροπής που αφορά η πρόταση/πρωτοβουλία 

Για
την προώθηση της αποδοτικής χρήσης των πόρων με σκοπό την έξυπνη, βιώσιμη και
χωρίς αποκλεισμούς ανάπτυξη της γεωργίας και της αγροτικής ανάπτυξης της ΕΕ
σύμφωνα με τη στρατηγική «Ευρώπη 2020», η ΚΓΠ επιδιώκει τους ακόλουθους
στόχους:
-
Βιώσιμη παραγωγή τροφίμων·
-
Βιώσιμη διαχείριση των φυσικών πόρων και δράση για την κλιματική αλλαγή·
-
Ισορροπημένη εδαφική ανάπτυξη.

1.4.2.          
Ειδικός(οί) στόχος(οι) και δραστηριότητα(ες)
ΔΒΔ/ΠΒΔ

Ειδικοί στόχοι για τον τομέα πολιτικής 05:
Ειδικός στόχος αριθ. 1: 
Παροχή
περιβαλλοντικών δημόσιων αγαθών
Ειδικός στόχος αριθ. 2: 
Παροχή
αποζημίωσης όσον αφορά δυσκολίες στην παραγωγή σε περιοχές με συγκεκριμένους
φυσικούς περιορισμούς
Ειδικός στόχος αριθ. 3: 
Συνέχιση
των δράσεων μετριασμού της κλιματικής αλλαγής και προσαρμογής
Ειδικός στόχος αριθ. 4: 
Διαχείριση
του προϋπολογισμού της ΕΕ (ΚΓΠ) σύμφωνα με υψηλά επίπεδα δημοσιονομικής
διαχείρισης
Ειδικός στόχος για το ABB 05 02 – Παρεμβάσεις στις γεωργικές αγορές: 
Ειδικός στόχος αριθ. 5: 
Βελτίωση
της ανταγωνιστικότητας του γεωργικού τομέα και αύξηση του μεριδίου
προστιθέμενης αξίας του στην τροφική αλυσίδα
Ειδικός στόχος για το ABB 05 03 – Άμεσες ενισχύσεις:
Ειδικός στόχος αριθ. 6:
Συμβολή
στα γεωργικά εισοδήματα και περιορισμός της μεταβλητότητάς τους
Ειδικοί στόχοι για το ABB 05 04 – Αγροτική ανάπτυξη:
Ειδικός στόχος αριθ. 7 
Ενίσχυση
της πράσινης ανάπτυξης μέσω της καινοτομίας
Ειδικός στόχος αριθ. 8: 
Στήριξη
της αγροτικής απασχόλησης και διατήρηση του κοινωνικού ιστού στις αγροτικές
περιοχές
Ειδικός στόχος αριθ. 9 
Βελτίωση
της αγροτικής οικονομίας και προώθηση της διαφοροποίησης
Ειδικός στόχος αριθ. 10 
Ενθάρρυνση
της διαρθρωτικής ποικιλομορφίας στα συστήματα των γεωργικών εκμεταλλεύσεων

1.4.3.          
Αναμενόμενο(-α) αποτέλεσμα(τα) και αντίκτυπος

Δεν
είναι δυνατόν να καθοριστούν ποσοτικοί στόχοι για τους δείκτες αντικτύπου στο
παρόν στάδιο. Τα γενικά οικονομικά, περιβαλλοντικά και κοινωνικά αποτελέσματα
που μετρώνται από τους εν λόγω δείκτες, παρότι μπορούν να επηρεαστούν από την
πολιτική, θα εξαρτηθούν σε τελική ανάλυση επίσης από τις επιπτώσεις μιας σειράς
εξωτερικών παραγόντων, οι οποίοι, σύμφωνα με πρόσφατες εμπειρίες, έχουν
καταστεί σημαντικοί και απρόβλεπτοι. Διεξάγεται περαιτέρω ανάλυση, η οποία θα
ολοκληρωθεί για την περίοδο μετά το 2013.
Όσον
αφορά τις άμεσες ενισχύσεις, τα κράτη μέλη θα έχουν τη δυνατότητα να
αποφασίζουν, σε περιορισμένο βαθμό, σχετικά με την εφαρμογή ορισμένων
συνιστωσών των καθεστώτων άμεσων ενισχύσεων.
Για
την αγροτική ανάπτυξη, τα αναμενόμενα αποτελέσματα και ο αναμενόμενος
αντίκτυπος θα εξαρτηθούν από τα προγράμματα αγροτικής ανάπτυξης τα οποία θα
υποβάλουν τα κράτη μέλη στην Επιτροπή. Τα κράτη μέλη θα κληθούν να καθορίσουν
στόχους στα προγράμματά τους. 

1.4.4.          
Δείκτες αποτελεσμάτων και αντικτύπου 

Οι
προτάσεις προβλέπουν τη θέσπιση ενός κοινού πλαισίου παρακολούθησης και
αξιολόγησης με σκοπό τη μέτρηση των επιδόσεων της κοινής γεωργικής πολιτικής.
Στο εν λόγω πλαίσιο περιλαμβάνονται όλα τα μέσα που συνδέονται με την
παρακολούθηση και την αξιολόγηση των μέτρων της ΚΓΠ και ιδίως των άμεσων
ενισχύσεων, των μέτρων παρέμβασης στην αγορά και των μέτρων αγροτικής
ανάπτυξης, καθώς και της εφαρμογής της πολλαπλής συμμόρφωσης.
Ο
αντίκτυπος αυτών των μέτρων της ΚΓΠ μετριέται σε σχέση με τους ακόλουθους
στόχους:
α)       βιώσιμη
παραγωγή τροφίμων, με έμφαση στο γεωργικό εισόδημα, στην γεωργική
παραγωγικότητα και στη σταθερότητα των τιμών.
β)       αειφόρος
διαχείριση των φυσικών πόρων και δράση για την κλιματική αλλαγή, με έμφαση στις
εκπομπές αερίων θερμοκηπίου, στη βιοποικιλότητα, στο έδαφος και τα ύδατα·
γ)       ισόρροπη
εδαφική ανάπτυξη, με έμφαση στην αγροτική απασχόληση, στην οικονομική ανάπτυξη
και στη φτώχεια στις αγροτικές περιοχές.
Η
Επιτροπή καθορίζει, με εκτελεστικές πράξεις, μια δέσμη δεικτών, ειδικών για
τους εν λόγω στόχους και περιοχές.
Επιπλέον,
όσον αφορά την αγροτική ανάπτυξη, προτείνεται ένα ενισχυμένο κοινό σύστημα
παρακολούθησης και αξιολόγησης. Σκοπός του συστήματος αυτού είναι α) να
καταδεικνύει την πρόοδο και τα επιτεύγματα της πολιτικής αγροτικής ανάπτυξης και
να εκτιμά τον αντίκτυπο, την αποτελεσματικότητα, την αποδοτικότητα και τη
συνάφεια των παρεμβάσεων της πολιτικής αγροτικής ανάπτυξης, β) να συμβάλλει
στην καλύτερα στοχευμένη στήριξη της αγροτικής ανάπτυξης και γ) να υποστηρίζει
μια κοινή διαδικασία εκμάθησης σχετικά με την παρακολούθηση και την αξιολόγηση.
Η Επιτροπή θα καταρτίσει, με εκτελεστικές πράξεις, κατάλογο κοινών δεικτών
συνδεόμενων με τις προτεραιότητες πολιτικής.

1.5.                
Αιτιολόγηση της πρότασης/πρωτοβουλίας 
1.5.1.          
Βραχυπρόθεσμη ή μακροπρόθεσμη κάλυψη αναγκών 

Προκειμένου
να επιτευχθούν οι πολυετείς στρατηγικοί στόχοι της ΚΓΠ που αποτελούν άμεση
μεταφορά της στρατηγικής «Ευρώπη 2020» για τις ευρωπαϊκές αγροτικές περιοχές
και να εκπληρωθούν οι σχετικές απαιτήσεις της Συνθήκης, οι προτάσεις αποβλέπουν
στη θέσπιση του νομοθετικού πλαισίου για την κοινή γεωργική πολιτική για την
περίοδο μετά το 2013. 

1.5.2.          
Προστιθέμενη αξία παρέμβασης της ΕΕ

Η
μελλοντική ΚΓΠ δεν θα είναι μια πολιτική που εξυπηρετεί μόνο ένα μικρό αλλά
σημαντικό τμήμα της οικονομίας της ΕΕ, αλλά επίσης μια πολιτική στρατηγικής
σημασίας για την επισιτιστική ασφάλεια, το περιβάλλον και την εδαφική
ισορροπία. Συνεπώς, η ΚΓΠ, ως πραγματικά κοινή πολιτική, προβαίνει στην πλέον
αποδοτική χρήση των περιορισμένων δημοσιονομικών πόρων, διατηρώντας μια βιώσιμη
γεωργία σε ολόκληρη την ΕΕ, αντιμετωπίζοντας σημαντικά διασυνοριακά προβλήματα,
όπως η αλλαγή του κλίματος, και ενισχύοντας την αλληλεγγύη μεταξύ κρατών μελών.
Όπως
αναφέρεται στην ανακοίνωση της Επιτροπής «Προϋπολογισμός για την Ευρώπη 2020»[30], η ΚΓΠ είναι μια αυθεντικά
ευρωπαϊκή πολιτική. Αντί να εφαρμόζονται 27 χωριστές γεωργικές πολιτικές και
προϋπολογισμοί, τα κράτη μέλη συγκεντρώνουν τους πόρους για την εφαρμογή
ενιαίας ευρωπαϊκής πολιτικής με έναν ενιαίο ευρωπαϊκό προϋπολογισμό. Αυτό
σημαίνει φυσικά ότι η ΚΓΠ αντιπροσωπεύει σημαντικό ποσοστό του προϋπολογισμού
της ΕΕ. Εντούτοις, αυτή η προσέγγιση είναι και πιο αποτελεσματική και πιο
οικονομική σε σχέση με μια ασυντόνιστη εθνική προσέγγιση.

1.5.3.          
Διδάγματα που αποκομίστηκαν από ανάλογες εμπειρίες
του παρελθόντος

Με
βάση την αξιολόγηση του σημερινού πλαισίου άσκησης πολιτικής, εκτενείς
διαβουλεύσεις με τα ενδιαφερόμενα μέρη καθώς και ανάλυση των μελλοντικών
προκλήσεων και αναγκών, πραγματοποιήθηκε διεξοδική εκτίμηση επιπτώσεων.
Περισσότερες λεπτομέρειες περιλαμβάνονται στην εκτίμηση επιπτώσεων και στην
αιτιολογική έκθεση που συνοδεύουν τις νομικές προτάσεις.

1.5.4.          
Συνέπεια και ενδεχόμενη συνέργεια με άλλα συναφή
μέσα

Οι
νομοθετικές προτάσεις τις οποίες αφορά το παρόν δημοσιονομικό δελτίο
εντάσσονται στο ευρύτερο πλαίσιο της πρότασης κανονισμού ενιαίου πλαισίου, που
καθορίζει κοινούς κανόνες για τα ταμεία του κοινού στρατηγικού πλαισίου (ΕΓΤΑΑ,
ΕΤΠΕ, ΕΚΤ, Ταμείο Σύγκλισης και ΕΤΘΑ). Ο εν λόγω κανονισμός-πλαίσιο θα συμβάλει
σημαντικά στη μείωση του διοικητικού φόρτου, στην αποτελεσματική χρησιμοποίηση
των πόρων της ΕΕ και στην εφαρμογή της απλούστευσης στην πράξη. Αποτελεί επίσης
τη βάση για τις νέες έννοιες του κοινού στρατηγικού πλαισίου για όλα τα εν λόγω
ταμεία, καθώς και για τις επικείμενες συμβάσεις σύμπραξης που θα καλύπτουν
επίσης τα ταμεία αυτά.
Το
κοινό στρατηγικό πλαίσιο που θα θεσπιστεί θα μετατρέψει τους στόχους και τις
προτεραιότητες της στρατηγικής «Ευρώπη 2020» σε προτεραιότητες του ΕΓΤΑΑ σε
συνδυασμό με το ΕΚΤ, το Ταμείο Σύγκλισης και το ΕΤΘΑ, διασφαλίζοντας με τον
τρόπο αυτό την ολοκληρωμένη χρήση των κονδυλίων για την επίτευξη κοινών στόχων.

Το
κοινό στρατηγικό πλαίσιο θα δημιουργήσει επίσης μηχανισμούς συντονισμού με
άλλες συναφείς πολιτικές και μέσα της Ένωσης.
Επιπλέον,
όσον αφορά την ΚΓΠ, θα προκύψουν σημαντικές συνέργειες και αποτελέσματα
απλούστευσης από την εναρμόνιση και την ευθυγράμμιση των κανόνων διαχείρισης
και ελέγχου για τον πρώτο (ΕΓΤΕ) και τον δεύτερο πυλώνα (ΕΓΤΑΑ) της ΚΓΠ. Θα
πρέπει να διατηρηθεί ο ισχυρός δεσμός μεταξύ του ΕΓΤΕ και του ΕΓΤΑΑ και να
εξακολουθήσουν να υφίστανται οι δομές που έχουν ήδη δρομολογηθεί στα κράτη
μέλη.

1.6.                
Διάρκεια και δημοσιονομικός
αντίκτυπος της δράσης

x Πρόταση/πρωτοβουλία περιορισμένης
διάρκειας (όσον αφορά τα σχέδια κανονισμών για τις άμεσες ενισχύσεις, την αγροτική
ανάπτυξη και τους μεταβατικούς κανονισμούς)
–     
x   Ισχύουσα πρόταση/πρωτοβουλία από την 01/01/2014
μέχρι την 31/12/2020 
–     
x   Δημοσιονομικός αντίκτυπος για την περίοδο του
προσεχούς πολυετούς δημοσιονομικού πλαισίου. Όσον αφορά την αγροτική ανάπτυξη,
αντίκτυπος στις ενισχύσεις έως το 2023.
x Πρόταση/πρωτοβουλία απεριόριστης
διάρκειας (όσον αφορά το σχέδιο κανονισμού για την ενιαία ΚΟΑ και τον οριζόντιο
κανονισμό)
–     
Εφαρμογή από το 2014

1.7.                
Προβλεπόμενος(οι) τρόπος(οι) διαχείρισης[31] 

X Κεντρική άμεση διαχείριση από την
Επιτροπή 
¨ Κεντρική έμμεση διαχείριση με ανάθεση καθηκόντων εκτέλεσης σε:
–     
¨  εκτελεστικούς οργανισμούς 
–     
¨  οργανισμούς που έχουν συσταθεί από τις Κοινότητες[32] 
–     
¨  εθνικούς δημόσιους οργανισμούς / οργανισμούς με αποστολή δημόσιας
υπηρεσίας 
–     
¨  πρόσωπα επιφορτισμένα με την εκτέλεση συγκεκριμένων δράσεων δυνάμει
του τίτλου V της συνθήκης για την Ευρωπαϊκή Ένωση, όπως προσδιορίζονται στην
αντίστοιχη βασική πράξη κατά την έννοια του άρθρου 49 του δημοσιονομικού
κανονισμού 
x Επιμερισμένη διαχείριση με τα κράτη μέλη 
¨ Αποκεντρωμένη διαχείριση με τρίτες χώρες 
¨ Από κοινού διαχείριση με διεθνείς οργανισμούς (να προσδιοριστεί)
Παρατηρήσεις 
Καμία
τροποποίηση επί της ουσίας σε σύγκριση με τη σημερινή κατάσταση, δηλαδή η
διαχείριση του μεγαλύτερου μέρους των δαπανών τις οποίες αφορούν οι νομοθετικές
πράξεις για τη μεταρρύθμιση της ΚΓΠ θα πραγματοποιείται με επιμερισμένη
διαχείριση με τα κράτη μέλη. Ωστόσο, ένα πολύ μικρό μέρος θα εξακολουθήσει να
αποτελεί αντικείμενο άμεσης κεντρικής διαχείρισης από την Επιτροπή.

2.                      
ΜΕΤΡΑ ΔΙΑΧΕΙΡΙΣΗΣ 
2.1.                
Διατάξεις στον τομέα της παρακολούθησης και της
υποβολής εκθέσεων

Όσον
αφορά την παρακολούθηση και την αξιολόγηση της ΚΓΠ, η Επιτροπή θα υποβάλλει
κάθε 4 έτη έκθεση στο Ευρωπαϊκό Κοινοβούλιο και στο Συμβούλιο· η πρώτη έκθεση
θα υποβληθεί το αργότερο στα τέλη του 2017.
Η
διάταξη αυτή συμπληρώνεται με ειδικές διατάξεις σε όλους τους τομείς της ΚΓΠ
και οι διάφορες απαιτήσεις υποβολής εκθέσεων και κοινοποίησης θα
διευκρινίζονται αναλυτικά στους κανόνες εφαρμογής. 
Όσον
αφορά την αγροτική ανάπτυξη, προβλέπονται επίσης κανόνες για την παρακολούθηση
σε επίπεδο προγράμματος, οι οποίοι θα ευθυγραμμιστούν με τα άλλα ταμεία και θα
συνδεθούν με τις εκ των προτέρων, τις ενδιάμεσες και τις εκ των υστέρων
αξιολογήσεις.

2.2.                
Σύστημα διαχείρισης και ελέγχου 
2.2.1.          
Κίνδυνος(οι) που έχει(ουν) επισημανθεί 

Υπάρχουν
περισσότεροι από επτά εκατομμύρια δικαιούχοι της ΚΓΠ, οι οποίοι λαμβάνουν
στήριξη στο πλαίσιο ενός ευρέος φάσματος διαφόρων καθεστώτων ενίσχυσης, το
καθένα από τα οποία έχει λεπτομερή και ενίοτε σύνθετα κριτήρια επιλεξιμότητας.
Η
μείωση του ποσοστού σφάλματος στον τομέα της κοινής γεωργικής πολιτικής μπορεί
ήδη να εκληφθεί ως τάση. Έτσι, πιο πρόσφατα, ένα ποσοστό σφάλματος που
προσεγγίζει το 2% επιβεβαιώνει τη συνολικά θετική αξιολόγηση των προηγούμενων
ετών. Προβλέπεται να συνεχιστούν οι προσπάθειες προκειμένου να επιτευχθεί
ποσοστό σφάλματος κάτω του 2%.

2.2.2.          
Προβλεπόμενη(ες) μέθοδος(οι) ελέγχου 

Η
νομοθετική δέσμη, και ιδίως η πρόταση κανονισμού για τη χρηματοδότηση, τη
διαχείριση και την παρακολούθηση της κοινής γεωργικής πολιτικής, προβλέπει να
διατηρήσει και να ενισχύσει το σημερινό σύστημα που θεσπίστηκε με τον κανονισμό
(ΕΚ) αριθ. 1290/2005. Προβλέπεται μια υποχρεωτική διοικητική δομή σε επίπεδο
κράτους μέλους, με κεντρικό άξονα τους διαπιστευμένους οργανισμούς πληρωμών, οι
οποίοι είναι υπεύθυνοι για τη διενέργεια των ελέγχων σε επίπεδο τελικού
δικαιούχου σύμφωνα με τις αρχές που ορίζονται στο σημείο 2.3. Κάθε έτος, ο
επικεφαλής κάθε οργανισμού πληρωμών οφείλει να υποβάλει δήλωση αξιοπιστίας η
οποία καλύπτει την πληρότητα, την ακρίβεια και την αξιοπιστία των λογαριασμών,
την ορθή λειτουργία των συστημάτων εσωτερικού ελέγχου, καθώς και τη νομιμότητα
και την κανονικότητα των σχετικών πράξεων. Ένας ανεξάρτητος ελεγκτικός φορέας
καλείται να εκφέρει γνώμη σχετικά με το σύνολο των τριών αυτών στοιχείων.
Η
Επιτροπή θα εξακολουθήσει να ελέγχει τις γεωργικές δαπάνες, ακολουθώντας
προσέγγιση βασιζόμενη στην ανάλυση του κινδύνου ώστε να εξασφαλίζεται ότι οι
έλεγχοι επικεντρώνονται στους τομείς υψίστου κινδύνου. Όποτε οι έλεγχοι αυτοί
αποκαλύπτουν ότι πραγματοποιήθηκαν δαπάνες κατά παράβαση των ενωσιακών κανόνων,
τα σχετικά ποσά θα αποκλείονται από την ενωσιακή χρηματοδότηση στο πλαίσιο του
συστήματος εκκαθάρισης ως προς τη συμμόρφωση.
Όσον
αφορά το κόστος των ελέγχων, παρέχεται λεπτομερής ανάλυση στο παράρτημα 8 της
εκτίμησης επιπτώσεων που συνοδεύει τις νομοθετικές προτάσεις.

2.3.                
Μέτρα για την πρόληψη περιπτώσεων απάτης και
παρατυπίας 

Η
νομοθετική δέσμη, και ιδίως η πρόταση κανονισμού για τη χρηματοδότηση, τη
διαχείριση και την παρακολούθηση της κοινής γεωργικής πολιτικής, προβλέπει να
διατηρήσει και να ενισχύσει τα σημερινά λεπτομερή συστήματα ελέγχου και
επιβολής κυρώσεων προς εφαρμογή από τους οργανισμούς πληρωμών, με κοινά βασικά
στοιχεία και ειδικούς κανόνες προσαρμοσμένους στις ιδιαιτερότητες κάθε
καθεστώτος ενισχύσεων. Τα συστήματα προβλέπουν συνήθως εκτεταμένους
διοικητικούς ελέγχους του 100% των αιτήσεων ενίσχυσης, διασταυρούμενους
ελέγχους με άλλες βάσεις δεδομένων όποτε κρίνεται σκόπιμο, καθώς και επιτόπιους
ελέγχους πριν από την πληρωμή ελάχιστου αριθμού συναλλαγών, ανάλογα με τον
κίνδυνο που συνδέεται με το συγκεκριμένο καθεστώς. Σε περίπτωση που αυτοί οι
επιτόπιοι έλεγχοι αποκαλύψουν μεγάλο αριθμό παρατυπιών, πρέπει να διενεργηθούν
συμπληρωματικοί έλεγχοι. Στο πλαίσιο αυτό, το κατεξοχήν σημαντικότερο σύστημα
είναι το ολοκληρωμένο σύστημα διαχείρισης και ελέγχου (ΟΣΔΕ), το οποίο κατά το
οικονομικό έτος 2010 κάλυψε περίπου το 80% των συνολικών δαπανών στο πλαίσιο
του ΕΓΤΕ και του ΕΓΤΑΑ. Η Επιτροπή θα εξουσιοδοτηθεί να επιτρέπει τη μείωση του
αριθμού των επιτόπιων ελέγχων όσον αφορά τα κράτη μέλη στα οποία υπάρχουν
συστήματα ελέγχου που λειτουργούν ορθά και χαμηλά ποσοστά σφάλματος.
Η
δέσμη προβλέπει επιπλέον ότι τα κράτη μέλη προλαμβάνουν, εντοπίζουν και
διορθώνουν τις παρατυπίες και την απάτη, επιβάλλουν αποτελεσματικές,
αποτρεπτικές και αναλογικές κυρώσεις, όπως ορίζεται στην ενωσιακή νομοθεσία ή
στο εθνικό δίκαιο, και ανακτούν τις τυχόν παράτυπες πληρωμές συν τους τόκους.
Περιλαμβάνει έναν αυτόματο μηχανισμό εκκαθάρισης για τις υποθέσεις παρατυπιών,
ο οποίος προβλέπει ότι στις περιπτώσεις που η ανάκτηση δεν έχει πραγματοποιηθεί
εντός προθεσμίας τεσσάρων ετών από την ημερομηνία της αίτησης είσπραξης ή οκτώ
ετών σε περίπτωση δικαστικής δίωξης, τα μη ανακτηθέντα ποσά βαρύνουν το οικείο
κράτος μέλος. Ο μηχανισμός αυτός θα αποτελέσει ισχυρό κίνητρο για την ταχύτερη
δυνατή ανάκτηση των παράτυπων πληρωμών από τα κράτη μέλη. 

3.                      
ΕΚΤΙΜΩΜΕΝΟΣ ΔΗΜΟΣΙΟΝΟΜΙΚΟΣ ΑΝΤΙΚΤΥΠΟΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

Τα ποσά που αναφέρονται στο παρόν δημοσιονομικό
δελτίο εκφράζονται σε τρέχουσες τιμές και σε αναλήψεις υποχρεώσεων.
Επιπλέον των τροποποιήσεων που προκύπτουν από τις
νομοθετικές προτάσεις που απαριθμούνται κατωτέρω στους συνοδευτικούς πίνακες,
οι νομοθετικές προτάσεις συνεπάγονται περαιτέρω τροποποιήσεις οι οποίες δεν
έχουν δημοσιονομικό αντίκτυπο.
Στο παρόν στάδιο, η εφαρμογή δημοσιονομικής
πειθαρχίας δεν μπορεί να αποκλειστεί για οποιοδήποτε από τα έτη της περιόδου
2014-2020. Ωστόσο, το ενδεχόμενο αυτό δεν θα εξαρτηθεί από τις ίδιες τις
προτάσεις μεταρρύθμισης, αλλά από άλλους παράγοντες, όπως η εκτέλεση των άμεσων
ενισχύσεων ή μελλοντικές εξελίξεις στις γεωργικές αγορές.
Όσον αφορά τις άμεσες ενισχύσεις, τα επεκταθέντα
καθαρά ανώτατα όρια για το 2014 (ημερολογιακό έτος 2013) που περιέχονται στην πρόταση
σχετικά με τη μετάβαση είναι υψηλότερα από τα ποσά που διατίθενται για τις
άμεσες ενισχύσεις που αναφέρονται στους συνοδευτικούς πίνακες. Σκοπός της
επέκτασης αυτής είναι να διασφαλιστεί η συνέχιση της ισχύουσας νομοθεσίας σε
ένα σενάριο στο οποίο όλα τα άλλα στοιχεία παραμένουν αμετάβλητα, με την
επιφύλαξη της ενδεχόμενης ανάγκης εφαρμογής του μηχανισμού δημοσιονομικής
πειθαρχίας. 
Οι προτάσεις μεταρρύθμισης περιέχουν διατάξεις οι
οποίες παρέχουν στα κράτη μέλη ορισμένη ευελιξία στο πλαίσιο της χορήγησης
άμεσων ενισχύσεων ή ενισχύσεων για την αγροτική ανάπτυξη. Σε περίπτωση που τα
κράτη μέλη αποφασίσουν να κάνουν χρήση της εν λόγω ευελιξίας, αυτό θα έχει
δημοσιονομικό αντίκτυπο στα συγκεκριμένα χρηματικά ποσά, που δεν μπορεί να
ποσοτικοποιηθεί στο παρόν στάδιο. 
Το παρόν δημοσιονομικό δελτίο δεν λαμβάνει υπόψη
την πιθανή χρήση του αποθεματικού για την αντιμετώπιση κρίσεων. Πρέπει να
επισημανθεί ότι τα ποσά τα οποία λαμβάνονται υπόψη για τις δαπάνες που
συνδέονται με την αγορά δεν βασίζονται σε αγορές από δημόσια παρέμβαση ούτε σε
άλλα μέτρα σχετικά με κατάσταση κρίσης σε οποιονδήποτε τομέα.

3.1.                
Τομέας(είς) του πολυετούς δημοσιονομικού πλαισίου
και γραμμή(ές) δαπανών του προϋπολογισμού που επηρεάζονται 

Πίνακας 1: Ποσά για την ΚΓΠ
συμπεριλαμβανομένων των συμπληρωματικών ποσών που προβλέπονται στις προτάσεις
ΠΔΠ και στις προτάσεις μεταρρύθμισης της ΚΓΠ
Σε εκατ. ευρώ (σε τρέχουσες τιμές)
 Οικονομικό έτος || 2013 || 2013 προσαρμογή (1) || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ 2014-2020 
   ||   ||   ||   ||   ||   ||   ||   ||   ||   ||   
 Εντός του ΠΔΠ ||   ||   ||   ||   ||   ||   ||   ||   ||   ||   
 Τομέας 2 ||   ||   ||   ||   ||   ||   ||   ||   ||   ||   
 Άμεσες ενισχύσεις και δαπάνες που συνδέονται με την αγορά (2) (3) (4) || 44 939 || 45 304 || 44 830 || 45 054 || 45 299 || 45 519 || 45 508 || 45 497 || 45 485 || 317 193 
 Εκτιμώμενα έσοδα ειδικού προορισμού || 672 || 672 || 672 || 672 || 672 || 672 || 672 || 672 || 672 || 4 704 
 P1 Άμεσες ενισχύσεις και δαπάνες που συνδέονται με την αγορά || 45 611 || 45 976 || 45 502 || 45 726 || 45 971 || 46 191 || 46 180 || 46 169 || 46 157 || 321 897 
 P2 Αγροτική ανάπτυξη (4) || 14 817 || 14 451 || 14 451 || 14 451 || 14 451 || 14 451 || 14 451 || 14 451 || 14 451 || 101 157 
 Σύνολο || 60 428 || 60 428 || 59 953 || 60 177 || 60 423 || 60 642 || 60 631 || 60 620 || 60 608 || 423 054 
 Τομέας 1 ||   ||   ||   ||   ||   ||   ||   ||   ||   ||   
 ΚΠΣ Γεωργική έρευνα και καινοτομία || ά.α. || ά.α. || 682 || 696 || 710 || 724 || 738 || 753 || 768 || 5 072 
 Άποροι || ά.α. || ά.α. || 379 || 387 || 394 || 402 || 410 || 418 || 427 || 2 818 
 Σύνολο || ά.α. || ά.α. || 1 061 || 1 082 || 1 104 || 1 126 || 1 149 || 1 172 || 1 195 || 7 889 
 Τομέας 3 ||   ||   ||   ||   ||   ||   ||   ||   ||   ||   
 Ασφάλεια τροφίμων || ά.α. || ά.α. || 350 || 350 || 350 || 350 || 350 || 350 || 350 || 2 450 
   ||   ||   ||   ||   ||   ||   ||   ||   ||   ||   
 Εκτός ΠΔΠ ||   ||   ||   ||   ||   ||   ||   ||   ||   ||   
 Αποθεματικό για γεωργικές κρίσεις || ά.α. || ά.α. || 531 || 541 || 552 || 563 || 574 || 586 || 598 || 3 945 
 Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) ||   ||   ||   ||   ||   ||   ||   ||   ||   ||   
 Από το οποίο μέγιστο ποσό διαθέσιμο για τη γεωργία: (5) || ά.α. || ά.α. || 379 || 387 || 394 || 402 || 410 || 418 || 427 || 2 818 
   ||   ||   ||   ||   ||   ||   ||   ||   ||   ||   
 ΣΥΝΟΛΟ ||   ||   ||   ||   ||   ||   ||   ||   ||   ||   
 ΣΥΝΟΛΟ Προτάσεις της Επιτροπής (ΠΔΠ + εκτός ΠΔΠ) + έσοδα ειδικού προορισμού || 60 428 || 60 428 || 62 274 || 62 537 || 62 823 || 63 084 || 63 114 || 63 146 || 63 177 || 440 156 
 ΣΥΝΟΛΟ Προτάσεις ΠΔΠ (δηλ. εκτός αποθεματικού και ΕΤΠ) + έσοδα ειδικού προορισμού || 60 428 || 60 428 || 61 364 || 61 609 || 61 877 || 62 119 || 62 130 || 62 141 || 62 153 || 433 393 
Σημειώσεις:
(1)           Λαμβανομένων υπόψη των νομοθετικών
τροποποιήσεων που έχουν ήδη συμφωνηθεί, δηλ. η προαιρετική διαφοροποίηση για το
Ηνωμένο Βασίλειο και τα «μη δαπανηθέντα ποσά» του άρθρου 136 θα παύσουν να
εφαρμόζονται έως τα τέλη του 2013.
(2)           Τα ποσά αφορούν το προτεινόμενο ετήσιο
ανώτατο όριο για τον πρώτο πυλώνα. Ωστόσο, πρέπει να επισημανθεί ότι
προτείνεται να μετακινηθούν οι αρνητικές δαπάνες από τη λογιστική εκκαθάριση
(επί του παρόντος στη θέση του προϋπολογισμού 05 07 01 06) στα έσοδα ειδικού
προορισμού (στη θέση 67 03). Για λεπτομέρειες, βλ. τον πίνακα για τις
προβλέψεις εσόδων στην παρακάτω σελίδα. 
(3)           Στα αριθμητικά στοιχεία του 2013
περιλαμβάνονται τα ποσά σχετικά με τα κτηνιατρικά και φυτοϋγειονομικά μέτρα
καθώς και τα μέτρα στήριξης της αγοράς στον αλιευτικό τομέα.
(4)           Τα ποσά στον παραπάνω πίνακα είναι σύμφωνα
με τα ποσά στην ανακοίνωση της Επιτροπής «Προϋπολογισμός για την Ευρώπη 2020»
(COM(2011)500 τελικό της 29ης Ιουνίου 2011). Ωστόσο, απομένει να αποφασιστεί αν
το ΠΔΠ θα αντικατοπτρίζει τη μεταφορά που προτείνεται για το κονδύλιο ενός
κράτους μέλους όσον αφορά το εθνικό πρόγραμμα αναδιάρθρωσης του τομέα του
βαμβακιού στην αγροτική ανάπτυξη από το 2014, γεγονός το οποίο προϋποθέτει
προσαρμογή (4 εκατ. ευρώ ετησίως) των ποσών του επιμέρους ανώτατου ορίου του
ΕΓΤΕ και του πυλώνα 2 αντίστοιχα. Στους πίνακες των τμημάτων κατωτέρω, τα ποσά
έχουν μεταφερθεί, ανεξάρτητα από το εάν αντικατοπτρίζονται στο ΠΔΠ.
(5)           Σύμφωνα με την ανακοίνωση της Επιτροπής
«Προϋπολογισμός για την Ευρώπη 2020» (COM(2011)500 τελικό), θα διατεθεί
συνολικό ποσό έως 2,5 δισεκατ. ευρώ σε τιμές του 2011 στο πλαίσιο του
Ευρωπαϊκού Ταμείου Προσαρμογής στην Παγκοσμιοποίηση για την παροχή πρόσθετης
στήριξης στους γεωργούς που πλήττονται από τις αρνητικές συνέπειες της
παγκοσμιοποίησης. Στον παραπάνω πίνακα, η κατανομή ανά έτος σε τρέχουσες τιμές
έχει απλώς ενδεικτικό χαρακτήρα. Το σχέδιο διοργανικής συμφωνίας μεταξύ
του Ευρωπαϊκού Κοινοβουλίου, του Συμβουλίου και της Επιτροπής για τη συνεργασία
σε δημοσιονομικά θέματα και τη χρηστή δημοσιονομική διαχείριση (COM(2011)403
τελικό της 29ης Ιουνίου 2011) καθορίζει, για το ΕΤΠ, συνολικό μέγιστο ετήσιο
ποσό 429 εκατ. ευρώ σε τιμές του 2011. 

3.2.                
Εκτιμώμενος αντίκτυπος στις δαπάνες
3.2.1.          
Συνοπτική παρουσίαση του εκτιμώμενου αντικτύπου
στις δαπάνες 

Πίνακας 2: Προβλέψεις εσόδων και δαπανών
για τον Τομέα Πολιτικής 05 που υπάγεται στον Τομέα 2
Σε εκατ. ευρώ (σε τρέχουσες τιμές)
 Οικονομικό έτος || 2013 || 2013 προσαρμογή || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ 2014-2020 
 ΕΣΟΔΑ ||   ||   ||   ||   ||   ||   ||   ||   ||   ||   
 123 – Τέλος παραγωγής ζάχαρης (ίδιοι πόροι) || 123 || 123 || 123 || 123 ||   ||   ||   ||   ||   || 246 
   ||   ||   ||   ||   ||   ||   ||   ||   ||   ||   
 67 03 – Έσοδα ειδικού προορισμού || 672 || 672 || 741 || 741 || 741 || 741 || 741 || 741 || 741 || 5 187 
 εκ των οποίων: ex 05 07 01 06 – Λογιστική εκκαθάριση || 0 || 0 || 69 || 69 || 69 || 69 || 69 || 69 || 69 || 483 
 Σύνολο || 795 || 795 || 864 || 864 || 741 || 741 || 741 || 741 || 741 || 5 433 
 ΔΑΠΑΝΕΣ ||   ||   ||   ||   ||   ||   ||   ||   ||   ||   
 05 02 – Αγορές (1) || 3 311 || 3 311 || 2 622 || 2 641 || 2 670 || 2 699 || 2 722 || 2 710 || 2 699 || 18 764 
 05 03 – Άμεσες ενισχύσεις (πριν από τον καθορισμό ανωτάτων ορίων) (2) || 42 170 || 42 535 || 42 876 || 43 081 || 43 297 || 43 488 || 43 454 || 43 454 || 43 454 || 303 105 
 05 03 – Άμεσες ενισχύσεις (μετά τον καθορισμό ανωτάτων ορίων) (2) || 42 170 || 42 535 || 42 876 || 42 917 || 43 125 || 43 303 || 43 269 || 43 269 || 43 269 || 302 027 
   ||   ||   ||   ||   ||   ||   ||   ||   ||   ||   
 05 04 – Αγροτική ανάπτυξη (πριν από τον καθορισμό ανωτάτων ορίων) || 14 817 || 14 451 || 14 455 || 14 455 || 14 455 || 14 455 || 14 455 || 14 455 || 14 455 || 101 185 
 05 04 – Αγροτική ανάπτυξη (μετά τον καθορισμό ανωτάτων ορίων) || 14 817 || 14 451 || 14 455 || 14 619 || 14 627 || 14 640 || 14 641 || 14 641 || 14 641 || 102 263 
   ||   ||   ||   ||   ||   ||   ||   ||   ||   ||   
 05 07 01 06 – Λογιστική εκκαθάριση || -69 || -69 || 0 || 0 || 0 || 0 || 0 || 0 || 0 || 0 
 Σύνολο || 60 229 || 60 229 || 59 953 || 60 177 || 60 423 || 60 642 || 60 631 || 60 620 || 60 608 || 423 054 
 ΚΑΘΑΡΟΣ ΠΡΟΫΠΟΛΟΓΙΣΜΟΣ μετά τα έσοδα ειδικού προορισμού ||   ||   || 59 212 || 59 436 || 59 682 || 59 901 || 59 890 || 59 879 || 59 867 || 417 867 
Σημειώσεις:
(1)           Για το
2013, προκαταρκτική εκτίμηση με βάση το σχέδιο προϋπολογισμού 2012,
λαμβανομένων υπόψη των νομικών προσαρμογών που έχουν ήδη συμφωνηθεί για το 2013
(π.χ. ανώτατο όριο για τον οίνο, κατάργηση της πριμοδότησης αμύλου γεωμήλων,
αποξηραμένες χορτονομές), καθώς και ορισμένων προβλεπόμενων εξελίξεων. Για όλα
τα έτη, οι εκτιμήσεις προϋποθέτουν ότι δεν θα υπάρξουν πρόσθετες ανάγκες
χρηματοδότησης για μέτρα στήριξης λόγω διαταραχών ή κρίσεων της αγοράς.
(2)           Στα
ποσά του 2013 περιλαμβάνεται εκτίμηση σχετικά με την εκρίζωση των αμπελώνων το
2012.
Πίνακας 3: Υπολογισμός του
δημοσιονομικού αντικτύπου, ανά κεφάλαιο του προϋπολογισμού, των προτάσεων
μεταρρύθμισης της ΚΓΠ όσον αφορά τα έσοδα και τις δαπάνες της ΚΓΠ
Σε εκατ. ευρώ (σε τρέχουσες τιμές)
 Οικονομικό έτος || 2013 || 2013 προσαρμογή ||   || ΣΥΝΟΛΟ 2014-2020 
   ||   || 2014 || 2015 || 2016 || 2017 || 2018 || 2019 || 2020 ||   
 ΕΣΟΔΑ ||   ||   ||   ||   ||   ||   ||   ||   ||   ||   
 123 – Τέλος παραγωγής ζάχαρης (ίδιοι πόροι) || 123 || 123 || 0 || 0 || 0 || 0 || 0 || 0 || 0 || 0 
   ||   ||   ||   ||   ||   ||   ||   ||   ||   ||   
 67 03 – Έσοδα ειδικού προορισμού || 672 || 672 || 69 || 69 || 69 || 69 || 69 || 69 || 69 || 483 
 εκ των οποίων: ex 05 07 01 06 – Λογιστική εκκαθάριση || 0 || 0 || 69 || 69 || 69 || 69 || 69 || 69 || 69 || 483 
 Σύνολο || 795 || 795 || 69 || 69 || 69 || 69 || 69 || 69 || 69 || 483 
 ΔΑΠΑΝΕΣ ||   ||   ||   ||   ||   ||   ||   ||   ||   ||   
 05 02 – Αγορές (1) || 3 311 || 3 311 || -689 || -670 || -641 || -612 || -589 || -601 || -612 || -4 413 
 05 03 – Άμεσες ενισχύσεις (πριν από τον καθορισμό ανωτάτων ορίων) (2) || 42 170 || 42 535 || -460 || -492 || -534 || -577 || -617 || -617 || -617 || -3 913 
 05 03 – Άμεσες ενισχύσεις – Εκτιμώμενο προϊόν του καθορισμού ανωτάτων ορίων προς μεταφορά στην αγροτική ανάπτυξη ||   ||   || 0 || -164 || -172 || -185 || -186 || -186 || -186 || -1 078 
 05 04 – Αγροτική ανάπτυξη (πριν από τον καθορισμό ανωτάτων ορίων) || 14 817 || 14 451 || 4 || 4 || 4 || 4 || 4 || 4 || 4 || 28 
 05 04 – Αγροτική ανάπτυξη – Εκτιμώμενο προϊόν του καθορισμού ανωτάτων ορίων προς μεταφορά στην αγροτική ανάπτυξη ||   ||   || 0 || 164 || 172 || 185 || 186 || 186 || 186 || 1 078 
 05 07 01 06 – Λογιστική εκκαθάριση || -69 || -69 || 69 || 69 || 69 || 69 || 69 || 69 || 69 || 483 
 Σύνολο || 60 229 || 60 229 || -1 076 || -1 089 || -1 102 || -1 115 || -1 133 || -1 144 || -1 156 || -7 815 
 ΚΑΘΑΡΟΣ ΠΡΟΫΠΟΛΟΓΙΣΜΟΣ μετά τα έσοδα ειδικού προορισμού ||   ||   || -1 145 || -1 158 || -1 171 || -1 184 || -1 202 || -1 213 || -1 225 || -8 298 
Σημειώσεις:
(1)           Για το
2013, προκαταρκτική εκτίμηση με βάση το σχέδιο προϋπολογισμού 2012,
λαμβανομένων υπόψη των νομικών προσαρμογών που έχουν ήδη συμφωνηθεί για το 2013
(π.χ. ανώτατο όριο για τον οίνο, κατάργηση της πριμοδότησης αμύλου γεωμήλων,
αποξηραμένες χορτονομές), καθώς και ορισμένων προβλεπόμενων εξελίξεων. Για όλα
τα έτη, οι εκτιμήσεις προϋποθέτουν ότι δεν θα υπάρξουν πρόσθετες ανάγκες χρηματοδότησης
για μέτρα στήριξης λόγω διαταραχών ή κρίσεων της αγοράς.
(2)           Στα
ποσά του 2013 περιλαμβάνεται εκτίμηση σχετικά με την εκρίζωση των αμπελώνων το
2012.
Πίνακας 4: Υπολογισμός του
δημοσιονομικού αντικτύπου των προτάσεων μεταρρύθμισης της ΚΓΠ όσον αφορά τις
δαπάνες που συνδέονται με την αγορά
Σε εκατ. ευρώ (σε τρέχουσες τιμές)
 ΟΙΚΟΝΟΜΙΚΟ ΕΤΟΣ ||   || Νομική βάση || Εκτιμώμενες ανάγκες || Τροποποιήσεις σε σχέση με το 2013 ||   
   ||   ||   || 2013 (1) || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ 2014-2020 
 Έκτακτα μέτρα: εξορθολογισμός και επέκταση του πεδίου της νομικής βάσης ||   || Άρθρα 154, 155, 156 || π.υ. || π.υ. || π.υ. || π.υ. || π.υ. || π.υ. || π.υ. || π.υ. || π.υ. 
 Κατάργηση της παρέμβασης για τον σκληρό σίτο και το σόργο ||   || Πρώην άρθρο 10 || π.υ. || - || - || - || - || - || - || - || - 
 Επισιτιστικά προγράμματα για τους απόρους || (2) || Πρώην άρθρο 27 του κανονισμού 1234/2007 || 500,0 || -500,0 || -500,0 || -500,0 || -500,0 || -500,0 || -500,0 || -500,0 || -3 500,0 
 Ιδιωτική αποθεματοποίηση (Ίνες λίνου) ||   || Άρθρο 16 || ά.α. || π.υ. || π.υ. || π.υ. || π.υ. || π.υ. || π.υ. || π.υ. || π.υ. 
 Ενίσχυση για το βαμβάκι – Αναδιάρθρωση || (3) || Πρώην άρθρο 5 του κανονισμού 637/2008 || 10.0 || -4.0 || -4.0 || -4.0 || -4.0 || -4.0 || -4.0 || -4.0 || -28.0 
 Ενίσχυση σύστασης για ομάδες παραγωγών οπωροκηπευτικών ||   || Πρώην άρθρο 117 || 30,0 || 0,0 || 0,0 || 0,0 || -15,0 || -15,0 || -30,0 || -30,0 || -90,0 
 Σχέδιο προώθησης της κατανάλωσης φρούτων στα σχολεία ||   || Άρθρο 21 || 90,0 || 60,0 || 60,0 || 60,0 || 60,0 || 60,0 || 60,0 || 60,0 || 420,0 
 Κατάργηση των ομάδων παραγωγών λυκίσκου ||   || Πρώην άρθρο 111 || 2,3 || -2,3 || -2,3 || -2,3 || -2,3 || -2,3 || -2,3 || -2,3 || -15,9 
 Προαιρετική ιδιωτική αποθεματοποίηση αποκορυφωμένου γάλακτος σε σκόνη ||   || Άρθρο 16 || ά.α. || π.υ. || π.υ. || π.υ. || π.υ. || π.υ. || π.υ. || π.υ. || π.υ. 
 Κατάργηση της ενίσχυσης για τη χρήση αποκορυφωμένου γάλακτος/αποκορυφωμένου γάλακτος σε σκόνη ως ζωοτροφή/για την καζεΐνη και τη χρήση καζεΐνης ||   || Πρώην άρθρα 101, 102 || π.υ. || - || - || - || - || - || - || - || - 
 Προαιρετική ιδιωτική αποθεματοποίηση βουτύρου || (4) || Άρθρο 16 || 14,0 || [-1,0] || [-14,0] || [-14,0] || [-14,0] || [-14,0] || [-14,0] || [-14,0] || [-85,0] 
 Κατάργηση της εισφοράς προώθησης στον τομέα του γάλακτος ||   || Πρώην άρθρο 309 || π.υ. || - || - || - || - || - || - || - || - 
 ΣΥΝΟΛΟ 05 02 ||   ||   ||   ||   ||   ||   ||   ||   ||   ||   ||   
 Καθαρό αποτέλεσμα των προτάσεων μεταρρύθμισης (5) ||   ||   ||   || -446,3 || -446,3 || -446,3 || -461,3 || -461,3 || -476,3 || -476,3 || -3 213,9 
Σημειώσεις:
(1)           Οι
ανάγκες για το 2013 εκτιμώνται με βάση το σχέδιο προϋπολογισμού 2012 της
Επιτροπής, με εξαίρεση α) τους τομείς των οπωροκηπευτικών για τους οποίους οι
ανάγκες βασίζονται στο δημοσιονομικό δελτίο των αντίστοιχων μεταρρυθμίσεων και
β) τις ενδεχόμενες νομικές τροποποιήσεις που έχουν ήδη συμφωνηθεί.
(2)           Το ποσό
για το 2013 αντιστοιχεί στην πρόταση της Επιτροπής COM(2010)486. Από το 2014,
το μέτρο θα χρηματοδοτείται στο πλαίσιο του Τομέα 1.
(3)           Το
κονδύλιο για το πρόγραμμα αναδιάρθρωσης του τομέα του βαμβακιού στην Ελλάδα (4
εκατ. ευρώ/έτος) θα μεταφερθεί στην αγροτική ανάπτυξη από το 2014. Το κονδύλιο
για την Ισπανία (6,1 εκατ. ευρώ/έτος) θα μεταφερθεί στο καθεστώς ενιαίας
ενίσχυσης από το 2018 (έχει ήδη αποφασιστεί).
(4)           Εκτιμώμενο
αποτέλεσμα σε περίπτωση μη εφαρμογής του μέτρου.
(5)           Εκτός
από τις δαπάνες των κεφαλαίων 05 02 και 05 03, προβλέπεται ότι οι άμεσες
δαπάνες στο πλαίσιο των κεφαλαίων 05 01, 05 07 και 05 08 θα χρηματοδοτηθούν από
έσοδα τα οποία θα διατεθούν στο ΕΓΤΕ.
Πίνακας 5: Υπολογισμός του
δημοσιονομικού αντικτύπου των προτάσεων μεταρρύθμισης της ΚΓΠ όσον αφορά τις
άμεσες ενισχύσεις
Σε εκατ. ευρώ (σε τρέχουσες τιμές)
 ΟΙΚΟΝΟΜΙΚΟ ΕΤΟΣ ||   || Νομική βάση || Εκτιμώμενες ανάγκες || Τροποποιήσεις σε σχέση με το 2013 ||   
   ||   || 2013 (1) || 2013 προσαρμογή (2) || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ 2014-2020 
   ||   ||   ||   ||   ||   ||   ||   ||   ||   ||   ||   ||   
 Άμεσες ενισχύσεις ||   ||   || 42 169,9 || 42 535,4 || 341,0 || 381,1 || 589,6 || 768,0 || 733,2 || 733,2 || 733,2 || 4 279,3 
 - Τροποποιήσεις που έχουν ήδη αποφασιστεί ||   ||   ||   ||   ||   ||   ||   ||   ||   ||   ||   ||   
 Σταδιακή εισαγωγή στην ΕΕ 12 ||   ||   ||   ||   || 875,0 || 1 133,9 || 1 392,8 || 1 651,6 || 1 651,6 || 1 651,6 || 1 651,6 || 10 008,1 
 Αναδιάρθρωση στον τομέα του βαμβακιού ||   ||   ||   ||   || 0,0 || 0,0 || 0,0 || 0,0 || 6,1 || 6,1 || 6,1 || 18,4 
 Διαγνωστικός έλεγχος ||   ||   ||   ||   || -64,3 || -64,3 || -64,3 || -90,0 || -90,0 || -90,0 || -90,0 || -552,8 
 Προηγούμενες μεταρρυθμίσεις ||   ||   ||   ||   || -9,9 || -32,4 || -32,4 || -32,4 || -32,4 || -32,4 || -32,4 || -204,2 
   ||   ||   ||   ||   ||   ||   ||   ||   ||   ||   ||   ||   
 - Τροποποιήσεις που οφείλονται στις νέες προτάσεις μεταρρύθμισης της ΚΓΠ ||   ||   || -459,8 || -656,1 || -706,5 || -761,3 || -802,2 || -802,2 || -802,2 || -4 990,3 
 Εκ των οποίων: καθορισμός ανωτάτων ορίων ||   ||   ||   ||   || 0,0 || -164,1 || -172,1 || -184,7 || -185,6 || -185,6 || -185,6 || -1 077,7 
   ||   ||   ||   ||   ||   ||   ||   ||   ||   ||   ||   ||   
 ΣΥΝΟΛΟ 05 03 ||   ||   ||   ||   ||   ||   ||   ||   ||   ||   ||   ||   
 Καθαρό αποτέλεσμα των προτάσεων μεταρρύθμισης ||   ||   ||   ||   || -459,8 || -656,1 || -706,5 || -761,3 || -802,2 || -802,2 || -802,2 || -4 990,3 
 ΣΥΝΟΛΟ ΔΑΠΑΝΩΝ ||   ||   || 42 169,9 || 42 535,4 || 42 876,4 || 42 916,5 || 43 125,0 || 43 303,4 || 43 268,7 || 43 268,7 || 43 268,7 || 302 027,3 
Σημειώσεις:
(1)           Στα
ποσά του 2013 περιλαμβάνεται εκτίμηση σχετικά με την εκρίζωση των αμπελώνων το
2012.
(2)           Λαμβανομένων
υπόψη των νομοθετικών τροποποιήσεων που έχουν ήδη συμφωνηθεί, δηλ. η
προαιρετική διαφοροποίηση για το Ηνωμένο Βασίλειο και τα «μη δαπανηθέντα ποσά»
του άρθρου 136 θα παύσουν να εφαρμόζονται έως τα τέλη του 2013.
Πίνακας 6: Συνιστώσες των άμεσων
ενισχύσεων
Σε εκατ. ευρώ (σε τρέχουσες τιμές)
 ΟΙΚΟΝΟΜΙΚΟ ΕΤΟΣ ||   ||   ||   ||   || 2015 || 2016 || 2017 || 2018 || 2019 || 2020 || ΣΥΝΟΛΟ 2014-2020 
 Παράρτημα II ||   ||   ||   ||   || 42 407,2 || 42 623,4 || 42 814,2 || 42 780,3 || 42 780,3 || 42 780,3 || 256 185,7 
 Ενίσχυση για γεωργικές πρακτικές επωφελείς για το κλίμα και το περιβάλλον (30%) ||   ||   ||   ||   || 12 866,5 || 12 855,3 || 12 844,3 || 12 834,1 || 12 834,1 || 12 834,1 || 77 068,4 
 Μέγιστο ποσό που μπορεί να διατεθεί για την ενίσχυση για νέους γεωργούς (2%)   ||   ||   ||   ||   || 857,8 || 857,0 || 856,3 || 855,6 || 855,6 || 855,6 || 5 137,9 
 Καθεστώς βασικής ενίσχυσης, Ενίσχυση για περιοχές με φυσικούς περιορισμούς, Προαιρετική συνδεδεμένη στήριξη ||   ||   ||   ||   || 28 682,9 || 28 911,1 || 29 113,6 || 29 090,6 || 29 090,6 || 29 090,6 || 173 979,4 
 Μέγιστο ποσό που μπορεί να μεταφερθεί από τις ανωτέρω γραμμές για τη χρηματοδότηση του καθεστώτος των κατόχων μικρών γεωργικών εκμεταλλεύσεων (10%) ||   ||   ||   ||   || 4 288,8 || 4 285,1 || 4 281,4 || 4 278,0 || 4 278,0 || 4 278,0 || 25 689,3 
 Μεταφορές πιστώσεων του τομέα του οίνου που περιλαμβάνονται στο παράρτημα ΙΙ[33]   ||   ||   ||   ||   || 159,9 || 159,9 || 159,9 || 159,9 || 159,9 || 159,9 || 959,1 
 Καθορισμός ανωτάτων ορίων ||   ||   ||   ||   || -164,1 || -172,1 || -184,7 || -185,6 || -185,6 || -185,6 || -1 077,7 
 Βαμβάκι ||   ||   ||   ||   || 256,0 || 256,3 || 256,5 || 256,6 || 256,6 || 256,6 || 1 538,6 
 POSEI/Μικρά νησιά του Αιγαίου Πελάγους ||   ||   ||   ||   || 417,4 || 417,4 || 417,4 || 417,4 || 417,4 || 417,4 || 2 504,4 
Πίνακας 7: Υπολογισμός του
δημοσιονομικού αντικτύπου των προτάσεων μεταρρύθμισης της ΚΓΠ όσον αφορά τα
μεταβατικά μέτρα για τη χορήγηση άμεσων ενισχύσεων το 2014
Σε εκατ. ευρώ (σε τρέχουσες τιμές)
 ΟΙΚΟΝΟΜΙΚΟ ΕΤΟΣ ||   || Νομική βάση || Εκτιμώμενες ανάγκες || Τροποποιήσεις σε σχέση με το 2013 
   ||   ||   || 2013 (1) || 2013 προσαρμογή || 2014 (2) 
 Παράρτημα IV του κανονισμού (ΕΚ) αριθ. 73/2009 του Συμβουλίου ||   ||   || 40 165,0 || 40 530,5 || 541,9 
 Σταδιακή εισαγωγή στην ΕΕ 10 ||   ||   ||   ||   || 616,1 
 Διαγνωστικός έλεγχος ||   ||   ||   ||   || -64,3 
 Προηγούμενες μεταρρυθμίσεις ||   ||   ||   ||   || -9,9 
 ΣΥΝΟΛΟ 05 03 ||   ||   ||   ||   ||   
 Σύνολο δαπανών ||   ||   || 40 165,0 || 40 530,5 || 41 072,4 
Σημειώσεις:
(1)           Στα
ποσά του 2013 περιλαμβάνεται εκτίμηση σχετικά με την εκρίζωση των αμπελώνων το
2012.
(2)           Στα
επεκταθέντα καθαρά ανώτατα όρια περιλαμβάνεται εκτίμηση των μεταφορών πιστώσεων
του τομέα του οίνου στο ΚΕΣ με βάση τις αποφάσεις που λαμβάνουν τα κράτη μέλη
για το 2013.
Πίνακας 8: Υπολογισμός του
δημοσιονομικού αντικτύπου των προτάσεων μεταρρύθμισης της ΚΓΠ όσον αφορά την
αγροτική ανάπτυξη
Σε εκατ. ευρώ (σε τρέχουσες τιμές)
 ΟΙΚΟΝΟΜΙΚΟ ΕΤΟΣ ||   || Νομική βάση || Κονδύλια για την αγροτική ανάπτυξη || Τροποποιήσεις σε σχέση με το 2013 ||   
   ||   ||   || 2013 || 2013 προσαρμογή (1) || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ 2014-2020 
 Προγράμματα αγροτικής ανάπτυξης ||   ||   || 14 788,9 || 14 423,4 ||   ||   ||   ||   ||   ||   ||   ||   
 Ενίσχυση για το βαμβάκι – Αναδιάρθρωση || (2) ||   ||   ||   || 4,0 || 4,0 || 4,0 || 4,0 || 4,0 || 4,0 || 4,0 || 28,0 
 Προϊόν του καθορισμού ανώτατου ορίου των άμεσων ενισχύσεων ||   ||   ||   ||   ||   || 164,1 || 172,1 || 184,7 || 185,6 || 185,6 || 185,6 || 1 077,7 
 Κονδύλιο ΕΑ εξαιρουμένης της τεχνικής βοήθειας || (3) ||   ||   ||   || -8,5 || -8,5 || -8,5 || -8,5 || -8,5 || -8,5 || -8,5 || -59,4 
 Τεχνική βοήθεια || (3) ||   || 27,6 || 27,6 || 8,5 || 3,5 || 3,5 || 3,5 || 3,5 || 3,5 || 3,5 || 29,4 
 Βραβείο για τοπικά καινοτόμα σχέδια συνεργασίας || (4) ||   || ά.α. || ά.α. || 0,0 || 5,0 || 5,0 || 5,0 || 5,0 || 5,0 || 5,0 || 30,0 
 ΣΥΝΟΛΟ 05 04 ||   ||   ||   ||   ||   ||   ||   ||   ||   ||   ||   ||   
 Καθαρό αποτέλεσμα των προτάσεων μεταρρύθμισης ||   ||   ||   ||   || 4,0 || 168,1 || 176,1 || 188,7 || 189,6 || 189,6 || 189,6 || 1 105,7 
 ΣΥΝΟΛΙΚΕΣ ΔΑΠΑΝΕΣ (πριν από τον καθορισμό ανωτάτων ορίων) ||   ||   || 14 816,6 || 14 451,1 || 14 455,1 || 14 455,1 || 14 455,1 || 14 455,1 || 14 455,1 || 14 455,1 || 14 455,1 || 101 185,5 
 ΣΥΝΟΛΙΚΕΣ ΔΑΠΑΝΕΣ (μετά τον καθορισμό ανωτάτων ορίων) ||   ||   || 14 816,6 || 14 451,1 || 14 455,1 || 14 619,2 || 14 627,2 || 14 639,8 || 14 640,7 || 14 640,7 || 14 640,7 || 102 263,2 
Σημειώσεις:
(1)           Οι
προσαρμογές σύμφωνα με την ισχύουσα νομοθεσία που εφαρμόζεται μόνον έως το
τέλος του οικονομικού έτους 2013.
(2)           Τα ποσά
του πίνακα 1 (σημείο 3.1) είναι σύμφωνα με τα ποσά στην ανακοίνωση της
Επιτροπής «Προϋπολογισμός για την Ευρώπη 2020» (COM(2011)500 τελικό). Ωστόσο,
απομένει να αποφασιστεί αν το ΠΔΠ θα αντικατοπτρίζει τη μεταφορά που
προτείνεται για το κονδύλιο ενός κράτους μέλους όσον αφορά το εθνικό πρόγραμμα
αναδιάρθρωσης του τομέα του βαμβακιού στην αγροτική ανάπτυξη από το 2014,
γεγονός το οποίο προϋποθέτει προσαρμογή (4 εκατ. ευρώ ετησίως) των ποσών του
επιμέρους ανώτατου ορίου του ΕΓΤΕ και του πυλώνα 2 αντίστοιχα. Στον πίνακα 8
ανωτέρω, τα ποσά έχουν μεταφερθεί, ανεξάρτητα από το εάν αντικατοπτρίζονται στο
ΠΔΠ.
(3)           Το ποσό
για τεχνική βοήθεια για το 2013 καθορίστηκε με βάση το αρχικό κονδύλιο
αγροτικής ανάπτυξης (εξαιρουμένων των μεταφορών από τον πυλώνα 1). 
Η τεχνική βοήθεια για
την περίοδο 2014-2020 καθορίζεται στο 0,25% του συνολικού κονδυλίου αγροτικής
ανάπτυξης.
(4)           Καλύπτεται
από το διαθέσιμο για τεχνική βοήθεια ποσό.
 Τομέας του πολυετούς δημοσιονομικού πλαισίου: || 5 || «Διοικητικές δαπάνες» 
Εκατ. ευρώ (3 δεκαδικά ψηφία)
Σημ.:     Εκτιμάται ότι οι νομοθετικές
προτάσεις δεν θα έχουν αντίκτυπο στις πιστώσεις διοικητικού χαρακτήρα, δηλαδή
προβλέπεται ότι το νομοθετικό πλαίσιο μπορεί να εφαρμοστεί με το παρόν επίπεδο
ανθρώπινων πόρων και διοικητικών δαπανών.
   ||   ||   || Έτος 2014 || Έτος 2015 || Έτος 2016 || Έτος 2017 || Έτος 2018 || Έτος 2019 || Έτος 2020 || ΣΥΝΟΛΟ 
 ΓΔ: AGRI || 
  Ανθρώπινοι πόροι || 136,998 || 136,998 || 136,998 || 136,998 || 136,998 || 136,998 || 136,998 || 958,986 
  Άλλες διοικητικές δαπάνες || 9,704 || 9,704 || 9,704 || 9,704 || 9,704 || 9,704 || 9,704 || 67,928 
 ΣΥΝΟΛΟ ΓΔ AGRI || Πιστώσεις || 146,702 || 146,702 || 146,702 || 146,702 || 146,702 || 146,702 || 146,702 || 1 026,914 
 ΣΥΝΟΛΟ πιστώσεων του ΤΟΜΕΑ 5 του πολυετούς δημοσιονομικού πλαισίου || (Σύνολο αναλήψεων υποχρεώσεων = Σύνολο πληρωμών) || 146,702 || 146,702 || 146,702 || 146,702 || 146,702 || 146,702 || 146,702 || 1 026,914 
Εκατ. ευρώ (3 δεκαδικά ψηφία)
   ||   ||   || Έτος Ν[34]   || Έτος N+1 || Έτος N+2 || Έτος N+3 || … να εγγραφούν όσα έτη απαιτούνται, ώστε να αντικατοπτρίζεται η διάρκεια του αντικτύπου (βλ. σημείο 1.6) || ΣΥΝΟΛΟ 
 ΣΥΝΟΛΟ πιστώσεων των ΤΟΜΕΩΝ 1 έως 5 του πολυετούς δημοσιονομικού πλαισίου || Αναλήψεις υποχρεώσεων ||   ||   ||   ||   ||   ||   ||   ||   
 Πληρωμές ||   ||   ||   ||   ||   ||   ||   ||   

3.2.2.          
Εκτιμώμενος αντίκτυπος στις
επιχειρησιακές πιστώσεις 

–     
¨  Η πρόταση/πρωτοβουλία δεν συνεπάγεται τη χρησιμοποίηση επιχειρησιακών
πιστώσεων 
–     
x   Η πρόταση/πρωτοβουλία συνεπάγεται τη
χρησιμοποίηση επιχειρησιακών πιστώσεων, όπως εξηγείται κατωτέρω:
Πιστώσεις αναλήψεως υποχρεώσεων σε εκατ. ευρώ (με 3
δεκαδικά ψηφία)
 Να προσδιοριστούν οι στόχοι και τα αποτελέσματα   ò ||   ||   || Έτος 2014 || Έτος 2015 || Έτος 2016 || Έτος 2017 || Έτος 2018 || Έτος 2019 || Έτος 2020 || ΣΥΝΟΛΟ 
 ΑΠΟΤΕΛΕΣΜΑΤΑ (OUTPUTS) 
 Είδος αποτελέσματος     || Μέσο κόστος του αποτελέσματος || Αριθμός αποτελεσμάτων || Κόστος || Αριθμός αποτελεσμάτων || Κόστος || Αριθμός αποτελεσμάτων || Κόστος || Αριθμός αποτελεσμάτων || Κόστος || Αριθμός αποτελεσμάτων || Κόστος || Αριθμός αποτελεσμάτων || Κόστος || Αριθμός αποτελεσμάτων || Κόστος || Συνολικός αριθμός αποτελεσμάτων || Συνολικό κόστος 
 ΕΙΔΙΚΟΣ ΣΤΟΧΟΣ αριθ. 5: Βελτίωση της ανταγωνιστικότητας του γεωργικού τομέα και αύξηση του μεριδίου προστιθέμενης αξίας του στην τροφική αλυσίδα ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Οπωροκηπευτικά: Εμπορία μέσω των οργανώσεων παραγωγών (ΟΠ)[35]   || Ποσοστό της αξίας της παραγωγής που διατέθηκε στο εμπόριο μέσω των ΟΠ σε αξία της συνολικής παραγωγής ||   ||   || 830,0 ||   || 830,0 ||   || 830,0 ||   || 830,0 ||   || 830,0 ||   || 830,0 ||   || 830,0 ||   || 5 810,0 
 - Οίνος: Εθνικό κονδύλιο – Αναδιάρθρωση20 || Αριθμός εκταρίων ||   || 54 326 || 475,1 || 54 326 || 475,1 || 54 326 || 475,1 || 54 326 || 475,1 || 54 326 || 475,1 || 54 326 || 475,1 || 54 326 || 475,1 ||   || 3 326,0 
 - Οίνος: Εθνικό κονδύλιο – Επενδύσεις20 ||   ||   || 1 147 || 178,9 || 1 147 || 178,9 || 1 147 || 178,9 || 1 147 || 178,9 || 1 147 || 178,9 || 1 147 || 178,9 || 1 147 || 178,9 ||   || 1 252,6 
 - Οίνος: Εθνικό κονδύλιο – Απόσταξη υποπροϊόντων20 || Εκατόλιτρα ||   || 700 000 || 98,1 || 700 000 || 98,1 || 700 000 || 98,1 || 700 000 || 98,1 || 700 000 || 98,1 || 700 000 || 98,1 || 700 000 || 98,1 ||   || 686,4 
 - Οίνος: Εθνικό κονδύλιο – Εδώδιμη αλκοόλη20 || Αριθμός εκταρίων ||   || 32 754 || 14,2 || 32 754 || 14,2 || 32 754 || 14,2 || 32 754 || 14,2 || 32 754 || 14,2 || 32 754 || 14,2 || 32 754 || 14,2 ||   || 14,2 
 - Οίνος: Εθνικό κονδύλιο – Χρησιμοποίηση συμπυκνωμένου γλεύκους20 || Εκατόλιτρα ||   || 9 || 37,4 || 9 || 37,4 || 9 || 37,4 || 9 || 37,4 || 9 || 37,4 || 9 || 37,4 || 9 || 37,4 ||   || 261,8 
 - Οίνος: Εθνικό κονδύλιο – Προώθηση20 ||   ||   ||   || 267,9 ||   || 267,9 ||   || 267,9 ||   || 267,9 ||   || 267,9 ||   || 267,9 ||   || 267,9 ||   || 1 875,3 
 - Άλλα ||   ||   ||   || 720,2 ||   || 739,6 ||   || 768,7 ||   || 797,7 ||   || 820,3 ||   || 808,8 ||   || 797,1 ||   || 5 452,3 
 Μερικό σύνολο για τον ειδικό στόχο αριθ. 5 ||   || 2 621,8 ||   || 2 641,2 ||   || 2 670,3 ||   || 2 699,3 ||   || 2 721,9 ||   || 2 710,4 ||   || 2 698,7 ||   || 18 763,5 
 ΕΙΔΙΚΟΣ ΣΤΟΧΟΣ αριθ. 6: Συμβολή στα γεωργικά εισοδήματα και περιορισμός της μεταβλητότητάς τους ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Άμεση στήριξη του εισοδήματος[36]   || Αριθμός πληρωθέντων εκταρίων (σε εκατ.) ||   || 161,014 || 42 876,4 || 161,014 || 43 080,6 || 161,014 || 43 297,1 || 161,014 || 43 488,1 || 161,014 || 43 454,3 || 161,014 || 43 454,3 || 161,014 || 43 454,3 || 161,014 || 303 105,0 
 Μερικό σύνολο για τον ειδικό στόχο αριθ. 6 ||   || 42 876,4 ||   || 43 080,6 ||   || 43 297,1 ||   || 43 488,1 ||   || 43 454,3 ||   || 43 454,3 ||   || 43 454,3 ||   || 303 105,0 
 ΣΥΝΟΛΙΚΟ ΚΟΣΤΟΣ ||   ||   ||   ||   ||   ||   ||   ||   ||   ||   ||   ||   ||   ||   ||   ||   
Σημ.: Για τους ειδικούς στόχους 1 έως 4 και 7
έως 10, τα αποτελέσματα πρέπει ακόμη να προσδιοριστούν (βλ. σημείο 1.4.2
ανωτέρω).

3.2.3.          
Εκτιμώμενος αντίκτυπος στις πιστώσεις διοικητικού
χαρακτήρα
3.2.3.1.    
Συνοπτική παρουσίαση 

–     
¨  Η πρόταση/πρωτοβουλία δεν συνεπάγεται τη χρησιμοποίηση πιστώσεων
διοικητικού χαρακτήρα 
–     
x   Η πρόταση/πρωτοβουλία συνεπάγεται τη
χρησιμοποίηση πιστώσεων διοικητικού χαρακτήρα, όπως εξηγείται κατωτέρω: 
Σε εκατ. ευρώ (με 3 δεκαδικά ψηφία)
   || Έτος 2014 || Έτος 2015 || Έτος 2016 || Έτος 2017 || Έτος 2018 || Έτος 2019 || Έτος 2020 || ΣΥΝΟΛΟ 
 ΤΟΜΕΑΣ 5 του πολυετούς δημοσιονομικού πλαισίου ||   ||   ||   ||   ||   ||   ||   ||   
 Ανθρώπινοι πόροι[37]   || 136,998 || 136,998 || 136,998 || 136,998 || 136,998 || 136,998 || 136,998 || 958,986 
 Άλλες διοικητικές δαπάνες || 9,704 || 9,704 || 9,704 || 9,704 || 9,704 || 9,704 || 9,704 || 67,928 
 Υποσύνολο ΤΟΜΕΑ 5 του πολυετούς δημοσιονομικού πλαισίου ||   ||   ||   ||   ||   ||   ||   ||   
 Εκτός του ΤΟΜΕΑ 5 του πολυετούς δημοσιονομικού πλαισίου ||   ||   ||   ||   ||   ||   ||   ||   
 Ανθρώπινοι πόροι ||   ||   ||   ||   ||   ||   ||   ||   
 Άλλες δαπάνες διοικητικού χαρακτήρα ||   ||   ||   ||   ||   ||   ||   ||   
 Υποσύνολο εκτός του ΤΟΜΕΑ 5 του πολυετούς δημοσιονομικού πλαισίου ||   ||   ||   ||   ||   ||   ||   ||   
 ΣΥΝΟΛΟ || 146,702 || 146,702 || 146,702 || 146,702 || 146,702 || 146,702 || 146,702 || 1 026,914 

3.2.3.2.    
 Εκτιμώμενες ανάγκες σε ανθρώπινους πόρους

–     
¨  Η πρόταση/πρωτοβουλία δεν συνεπάγεται τη χρησιμοποίηση ανθρώπινων
πόρων 
–     
x   Η πρόταση/πρωτοβουλία απαιτεί τη χρησιμοποίηση
ανθρώπινων πόρων, όπως εξηγείται κατωτέρω:
Σημ.: Εκτιμάται ότι οι νομοθετικές προτάσεις
δεν θα έχουν αντίκτυπο στις πιστώσεις διοικητικού χαρακτήρα, δηλαδή προβλέπεται
ότι το νομοθετικό πλαίσιο μπορεί να εφαρμοστεί με το παρόν επίπεδο ανθρώπινων
πόρων και διοικητικών δαπανών. Τα αριθμητικά στοιχεία για την περίοδο 2014-2020
βασίζονται στην κατάσταση για το 2011.
Εκτίμηση η οποία πρέπει να διατυπωθεί σε
ακέραιο αριθμό (ή το πολύ με ένα δεκαδικό ψηφίο)
   || Έτος 2014 || Έτος 2015 || Έτος 2016 || Έτος 2017 || Έτος 2018 || Έτος 2019 || Έτος 2020 
  Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων) || 
 ΧΧ 01 01 01 (Στη έδρα ή στα γραφεία αντιπροσωπείας της Επιτροπής) || 1 034 || 1 034 || 1 034 || 1 034 || 1 034 || 1 034 || 1 034 
 XX 01 01 02 (Σε αντιπροσωπεία) || 3 || 3 || 3 || 3 || 3 || 3 || 3 
 XX 01 05 01 (Έμμεση έρευνα) ||   ||   ||   ||   ||   ||   ||   
 10 01 05 01 (Άμεση έρευνα) ||   ||   ||   ||   ||   ||   ||   
  Εξωτερικό προσωπικό (σε μονάδα ισοδυνάμου πλήρους απασχόλησης: ΙΠΑ)[38]   || 
 XX 01 02 01 (CA, INT, SNE από το «συνολικό κονδύλιο») || 78 || 78 || 78 || 78 || 78 || 78 || 78 
 XX 01 02 02 (CA, INT, JED, LA και SNE στις αντιπροσωπείες) ||   ||   ||   ||   ||   ||   ||   
 XX 01 04 yy || - στις έδρες ||   ||   ||   ||   ||   ||   ||   
 - σε αντιπροσωπείες ||   ||   ||   ||   ||   ||   ||   
 XX 01 05 02 (ΣΥ, ΠΠ, ΑΕΕ – Έμμεση έρευνα) ||   ||   ||   ||   ||   ||   ||   
 10 01 05 02 (ΣΥ, ΠΠ, ΑΕΕ - Άμεση έρευνα) ||   ||   ||   ||   ||   ||   ||   
 Άλλες γραμμές του προϋπολογισμού (να προσδιοριστούν) ||   ||   ||   ||   ||   ||   ||   
 ΣΥΝΟΛΟ[39]   || 1 115 || 1 115 || 1 115 || 1 115 || 1 115 || 1 115 || 1 115 
XX είναι ο
τομέας πολιτικής ή ο σχετικός τίτλος του προϋπολογισμού.
Οι ανάγκες σε ανθρώπινους
πόρους θα καλυφθούν από το προσωπικό της ΓΔ που έχει ήδη διατεθεί στη
διαχείριση της δράσης ή/και που έχει ανακατανεμηθεί στο πλαίσιο της ίδιας ΓΔ
και θα συμπληρωθούν, ενδεχομένως, από όλα τα συμπληρωματικά κονδύλια που μπορεί
να διατεθούν στην αρμόδια για τη διαχείριση της δράσης ΓΔ στο πλαίσιο της
ετήσιας διαδικασίας χορήγησης και με βάση τους δημοσιονομικούς περιορισμούς.
Περιγραφή των προς
εκτέλεση καθηκόντων:
 Μόνιμοι και έκτακτοι υπάλληλοι ||   
 Εξωτερικό προσωπικό ||   

3.2.4.          
Συμβατότητα με το ισχύον πολυετές δημοσιονομικό
πλαίσιο 

–     
x   Η πρόταση/πρωτοβουλία είναι συμβατή με τις προτάσεις για το πολυετές δημοσιονομικό
πλαίσιο 2014-2020.
–     
¨  Η πρόταση απαιτεί αναπρογραμματισμό του σχετικού τομέα του πολυετούς
δημοσιονομικού πλαισίου.
–     
¨  Η πρόταση/πρωτοβουλία απαιτεί εφαρμογή του μέσου ευελιξίας ή της
αναθεώρησης του πολυετούς δημοσιονομικού πλαισίου.

3.2.5.          
Συμμετοχή τρίτων μερών στη χρηματοδότηση 

–     
Η πρόταση/πρωτοβουλία δεν προβλέπει
συγχρηματοδότηση από τρίτα μέρη 
–     
X  Η πρόταση σχετικά με την αγροτική ανάπτυξη
(ΕΓΤΑΑ) προβλέπει τη συγχρηματοδότηση που εκτιμάται παρακάτω:
Πιστώσεις σε εκατ. ευρώ (3 δεκαδικά ψηφία)
   || Έτος 2014 || Έτος 2015 || Έτος 2016 || Έτος 2017 || Έτος 2018 || Έτος 2019 || Έτος 2020 || Σύνολο 
 Να προσδιοριστεί ο οργανισμός συγχρηματοδότησης || ΚΜ || ΚΜ || ΚΜ || ΚΜ || ΚΜ || ΚΜ || ΚΜ || ΚΜ 
 ΣΥΝΟΛΟ συγχρηματοδοτούμενων πιστώσεων[40]   || Θα προσδιοριστεί || Θα προσδιοριστεί || Θα προσδιοριστεί || Θα προσδιοριστεί || Θα προσδιοριστεί || Θα προσδιοριστεί || Θα προσδιοριστεί || Θα προσδιοριστεί 

3.3.                
Εκτιμώμενος δημοσιονομικός
αντίκτυπος στα έσοδα

–     
x   Η πρόταση/πρωτοβουλία δεν έχει κανένα
δημοσιονομικό αντίκτυπο στα έσοδα.
–     
¨  Η πρόταση/πρωτοβουλία έχει τον δημοσιονομικό αντίκτυπο που
περιγράφεται κατωτέρω:
–              
x   στους ιδίους πόρους 
–              
x   στα διάφορα έσοδα 
Σε εκατ. ευρώ (με 3 δεκαδικά ψηφία)
 Γραμμή εσόδων του προϋπολογισμού: || Διαθέσιμες πιστώσεις για το τρέχον οικονομικό έτος || Επίπτωση της πρότασης/πρωτοβουλίας[41]   
 Έτος Ν || Έτος N+1 || Έτος N+2 || Έτος N+3 || …να εγγραφούν όσα έτη απαιτούνται, ώστε να αντικατοπτρίζεται η διάρκεια του αντικτύπου (βλ. σημείο 1.6) 
   ||   ||   ||   ||   ||   ||   ||   ||   
Για τα διάφορα έσοδα «για
ειδικό προορισμό», να προσδιοριστεί(ούν) η(οι) γραμμή(ές) δαπανών του
προϋπολογισμού που έχει(ουν) επηρεαστεί.
Βλ.
πίνακες 2 και 3 στο σημείο 3.2.1.
[1]               Ανακοίνωση
της Επιτροπής στο Ευρωπαϊκό Συμβούλιο, το Συμβούλιο, την Ευρωπαϊκή Οικονομική
και Κοινωνική Επιτροπή και την Επιτροπή των Περιφερειών Προϋπολογισμός για
την «Ευρώπη 2010» COM(2011)500 τελικό, 29.6.2011. 
[2]               Ανακοίνωση
της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή
Οικονομική και Κοινωνική Επιτροπή και την Επιτροπή των Περιφερειών Η ΚΓΠ με
χρονικό ορίζοντα το 2020: η αντιμετώπιση των μελλοντικών προκλήσεων όσον αφορά
τη διατροφή, τους φυσικούς πόρους και το έδαφος, COM(2010)672 τελικό,
18.11.2010.
[3]               Βλ.
συγκεκριμένα την απόφαση του Ευρωπαϊκού Κοινοβουλίου της 23ης Ιουνίου 2011,
2011/2015(INI), και τα συμπεράσματα της προεδρίας του Ευρωπαϊκού Συμβουλίου της
18.3.2011.
[4]               Το
ισχύον νομοθετικό πλαίσιο περιλαμβάνει τον κανονισμό (ΕΚ) αριθ. 73/2009 του
Συμβουλίου (άμεσες ενισχύσεις), τον κανονισμό (ΕΚ) αριθ. 1234/2007 του
Συμβουλίου (μέσα της αγοράς), τον κανονισμό (ΕΚ) αριθ. 1698/2005 του Συμβουλίου
(αγροτική ανάπτυξη) και τον κανονισμό (ΕΚ) αριθ. 1290/2005 του Συμβουλίου
(χρηματοδότηση). 
[5]               Πρόταση
κανονισμού του Ευρωπαϊκού Κοινοβουλίου και του Συμβουλίου περί
καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το
Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο
Αγροτικής Ανάπτυξης και το Ευρωπαϊκό Ταμείο Θάλασσας και Αλιείας, τα οποία
καλύπτονται από το κοινό στρατηγικό πλαίσιο, περί καθορισμού γενικών διατάξεων
για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο
και το Ταμείο Συνοχής και για την κατάργηση του κανονισμού (ΕΚ) αριθ. 1083/2006.
[6]               Βλ.
Παράρτημα 9 της εκτίμησης επιπτώσεων για επισκόπηση των 517 ληφθεισών
συνεισφορών.
[7]               ΕΕ
C […], […], σ. […].
[8]               ΕΕ
C […], […], σ. […].
[9]               ΕΕ
C […], […], σ. […].
[10]             ΕΕ
C […], […], σ. […].
[11]             COM(2010)
672 τελικό, της 18.11.2010.
[12]             ΕΕ
L 30 της 31.1.2009, σ. 16.
[13]             ΕΕ
L …..
[14]             ΕΕ
L 55 της 28.2.2011, σ. 13.
[15]             ΕΕ
L […], […], σ. […]
[16]             ΕΕ
L 42 της 14.2.2006, σ. 1.
[17]             ΕΕ
L 265 της 26.9.2006, σ. 1.
[18]             ΕΕ
L 270 της 21.10.2003, σ. 1. Κανονισμός
ο οποίος καταργήθηκε και αντικαταστάθηκε από τον κανονισμό (ΕΚ) αριθ. 73/2009.
[19]             ΕΕ
L 206 της 22.7.1992, σ. 7.
[20]             ΕΕ
L 20 της 26.1.2010, σ. 7.
[21]             ΕΕ
L 189 της 20.7.2007, σ. 1.
[22]             ΕΕ
L 277 της 21.10.2005, σ. 1. Κανονισμός ο οποίος καταργήθηκε και αντικαταστάθηκε
από τον κανονισμό (ΕΕ) αριθ…[ΚΑΥ] 
[23]             ΕΕ
L …..
[24]             ΕΕ
L 178 της 5.7.2008, σ. 1
[25]             ΕΕ
L 281 της 23.11.1995, σ. 31
[26]             ΕΕ
L 8 της 12.1.2001, σ. 1.
[27]             ΕΕ
L 327 της 22.12.2000, σ. 1.
[28]             ΔΒΔ:
διαχείριση βάσει δραστηριοτήτων – ΠΒΔ: προϋπολογισμός βάσει δραστηριοτήτων.
[29]             Όπως
αναφέρεται στο άρθρο 49 παράγραφος 6 στοιχείο α) ή β) του δημοσιονομικού
κανονισμού.
[30]             COM(2011)500
τελικό της 29ης Ιουνίου 2011.
[31]             Οι
λεπτομέρειες σχετικά με τους τρόπους διαχείρισης, καθώς και οι παραπομπές στον
δημοσιονομικό κανονισμό είναι διαθέσιμες στον δικτυακό τόπο BudgWeb: http://www.cc.cec/budg/man/budgmanag/budgmanag_en.html
[32]             Όπως
προβλέπεται στο άρθρο 185 του δημοσιονομικού κανονισμού.
[33]             Στις
άμεσες ενισχύσεις για την περίοδο 2014-2020 περιλαμβάνεται εκτίμηση των
μεταφορών πιστώσεων του τομέα του οίνου στο ΚΕΣ με βάση τις αποφάσεις που
λαμβάνουν τα κράτη μέλη για το 2013. 
[34]             Το
έτος N είναι το έτος έναρξης εφαρμογής της πρότασης/πρωτοβουλίας.
[35]             Βάσει
προηγούμενης εκτέλεσης και εκτιμήσεων στο σχέδιο προϋπολογισμού 2012. Για τις
οργανώσεις παραγωγών στον τομέα των οπωροκηπευτικών, τα ποσά είναι σύμφωνα με
τη μεταρρύθμιση του εν λόγω τομέα και, όπως αναφέρεται ήδη στις δηλώσεις
δραστηριοτήτων του σχεδίου προϋπολογισμού 2012, τα αποτελέσματα θα είναι γνωστά
μόνο προς το τέλος του 2011.
[36]             Βάσει
των δυνητικά επιλέξιμων περιοχών για το 2009.
[37]             Βάσει
μέσου κόστους 127 000 ευρώ για τις θέσεις απασχόλησης στον πίνακα
προσωπικού μόνιμων και έκτακτων υπαλλήλων.
[38]             CA
= Συμβασιούχος υπάλληλος, INT = Προσωρινό
προσωπικό («Intérimaire»), JED =
«Jeune Expert en Délégation» (Νεαρός εμπειρογνώμονας σε αντιπροσωπεία), LA = Τοπικός υπάλληλος, SNE = Αποσπασμένος εθνικός
εμπειρογνώμονας. 
[39]             Δεν
περιλαμβάνεται το επιμέρους ανώτατο όριο για τη γραμμή του προϋπολογισμού
05.010404.
[40]             Το
ποσό αυτό καθορίζεται στα προγράμματα αγροτικής ανάπτυξης που πρόκειται να
υποβάλουν τα κράτη μέλη.
[41]             Όσον
αφορά τους παραδοσιακούς ιδίους πόρους (δασμούς, εισφορές ζάχαρης), τα
αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την
αφαίρεση του 25% για έξοδα είσπραξης.